
I. — l’autour a l’autour 

L’AUTOUR A L’AUTOUR 


Per cos’elo ch’i t’sagrine 
Die ingiustissie del destin? 

Educhè veustu le spine? 

Slunghè ’l bech ai canarin? 

Gavè d’sang dai articioch? 

Trouvè d’spirit ai fabioch?... 
Staine soul ant to canton, 
Guarda ’l mond e fa d’cansson. 

Cosa mai, cos veustu feje 
Se per tanti fafiochè 
Ch’a j’andria pr’incourouneje 
’L Campidoglio d’Moncalè, 

A smia propi decretà 
Che la terra a sia crea? 

Staine soul ant to canton, 
Guarda ’l mond e fa d’cansson. 

Sul sentè dia gratitudine 
La calunnia t’as trouvà, 

1 


. . 

D’ia person la solitudine 
A fan fina conturbà; 

A son vnute a stiltè ’l cheur 
Su la paja del malheur: 

Statue soul ant to canton, 
Guarda ’l mond e fa d’cansson. 

Pr’evitè certi coucoumer 
Ch’a s’argaucio e ch’as dan d’ton, 
Che con d’anime d’can poumer 
A fan d’cere da leon, 

Che con d’ teste da trous d’eoi 
A van drit e a fan j’eroi, 

Statue soul ant to canton, 
Guarda ’l mond e fa d’cansson. 

Quaich dolcessa, quaich delissia 
D 'volte a spunta fra ’l doulour; 
T’as un cheur per l’amicissia 
E pr’i palpit dl’amour; 

T’as un’anima temprà 
Al martel dl’aversità; 

Statue soul ant to canton, 
Guarda ’l mond e fa d’cansson. 

Ch’a s’esercita l’invidia 
Dsoura i laur a sparse ’l fel. 


I. — l’autour a l’autour 

Ch’a sourida la perfidia 
Con la man dsoura ’l coutel, 

Ch’a sacrifica l’orgheui 
Fieni a pare e pare a fieni ; 
Staine soni ant to canton, 
Gnarda ’l mond e fa d’cansson. 

Che Lnis Flip fassa la spola, 

Che Leopoldo a fassa ’l fol, 

Che ans la Vistonla Nicola 
Vers la Sena a slnnga ’l col, 

Che snl Ren e snl Tesin 
A hronntoùla Franceschin, 

Statue soni ant to canton, 
Gnarda ’l mond e fa d’cansson. 

T’as pron vist le glorie nmane 
Dal fnestron di catafns, 

A l’è temp chi t’alontane, 

E ch’i t’ride da nn pertns. 
Desmentià, ma indipendent, 

Fier e liher e content. 

Statue soni ant to canton, 
Guarda ’l mond e fa d’cansson. 


Dopo il rilascio dal carcere, 
1 settembre 1831. 

CKUDEL DESTIN 


Destin becco-foutù, 

T’as propi famla grisa 
A sciodme patanù 
Sout n’erbo al meis dia bisa! 
Da già ch’a t’è miù ’l tich 
D’semneme dsour un brich, 
Perchè, crudel destin, 

Nen feme un ravanin? 

J’avia già da pcitin 
Na provision d’mal d’pansa 
Ora prun verb latin. 

Or pr’una concordansa; 
Ventava minca tan 
Difendine ’l fabrian; 

Perchè, cnidel destin, 

Nen feme un ravanin? 

Dop avei fait in Ast 
L’oulouch ant’un colege 









II. — CRUDEL DESTIN 


J’eu dvù buteme ’l bast 
Per quater coiije d’Lege; 

J’eu dvù mastiè i limon 
Con Fabro e con Tobon; (1) 
Perchè, crudel desti n, 

Nen feme un ravanin? 

J’eu fait el can dughin 
Su le piana dia blessa, (2) 

Ma pr’un foutù basili, 

Pr’una foutua caressa 
La mort m’avìa già n’brass, 

E ’l diau s’iustrava ’l pnass; . 
Perchè, crudel destin, 

Nen feme un ravanin? 

Lassandme sbaluchè 
Dal lanternon dia gloria, 

Dì e neuit j’eu sul pape 
Frustarne la sicori a; 


(1) Tobon (Giuseppe Lodovico Tobone), autore di Isti- 
tuzioni del Diritto civile (Elementa iuris cioilis iuxta 
ordinem Institutioniim lustiniani), che si studiavano nel 
primo anno del Corso legale neirUniversità torinese. 

(2) Sulle pedate, sulle orme della Jicllezza. 

E j’eu peni vist un lum 
Sens’euli e sporch d’fum; 
Perchè, crudel destin, 

Nen feme un ravanin? 

Con intenssion d’cambiè 
Atour, comedia e scena, 

Son stait a rubatè 
Su TArno e su la Sena; 

Ma da per tut j’eu vdù 
D’gianfoutre e d’foifoutù. 
Perchè, crudel destin, 

Nen feme un ravanin? 

Sentiendme peui già stanch 
D’martleme in vers la gnuca, 
I son batume i fianch 
In prosa per la pruca; 

Son piarne la Legai (1) 

Parei d’un servissial; 

Perchè, crudel destin, 

Nen feme un ravanin? 

Al pover j’eu fait dè 
So camp e soa filerà, 


(1) La professione deiravvocato, la pratica legale. 



II. — CRUDEL DESTIN 

J’eu fait surtì pi d’tre 
Oh’a l’ero ’n caponera; 
Ma, j’ait fasend surtì, 

I son entraje mi; 

Perchè, crudel destin, 
Nen feme un ravanin? 

Sperand ant un moment 
Finì sta vita croja, 
J’aspeto santament 
La visita del boja 
Ch’am vena a libere 
Con un bon causs darò; 
Perchè, crudel destin, 
Nen feme un ravanin? 

Pitost che deurvme j’eui. 
La man dia Providenssa 
Podia ben strassè ’n feui 
Dal liber dl’esistenssa! 

E1 mond stasiilo nen 
Con un fabioch d’men? 
Perchè, crudel destin, 
Nen feme un ravanin? 


Nelle Carceri correzionali, 
IO aprile 1831. 

MIA ANIMA 


Povra amia, povra coumpagna 
Di me crussi, di me aneui, 
Guarda lì, t’ses ant la bagna 
Fina al col, fin dsoura j’eui ; 
Guarda lì, venta a la fin 
Kangiè i cont con el destini 
Sensa aflann, sensa paura. 
Slarga j’ale e vatne pura! 

Fa courage, o povra^ amia, 

Laste nen piè dal magon 
Pr’una corda, pr’una gria, 

Pr’un po’ d’paja ant’un canton. 
Sout la porpora aj n’è d’coui 
Ch’a stan peg che sout ai froui: 
Sensa affann, sensa paura. 
Slarga j’ale e vatne pura. 

Cosa vallo ch’it tratene 
Fra le nebie d’cousta vai 

A combate con le pene, 

A fe ’l ben per cheuje ’l mal? 
Cosa vallo sgambitè 
Sensa gnanca un strass d’perchè? 
Sensa aifann, sensa paura, 
Slarga j’ale e vatne pura! 

Con l’amour t’ses ambarcate, 

E ’l timon i t’as perdù; 

A la gloria i t’ses fidate, 

E l’invidia a l’a coum; 
Souspirand la libertà. 

Le cadene i t’as trouvà: 

Sensa aifann, sensa paura. 
Slarga j’ale e vatne pura! 

Dnans l’Eterno quand i t’vade 
A informelo di fait to, 

S’a t’ciamrà s’ t’ fasie d’balade. 
Bassa j’eui, dis nen che d’no; 

S’a t’ciamrà s’ t’ere sturdì, 

Strens le spale e dis che d’sì : 
Sensa affann, sensa paura. 
Slarga j’ale e vatne pura! 

Dis, sout vous, che a l’amicissia 
Da bon fieul i t’as cherdù; 

Dis che d’j’omni la giustissia 
T’as trop vist, trop conossù; 

Dis ch’i t’ses mai fait lustrò 
Da gnun papa e da gnun re: 
Sensa affann, sensa paura, 

Slarga j’ale e vaine pura! 

Dis ch’i t’as mai fait vendetta 
Centra d’coui ch’a t’voulìo pers 
Che cantand quaich cansonetta, 
Che sfogandte con quaich vers; 

Dis ch’i t’as mai avù cheur 
D’vedde un autr ant’el malheur; 
Sensa affann, sensa paura, 

Slarga j’ale e vaine pura! 

I lo seu, t’ses ancour gnanca 
D’ toa carriera a la metà, 

Ma i seu dcò ch’i t’ses già stanca 
D’vedte tant persegui tà; 

Lassme, lassme posò j’oss 
Souta un sales, ant un foss: 

Sensa affann, sensa paura. 

Slarga j’ale e vatne pura! 


Nelle Carceri correzionali, 
15 aprile 1831. 

ME VESTI’ 


Compagn die mie vicende, 

Me car vesti, fio sas 
Che un dì f as fame spende 
Quatordes lire al ras: 

I f ses d’un bel pann fin, 
Tajà da Colombin: (1) 

E adess, me car vestì, 
Perchè deme ’l bondì? 

T’sas ch’a fa mai toucate 
La man d’un servitour; 

Mi soul f eu sempre Ivate 
La pouver con amour; 

In Camera, in Senat, (2) 

I feu difeis dai rat: 

E adess, me car vestì, 
Perchè deme ’l bondì? 


(1) Nome d’un celebre sarto torinese. 

(2) Intendi alla Camera dei conti (ora Corte dei Conti) 
ed al Senato (ora Corte d’appello). 

Quand j’era primanari, (1) 

Trouvandme al sicut ef, ^ 

J’eu fait troutè i scartari 
E rj)rit die gent al ghet; (2) 

Ma ti t’ses gnanca stà 
Na volta al Mont d’Pietà: 

E adess, me car vestì, 

Perchè deme ’l bondì? 

I t’sas che Kosalia, 

Quand am sautava ’l spliii, 

Per nen ch’j’aiideissa via 
At piava pr’i faldin! 

1 t’sas che minca podi 4 

T’j’ na lassavo un toch! 

E adess, me car vestì. 

Perchè deme ’l bondì? 

« 

Quand l’estro vnisia dime 
B’fourgeje una cansson, 

J’eu trovà soens le rime 
Plucand i to bouton; 


(1) Cioè studente del primo anno di Leggi. 

(2) Accenna al voi. delle Istituzioni di Diritto romano. 

Un dì, pensand a un verss, 

I t’eu butà a Tinverss: 

E adess, me car vestì, 
Perchè deme ’l bendi? 

Se dnans a ti a passava 
Quaich paraman brodà, 

T’sas ben ch’a t’n’importava 
Coum del capuss d’un frà: 
Per d’plache e per d’bindei 
T’as fait mai gnun ciadei: 

E adess, me car vestì. 
Perchè deme ’l bendi? 

Astu smentià ch’j’aveuma 
Viaggià sempre indivis? 
T’eu fate slunghò a Kema, 
T’eu fait scursè a Paris; 

I t’as avù un tacen 
Da tute le nassien: 

E adess, me car vestì. 
Perchè deme ’l bendi? 

T’ele passa d’memeria 
Che un dì, zichin-zichet. 

Per fete eneur e gleria 
T’an piate pr’el ceulet? 

Mi son restà d’stuch, 

Ti t’è cascate ’l pluch: 

E adess, me car vestì, 
Perche deme T bendi? 

Ah! la fortuna rea 
An dev nen separé. 

Sent . . . a j’è lì l’ebrea 
Ch’at ven a coumoudè; 

Fin tant ch’i pourtreu j’oss, 
I t’avreu sempre adoss; 

I veui, me car vestì, 

I veui muri con ti! 


Nelle Carceri correzionali, 
12 aprile 1831. 

MIA ENTKADA 


Se a Natal iv treuve sensa 
Un pertus da tramudè, 

Prest, ricoure a soa Eccellenssa, 
Presi, ch’as degna d’feve liè; 
Chiel av treuva ant’un moment 
Un superb apartament. 

Gnun al mond pi fortunà 
Che ’l mortai ch’a Tè ampactà. 

J'è an entrand chi s’dà la pena 
D’feve subii j’onour d’cà; 

Chi v’armuscia, chi v’armena, 

Chi v’arbuta ’n sa e ’n là; 

Coust av pia ciav e ciavin, 

Coul av scroia 1 sacocin . . . 
Gnun al mond pi fortunà 
Che ’l mortai ch’a l’è ampactà. 

Ève seugn? a j’è ant la stanssa 
D’bona paia per durmì. 

Ève aptit? in abondanssa 
A j’è d’acqua e d’pan mufi. 

Ève ’l fout? av fan padron 
Dl’arsenal di bousaron; 

Gnun al mond pi fortunà 
Che ’l mortai cli’a l’è ampactà. 

Li, s’a pieuv, un è a la sousta, 

Lì, s’a fioca, un s’bagna nen. 

Lì, ch’a cousta lo ch’a cousta, 
Porte e fnestre a saro ben; 
Pr’occupesse, un conta i froui, 
Pr’amusesse, un s’grata i génoui: 
Gnun al mond pi fortunà 
Che ’l mortai ch’a l’è ampactà. 

Gnun Vicari ch’av molesta 
Con d’scai-piatole d’edit; 

Gnun av sita, gnun v’arresta, 
Gnun a ven a esige ’l fit; 

Gnun av dama la pension, 

Gnun av fa l’esecussion: 

Gnun al mond pi fortunà 
Che ’l mortai ch’a l’ò ampactà. 

Che piasi, quand im desvìo, 

Veddme li da para al let 

Doni colar ch’a servirlo 
D’crovatin a Lafayet; 

Veddme d’corda ant’un canton 
Per fò onour ai macaron; 

Gnun al mond pi fortunà 
Che ’l mortai ch’a l’è ampactà. 

D’guarnison sout a la fnestra 
A j’è un’oca . e doui crovass; 

Tuti ansem a fan n’orchestra 
Ch’a l’è propi, propi un spass: 
Che Rossini! che Mozar! 

Che Donzelli! che Ghebar! 

Gnun al mond pi fortunà 
Che ’l mortai ch’a l’ò ampactà. 

Minca tan, darè d’na gria, 

As presenta sul pertus 
Un ratass che a l’aria a smia 
L’ispetour di catafus: 

Souridend sout ai barbis, 

Am fa: sciavo, nostr’amis! 

Gnun al mond pi fortunà 
Che ’l mortai ch’a l’è ampactà. 

Vers la fin dia smana santa 
Tuti a fan quaich badalich; 


CANZONI PIEMONTESI 

L’Alleluja coust a canta, 

Coni a intona ’l non est Me; 

E mi a risigh di polmon 
Canto ’l Gloria dal croton : 

Gnun al mond pi fortunà 
Che ’l mortai ch’a l’è ampactà. 

Aristotele a sercava 

E1 bonheur ant la virtù, 

Cincinato ant na biarava, 

E Timon sout a un sambìi; 

Ma gnun d’iour a l’a capì 
Che an person a sta ’l piasi. 

Gnun al mond pi fortunà 
Che ’l mortai ch’a l’è ampactà. 

Maciavel, ch’a l’era un drito, 

Pr’el colet s’è fasse piè; 

Galileo, tut aut che pito, 

S’è dco chiel fasse groupè; 

E con Socrate an person 
Fasia pratica Platon: 

Gnun al mond pi fortunà 
Che ’l mortai ch’a l’è ampactà. 

Im lusingo ch’Soa Eccellenssa, 

Ch’a l’è cotia coum el bur. 

A Tavrà la compiasenssa 
D’anciodeme fra quat mur; 
Eccellenssa, i sareu brav, 

Ch’a radoupia eriche e ciav. 

Gnun al mond pi fortunà 
Che ’l mortai ch’a l’è ampactà. 


Nelle Carceri correzionali^ 
5 aprile 1831. 

LA FOUGASSA 


Carolina, oh che allegria! 

Carolina, oh che piasi! 
Finalment, chi lo diria? 
Finalment son Ee dco mi. 

Ma j’è d’coui ch’am ciamo già: 
Coum diau sestu Maestà ... ? 

A j’è d’che fè la grimassa! 
Pr’ima fetta dia fougassa. 


I politich a n’insegno, 
Squinternand j’antich edit, 

Ch’a Fan tuti coni ch’a regno 
Un quaich titol, un quaich drit: 
Drit divin, drit d’succession, 

Drit d’acquist, drit d’elession . . . 
E mi 1 drit ch’i l’eu sta seira 
A l’è coni dia fava neira. 

Ma, da già ch’j’eu na corona 
E chi teno un scetro an man. 

VI. — LA FOUGASSA 


Venta disordina e i’ dispona 
Second l’uso di sovran. 

Dnans al mond veui nen passè 
Pr’uii re d’giss o un re d’papè. 

In virtù dia certa scienssa, 

I comando in conseguenssa: 

Che mai gnun deba permetsse, 

A gnun titol, a gnun pat, 

D’ingerisse, d’intrometsse 
Ant j’affè ch’riguardo ’l Stat. 

Gnune Cortes, gnun Consei, 

Gnun lord Brougham, gnun lord Grei; 
I veui mach ch’as lassa e as dia 
Lo cli’am par e lo ch’a m’smia. 

Odio eterno, guerra eterna 
A coni Fabii, a coni Caton 
Ch’a pretendo ch’as gouverna 
Con d’saviessa e con d’rason; 

Gnun savan, gnun liberaj, 

Gnun filoso!, gnun sona] ; 

Ch’as gouverna, ch’as comanda 
Con d’servei d’formagg d’Olanda. 

Ch’a s’esalto, ch’a s’impiego 
I pi sebber, i pi gnoch; 

Ch’a s’angabio, ch’as rilego 
Tuti coni ch’son nen d’fabioch; 
Gmin giornaj, gnun sparadrap, 
Gnun autour, gnun rompa ciap; 
Che ogni sudit a procura 
D’esso un aso a bona msura. 

Gnun soffion, gnun rompa scatole, 
Diplomatich insolent, 

A pianteme die scarpiatole 
In virtù del drit die gent. 

Veui fè guerra e veui fè pas 
Sensa tanti fica nas; 

Sensa gnun ch’am buta an scena 
Con d’Congress d’Paris o d’Viena. 

Su Tarticol die finansse 
Am pias d’esse moderà; 

E i lassreu che d’soe sostansse 
Godo i sudit la metà. 

Ma che gnun am vena a schè 
Con die liste e d’i hudgè’, 

Senssa tanti computista 
’ Seu fè mi ’l hudgè e la Lista. 

Per die legi, j’ na farouma 
Quand a n’smia doveine fè; 

S’an dàn tort, j’cambiirouma, 

S’an conveno, as lassran stè. 

Busa d’pi 0 rusa d’men, 

Tuti i codici a van ben; 

Ch’a sìo d’Franssa, ch’a sìo d’Spagna, 
A l’è tutt ristessa bagna. 

Lassè pura ch’ai na sia 

D’preive, d’cerich, d’monie, d’frà; 

Le baboje d’sacristia 
Sout al trono a fan la nià. 

Con d’caserme e d’monestè, 

Con d’gesuita e d’canoniè 
I bon sudit am dan fina 
L’oss del col e ’l fil dia schina. 

Alto là! . . . Ma che diau elo 
Sto ciadel, sto rabadan? 

I me sudit as ribelo 
E am comando d’ fonte ’l can? . . . 
Bondì barba: se a fè ’l re 
A l’è tant un croi mestè, 

Sì j’è ’l scetro, sì j’è ’l manto, 
Bona neuit: j 'abdico e ’v pianto. 

Am rincress, o Carolina, 

Mach per ti d’pì nen regnò; 

Mach per goi d’vedte regina 
J’era fier d’esse mi re. 

Ma, da già ch’lolì a finiss, 
Pi gnun troni pr’el cupiss; 
A l’è mei ch’i t’m propone 
Un basin che sent corone. 


Nelle Carceri correzionali, 
20 aprile 1831. 

I BUKATIN 


Cousta vita falabraca 
L’è una farsa da Arlichin; 
L’univers l’è la baraca, 

E noi souma i buratin. 

Coul campion ampastà d’boria 
Pr’un piumass e pr’un grilò, 
Che rusià dai verm dia gloria 
A fa d’j’omni un fricandò, 

Che seguend la strà dl’onour 
A travaja pr’ ’l soutrour 
Fin che ’l diau a lo sgarbela, 
Coul a l’è Porincincla. 

Cousta vita falabraca 
L’è una farsa da Arlichin ; 
L’univers l’è la baraca, 

E noi souma i buratin. 

A la Court coul ch’a s’rabela 
Con d’incliin e d’compliment, 
Sempre pront a cambiè vela 
Test ch’a cambia ’n poch el vent; 
Che umil, timid, angmmlì, 

Dnans al trono a fa ’l mufì, 

Sout ai porti a fa ’l gradasso, 

Coul a l’ò ’l famous Pajasso. 

Cousta vita falabraca 
L’è una farsa da Arlichin; 
L’univers l’è la baraca, 

E noi souma i buratin. 

Coul ch’a glosa, coul ch’a critica 
Con un’aria magistral, 

Ch’a fa ’l Brougam in politica, 
Ch’a fa ’l Seneca in moral. 

Che da sout ai porti d’Po 
A l’Olanda a pia l’Escò, 

Ai Spagneui la Catalogna . . , 

Coul a l’ò ’l Doutour d’Bologna. 

Cousta vita falabraca 
L’è una farsa da Arlichin; 
L’univers l’è la baraca, 

E noi souma i buratin. 


Digitized by Google 



Vii. — I buratin 


27 


Coul ch’a suda e ch’a s’amassa 
Pr’ingrassè ’l potent e ’l rich, 
Che sul pat a lo strapassa 
E a lo ten coura un borich, 

Che, per nen ch’a scroia ’l bast, 
Minca tant a touca ’l tast 
0 del boja o del demoni, 

Coul a l’è ’l pover Gironi. 

Cousta vita falabraca 
L’è una farsa da Arlichin; 
L’univers l’è la baraca, 

E noi souma i buratin. 

Per Turin coul ch’a rubata 
Archincà su l’ultim gust, 

Mes soutrà ’nt una crovata, 

Mes torcià tra mes a un bust, 
Con un’aria d’subrichet, 

Con un cbeur da ravanet, 

Con na testa faita a vindo, 

Coul a l’ò monsù Fiorindo. 

Consta vita falabraca 
L’è una farsa da Arlichin; 
L’univers l’è la baraca, 

E noi souma i buratin. 

Carolina, conia nisa 
Ch’a m’a fait gire ’l ciipiss, 
Conia grinta ch’a s’amnsa 
A fè ’l balsam di pastiss, 

Che, leggera pi che ’l vent, 

As dà l’aria d’sentiment 
D’nn’Erminia e d’nna Laura, 
Conia a l’è tota Rosmira. 

Consta vita falabraca 
L’è nna farsa da Arlichin; 
L’nnivers l’è la baraca, 

E noi sonma i bnratin. 

Coni ch’a tonjra, coni ch’a briga 
Pr’nn impieg, pr’nna pension, 
Dispostissim a fè liga 
Con Mercnrio e con Plnton; 
Ch’a l’è branda a la matin, 
Ch’a mesdì l’è giacobin, 

Cnrt d’man, lung d’bertavela. 
Coni a l’è l’amis Brighela. 

Consta vita falabraca 
L’è una farsa da Arlichin; 
L’univers l’è la baraca, 

E noi sonma i bnratin. 




Digitized by Google 



VII. 


I BUR.VTI.\ 


Ma dare da* la tendina 
Coni ch’a fa ’l buratinè, 

Gnun a sciaira, gnun a ’ndvina 
Perchè an fassa recitè; 

E noi, povri buvatass, 

Noi an touca d’fè ’l pajass 

Con d’gambade, d’smorfie, e d’sgari. 

Fin ch’la mort cala 1 sipari. 

Consta vita falabraca 
L’è una farsa da Arlichin; 

L’univers l’è la baraca, 

E noi souma i buratin. 


IO settembre 1831. 

EL LIBER DEL MOND 


Cosa vuive a rompine i tàpari 
Con d’bei test e d’bei precet? 
Per d’sentensse filosofiche 
Fina Orcorte a n’a d’vaset. 

, Sui barbis d’Platon e d’Seneca, 
Giù da sì j’eu sempre vdù 
Sgambitè dsour na gran setola 
Na gran rassa d’foi-foutù. 

Chi pi savi che Aristotile ? 

Pi eloquent che Ciceron? 

Ma, lodand le rave e i brocoli, 

A mangiavo d’sturion. 

A fasìo Cimon e Diogene 
I filosof patanù, 

Ma tra ’l cinich e ’l misantropo 
J’era ’l porch e ’l fol-foutù. 

Deurve mach la prima pagina 
D’coul gran liber ambroujà 

Che ans’la terra e che ans l’oceano 
Domne Dei a l’a stampà ; 

Pi lo ^arde, pi lo inedite, 

Pi lo volte ’n su e ’n giù, 

Pi v’acorse d’esse d’racole. 

Pi v’conosse d’foi-foutù. 

Da una part i’ vedde d’nuvole 
D’pciti popol, d’pciti re, 

Ch’as ciapùlo, ch’a s’anichilo, 

E saveissne almanch perchè ! 

E1 furour as ciama gloria, 

E1 delit as dis virtù, 

E l’onour a pianta fabrica 
Da bindei pr’i foi-foutù. 

Con un’aria diplomatica 
Guardè coui del portafeui 
Con la saussa dia politica 
A fè ’l balsam d’ogni ambreui; 
L’onestà, la fede publica 
L’an venduie al feramiù, 

E a distilo ’l ben dia patria 
Al lambich di foi-foutù. 

Gran maestri d’serimonie. 

Gran scudè, gran ciamberlan, 

Coui dia crous ch’a smia n’etcetera, 
Coui dia ciav sul fabliau, 

Gent ch’mangrìo (1) lapolpa e l’scheletro 
D 'Padre Eterno bel-e-crù, 

Gent ch’a vivo, angrasso e prospero 
Del sudor di foi-foutù. 

Con la boeta die fandonie 
Ch’a smaltisse ai pè d’I’altar, . 

Coui dia stola, coui dia mitria 
Fan del trono i paracar; 

Per doni sold lour a santifico 
Fina i corni d’Belzebù, 

E a na fan una reliquia 
Ch’a berlico i foi-foutìi. 

Con la toga fodrà d’proroghe. 

Con la pruca angavgnà d’test. 

Guardò là j’eroi del Codice, 
J’Alessandri del Digest ; 

Con el peis d’Ulpian e d’Bartolo 
Lour a vendo al gross e al mnù, 

E a dispenso la giustissia 
Tant al rub ai foi-foutù. 


(1) Si legga mangerìo coll’e muto. 


Digilized by Google 



vm. — EL LIBER DEL MONO 33 

Guardò là, sucrand le pillole 
Con el sugh d’quaich bel discours, 

Coni ch’a mostro ’l pnass dia pecora 
Per stermè le grinte dl’ours; 

Che pr’un titol, pr’una carica, 

A farlo Perbo forcù, 

Che con d’pleuje da Temistocli 
A son sciume d’foi-foutù. 

A la mort, o povri bipedi. 

Voi ch’i marcio, e grand e pcit: 

Del gran viagc sul convoglio 
Guardò sì lo ch’a j’ò scrit ; 

« Da Turin a Filadelfia, 

« D’ant l’Egit ant el Perù, 

« Coust bel mond a l’ò un seraglio 
« D’ciarlatan e d’foi-foutù ». 


Nelle Carceri con'ezionali, 
22 aprile i831. 

ME C A N 


Tè, Melampo, tè, ven sì. 

Pia, divid me toch d’pan, 

A coust mond j ’è mach pi ti 
Ch’a’m souleva, o pover can ! 

La memoria d’toa pietà 
Dapertut a’m seguitrà, 

Pover can, fin tant ch’i scampo. 
Tè, ven sì, ven sì, Melampo ! 

Coni ridicoul animai 
Ch’as rabela su doui pè, 

•Credlo pà d’esse immortai 
E dia terra d’esse ’l re? 

Per bontà, pr’ amour, pr’ingegn, 
Se dia pourpoura un fuss degn, 
l’t sarie ti re sul campo . . . 

Tè, ven sì, ven sì, Melampo! 

Sout j’auspissi del doulour. 

Dal moment ch’j’eu slargà j’eui. 

J’eu vdù j’omni tuit sout som* 

Per viltà, pr'odio, pr’orgheui. 

Ti t’ses bon e t’ses nen vii, 

Ti t’conosse nen el stil 
D’j’orgoglios cli’a lecco e a rampo.. . 

Tè, ven sì, ven sì, Melampo ! 

Sul matin d’mia gioventù 
I son sempre stait propens 
A pensè che la virtù 
Fuss na cosa con quaich sens . . . 

La virtù? bela espression ! 

Fina i prinssi sui canton 
Pr’i so sudit a la stampo . . . 

Tè, ven sì, ven sì, Melampo ! 

Del pais fra j’Alp e ’l Mar 
J’eu sognà la redenssion ; 

E i son sì ch’i pago car 
Un quart d’ora d’illusion. 

J’elo d’Turch, j’elo d’Prussian, 

J’elo d’frà, j’elo d’Alman, 

J’elo d’Russi ch’a s’ acampo? . . . 

Tè, ven sì, ven sì, Melampo ! 

Gent ch’a san mach vive sciav 
A’n discouro d’iibertà; 

D’ait con d’togho, d’mitre, o d’ciav, 
A’n pio ’l gang pr’umanità. 

Guai al merit vint e afflit ! 

D’un potent dnans ai delit 
Ant la pauta tuti as campo . . . 

Tè, ven sì, ven sì, Melampo ! 

Povra bestia, tè, ven sì. 

Pia, divid me toch d’pan; 

A coust mond j’è mach pi ti 
Cb’am souleva, o pover can ! 

La memoria d’toa pietà 
Dapertut a’m segui trà, 

Pover can, fin tant cli’i scampo; 

Tè, ven sì, ven sì, Melampo ! 


Nelle Carceri della Cittadella, 
20 giugno 1831. 

LA PEATICA LEGAL 


Dal dì ch’j’omni a l’an decis 
D’vive ansem da bon amis, 

Che dia terra a toch a tedi 
A son piassne tuti un poch, 

Da coul’ora, da coni dì 
Tuti ansem a Tàn capì 
Che per vive in amicissia 
A ventava fè giustissia. 

E lì tuti unitament 
Son stampasse un President, 

Che, per subit comensè 
A fè onour a so mestè, 

Lò ch’a j’era d’bon e d’bel 
S’è grinfasslo tut per chiel 
Senssa gnanca un fil d’malissia, 
Per nen aut eh’ per fè giustissia. 

Toujra dsà, ciadèla dlà, 

E1 latin Tè mai cambià; 

Sempre ’l furb a l’à rason 
A le spale del mincion; 

Sempre ’l deboi a l’à tort 
Quand as taca con el fort ; 

A l’è insomma una delissia 
La balanssa dia giustissia. 

Coul povr’om con des masnà, 

Cb’a l’è stait per carità 
Scortià viv da un mascalsson 
Con doe righe d’transassion, 

Dop aveilo j’avocat 
Mnà da Erode e da Pilat, 

A j’è vnuje l’iterissia, 

E la mort l’à fait giustissia. 

Coul famous bancaroutiè 
Ch’a smia fieul del re da dnè, 
Ch’a l’à fané già a Turili 
Pi ch’Bertoldo e Bertoldin, 
Prosperous, grass e rotond, 
Chiel s’ampipa d’tut el mond, 

E con d’cassia e d’rigolissia 
Manda a licei la giustissia. 

Coul gravissim magistrat 
Ch’a s’andeurm stand an Senat, 

Che soa pruca e so capei 
San el codice pi ch’chiel, 

Che second a l’à durmì 
Dis ch’d’no o dis ch’d’si, 

Coni vicari dia pigiissia 
L’è un oracoul dia giustissia. 

Coul amabil senatour, 

Cusin prim con el sotrour, 

Alleato d’tuti coni 

Ch’fan la corda e guerno i froui, 

Chiel, tratandse in abrégé 
D’slunghò ’l col e d’tirè i pè, 

Sciavo! Cherpa l’avarissia, 

A ’mpichria fin la giustissia. 

Se un parent veul pieve ’l let, 

Deilo subit e stè chiet; 

Se un amis av romp un brass, 
Kingrassielo, e andevne a spass ; 

Guai a coul ch’as fa butè 
Ant la tasca di papè ! 

Guai a coul ch’a s’ancaprissia 
D’voulei giusta la giustissia ! 

Nelle Carceri correzionali, 
17 aprile 1831. 

LA PEIMA VOLTA 


Carolina, a ditla ciaira, 

I son stoufi d’tribulè, 

Tuti i dì ti t’vene maira 
E mi i dventu un pruss burè; 
S’a l’è vera che dco ti 
rt’fricioule parei d’mi, 
Carolina, Carolina, 

Perchè fastu la mutina ? 

Per ti soula it sas ch’i vivo, 

Ti t’respire per mi soul. 

Perchè dunque fomne i givo 
Contempi and la luna e ’l soul? 
Con toa piatola d’virtù 
T’m fas sempre guardè ’u sù: 
Carolina, Carolina, 

Perchè fastu la mutina? 

Elo d’volte ch’a t’amusa 
Veddme fonde a poch a poch? 

T’ses na grinta, t’ses na rusa, 
T’ses me tnrdes da taroch. 

Con d’i ma, d’i se, d’i peni, 

It m’anfnouje sent ambreui; 
Carolina, Carolina, 

Perchè fastu la mutina? 

rt vedrass che una caressa. 

Un basin ch’a ven dal cheur, 

L’an un gust, una dolcessa . . . 
Aut ch’la crema a la miUe fleur! 
Aut che ’l sucher, aut ch’la mel, 
Aut che ’l nettare del ciel ! 
Carolina, Carolina, 

Perchè fastu la mutina? 

r seu prou eh’ toa maman granda, 
Ch’a combat con ’l sotrour. 

Al l’a sempre con soa landa 
Ch’a veul nen t’fasse l’ amour: 

A veul nen !... sastu perchè? 
Ciamlo al can del giardinè. 
Carolina, Carolina, 

Perchè fastu la mutina? 

T’sas che ’l temp a va per posta. 
Con d’eavai ch’a poussa ’l vent. 

E ti a smia fio fasse a posta 
A sgairè i pi bei moment. 

Cosa n’oumne a fè i c-o-co 
Era ’l mi sì e fra ’l ti no ? 

Carolina, Carolina, 

Perchè fastu la mutina? 

Sconta, sconta nna parola . . . 

Pi da vsin . . . yen sì, tem nen: 

Sent, yen sì, fa nen la fola, 

Sent . . . ambrassme, ambrassme ben ! 
T’basse j’eni . . . i’t yolte an là. . . 
T’yene smorta. . . at manca ’l fià . . . 
Carolina ! Carolina ! 

Ades t’ride? ... ah birichina ! 


Nelle Carceri della Cittadella, 
i luglio i831. 

L’INDOUMAN 


Carolina, elo non vera 
Ch’a va a l’anima un basin, 

Coum l’arriv dia primavera, 

Coum l’arietta dia matin? 

Aine tort a dì ch’l’amour 
L’è ’l souris del Creatour ? 
Carolina, Carolina, 

Fastu ancora la mutina? 

Moralista secca mioule, 

Coul gesuita folfoutù. 

Che dl’amour a na dis d’coule 
Da fè rie fina le gru, 

Elo nen un lasagnon 
Da ambalsmè con d’gius d’povron? 
Carolina, Carolina, 

Fastu ancora la mutina? 

Che i souvran la guerra as fasso 
Quaich provincia pr’acquistè. 

Mi s’i t’ veddo e s’i t’ambrasso, 

Tut el mond a l’è tut me. 

Mach la sponda d’to sofà 
A vai tut el Canadà. 

Carolina, Carolina, 

Fastu ancora la mutina? 

T’ses pi doucia, t’ses pi bela 
Che un pcit pruss, che un pcit pomin. 
Che un bouton, quand a s’desbela, 
D’una reusa o d’un giusmin; 

Toa vosina am fa l’effet 
D’una fiuta ant un boschet: 
Carolina, Carolina, 

Fastu ancora la mutina? 

D’me lumin ‘t’ses la parpeila, 

T’ses el palpit d’me cheur, 

D’mie speransse t’ses la stella, 

I t’ses l’angel d’me bonheur. 

I darla pr’un to souris 
L’univers e ’l paradis. 

Carolina, Carolina, 

Fastu ancora la mutina? 

Sent che strepit, sent che allarme, 
Che ciadel, che rabadan: 

Tuti i popol son in arme, 

Tuti i prinssi a fouto ’l can. 
Lassa pur che troni e re 
Vado a fesse bosarè, 

Ti t’saras, o Carolina, 

Sempre in trono e sempre rgina. 


Nelle Carceri delhi Cittadella, 
2 luglio 1831. 

EL FOVEE ESILIA 


Dal ciabot, ch’a m’à vdù nasse, 
Dop vint ani i son lontan, 

E a s’è ancora nen placasse 
La vendetta d’i sovran. 

I guadagno con sudour 
L’esistenssa del doulour: 

Voui ch’i sente la pietà 
Console ’n povr’esilià! 

Seguità da le sventure, 

Terre e mar j’eu traversà; 

Ma i me camp, le mie pianure 
J’eu mai pi, mai pi trova! 

Sout le tende, sui brulot, 

I sognava me ciabot: 

Voui ch’i sente la pietà 
Consolè ’n povr’esilià! 


Quand i guardo ’l soni ch’as leva, 
A smia tourbid, a smia scur; 

Fina l’aria smia pi greva, 

Fina ’l ciel smia nen azar; 
Smio le piante, smio le fiour 
Sensa feuje e sensa odoiir: 

Voui ch’i sente la pietà 
Consolò ’n povr’esilià! 

Atornià da mia famia, 

Dai me amis, dai me parent, 
J’è mai staie un ch’andeis via 
Da mia porta mal content; 

E mi pover, e mi afflit, 

Aine un branch da tnime drit? 
Voui ch’i sente la pietà 
Consolò ’n povr’esilià! 

Quand sul Po s’inalberava 
La bandiera tricolour, 

Dov la patria m’invitava 
J’eu seguì la vous dl’onour. 

Nò ’l perieoi nò ’l maleur 
A l’àn mai cambiarne ’l cheur: 
Voui ch’i sente la pietà 
Consolò ’n povr’esilià! 

Oh! se almanch fra tante pene, 
Fra d’magon così crudei. 

I vdeis route le cadene 
Di me amis, di me fratei! 
Cara Italia! i l’eu mach pi 
D’vout e d’iacrime per ti! 
Volli ch’i sente la pietà 
Consolè ’n povr’esilià. 

J’eii dovù chitè me pare, 

Ch’a l’è mort del gran sagrin; 
Le persone mie pi care 
J'eu mai pi vdumie da vsin; 
Nè mia foumna nè i me fieni 
A podran saremo j’eiii! 

Voui ch’i sente la pietà 
Consolè ’n povr’esilià! 


25 mano i831. 

LA CARAFINA ROUTA 


Scusme, scusine, Carolina, 

S’i l’eu rout toa carafìna: 

; I son stait un po’ dsadeuit, 

Ma cos veustu? a l’era neuit, 

I vdia nen dov’i m’andava, 

I vdia nen cos’i’m toujrava, 

> I m’ambato ant un armari, 

Touco un mobil da spessiari, 

Senssa acorsme im sento vnì 
Quaicos d’fluid sout ai di, 

E la carafina . . . crach ! 

Vist non vist, l’è andaita a bsach. 

A l’è vera, j’eu fait mal, 

I son stait un animai, 

I lo seu, j’eu fait na sapa, 

Ch’gnanca ’l Vesce, gnanca ’l Papa, 
Gnanc san Bias, gnanc san Simon 
y Am darlo l’assolussion. 

4 

]\ra elo peni sto gran darmage 
Da fè tant e tant tapage? 

Eia peui sta gran ingiuria 
Da montò tant su la furia, 

Da invocliè Giove a dritura 
A tronò . . . pr’una routura ? 

S’i t’aveissa rout almancli 
E1 vaset del rouss e ’l bianch, 
S’i t’aveiss mandà ’n canela 
E1 sout coupa 0 la scudela, 

S’i t’aveiss fait a fruaje 
E1 servissi die batiaje, 

S’i t’aveissa fait a tocli 
L’ampoulina d’i paciocli, 

Là bocietta ò^cau de Cologne^ 
E1 flacon per tuti i bsogn, 

Là, pasienssa, lì ai peul esse 
Un quaicos da sagrinesse; 

Ma perchè avei tant la fouta 
Pr’una carafina routa. 

Prima cosa tant comuna 
Cli’da per tut as na ved una? 

l’seu prou che toa carafina 
L’era bela, l’era fina, 

Ch’a podìa desse a la preuva 
Pr’una carafina neuva ; 

Ma a la fin, tira, bestira, 
Touira, armuscia, fougna, gira, 
Neuve o fruste, fiele o brute, 
Carafine a lo son tute. 

Ma pasienssa! s’a l’è routa. 

Ti t’às nen da stene souta ; 

1’ son pa, ti fio sas ben, 

D’coui ch’a rompo e a pago nen 
r veui pa ch’gnun as figura 
Ch’i fi gionte la fatura ; 

Per mostrete anssi ch’i seu 
Fè le cose nen da gheu, 

Ch’i son solit a fò ’l fier 
E a tratè da cavajer, 
r f mandreu doman matin 
Una fiola, un araoulin ; 

0, s’i f venie, it peuss mandò 
Un magnifich tortiliè 
Che, dovrandlo con giudissi, 

I’ fvedrass che fiour d’servissi! 

A coust mond per certe couje 
A l’ò mei lassela bouje; 

Venta nen, per ^dve an pas, 
Fesse vnì la mosca al nas. 

Bela landa ch’a sarìa 
Se ogni foumna, se ogni fia 

An vorreis mandò an Siberia 
Mach per rompie quaich miseria ! 

A Turin j’è tante piatole 
Ch’as fan goi d’rompe le scatole, 
Ch’ai romprìo per carità 
Fina al Tor d’palass d’sità; 

E tutun gnun ai dis niente, 

Com s’ai fussa una patente 
Da la Gran Cancelleria 
D’rompe a tuti lò ch’an smia. 

Na conosso tanti mi 
Ch’a fan niente tut el dì 
Ch’rompe i ciap a mes el Stat . . . , 
E ai dàn d’crous ancour sul pat. 

Fin dai temp d’Isac e Abram 
As parlava già d’routam ; 

Sara e Agar, da lo eh’ i’ sento, 

As rompìo fra lor el pento; 

Esali, fasend el tuso, 

A Giacob a rompìa ’l muso; 

Coui d’ Gomorra in bona prosa 
A rompìo ... mi seu nen cosa ; 
Senssa tante autre routure 
Ch’a registro le scriture. 

Con tut lo ti t’as la fouta 
Pr'una carafina routa? 

Per mach lo ti t’às courage 
D’feme tant e tant tapage? 
Guarda, d’fomne ai n’a j’è d’mila 
Ch’a mordrìo niente la brila, 

Ch’a ciamrìo niente vendetta 
Mach per rompie la bocietta ; 

E sul pat i scometrìa 
Ch’ai n’è d’coule ch’a j’smiiria 
Tant candii e tanta mana 
Feje a toch la damigiana. 


4 dicemh'e 1831. 

LA CABANA 


Dal pais dia garabìa, 

Dov’am touca d’sgambitè, 

A va soens mia fantasia 
Toa cabana a visitò ; 

Soens at ved soni e soulet 
Con toa cana e to trincet, 
Contempland la storia umana 
D’an s’ia porta d’toa cabana. 

Dal diadema al tabernacoul, 

Sul sente dia riflession, 

T’passe a rvista ’l gran spetacoul 
Die potensse e die nassion; 
T’vedde i secol a pasgiè 
Dsoura i scheletri d’i re. 

E t’governe a la spartana 
Ant el regno d’toa cabana. 

J’ Alessandri, j’Artasersi, 

I Cromwei, i Tamerlan 

XV. — LA CABANA 


Vaine d’volte l’oss d’un persi 
0 la smens d’un tiilipan? 

Cosa n’elo d’ i Scipion, 

D’i Pompei, d’i Ciceron? . . . 
Mei che l’Aquila romana 
L’è un rosgneul su toa cabana. 


Coui pcitin ch’as ciamo grandi 
Ciamj^rlan, maestri, e scudo, 
Pr’un cordon son tuti an andi 
Dnans al trono a fè ’l mnisè; 

Ti t’das nen pr’i so bindlin 
Una feuja d’rosmarin. 

Gran zartiera e gran colana - 
Vaine l’ombra d’toa cabana? 

D’un Stuard l’ombra funesta 
Ai monarca a fà frisson ; 

D’un Bourbon a tomb la testa 
Dsoura ’l palch dia Convenssion; 
Spuntla macb la libertà 
Su d’courone sangounà ? 

La republica sovrana 
Ti t!la treuve ant toa cabana. 

Su la front al Santo Padre 
La gran mitra a l’è un gran peis; 

Sout le tende d’mila squadre 
Fransesch Prim seugna i Franseis: 
Don Miguel a Tè ant’ j’ambreui, 
Ferdinand sara nen j’eui, 

Luis Flip l’à la tersana, 

E ti t’deurme ant toa cabana. 

Povra Italia! a t’àn spartite 
Tuta a fette com un mlon 
I to fieni a t’àn tradite 
Pr’avarissia e pr’ambission. 

Chi la lanssa, chi ’l bersach 
Veul d’n’Alman o d’un Cosach: 

Ti t’as l’anima italiana 
E t’sospire ant toa cabana. 

Pien d’speranssa e pien d’courage 
Navigand fra j’aquilon, 

Son stait lì per fè naufrage 
Su la barca die illusion. 

Stanch d’combate con la sort, 
Stanch dia vita e stanch dia mort, 
Dame man per ch’im rantana 
Fra ’l silenssio d’toa cabana. 


20 maggio 1832. 

SET D’AGOUST 


Amis, foma courage, 
Fertomse ben le man; 

I Bussi a son già ’n viage, 
A j’è già lì j’Alman. 

J’è già Frimon ch’a scroia 
Sacocie e sacocin: 

Evviva msè Nicola ! 

Evviva Franceschin ! 

An mes a bona scorta 
I nostri subrichet 
Trotran vers fora d’porta 
An gloria d’Lafayet ; 

Faran la cabriola 
Storsend el crovatin : 
Evviva msè Nicola! 

Evviva Franceschin ! 

Coui sgnouri dTAlleanssa 
Son nostri bon amis, 

A porto la creanssa 
Dipinta sui barbis ; 

Son fait con d’pasta frola 
Farei di biscoutin: 
Evviva msè Nicola! 
Evviva Erancescbin ! 


Frustò tant la sicoria 
A l’è da patalouch ; 

Chi sa nen già a memoria 
Tcrtaifen e sourouch? 

Na virgola d’nissola 
Val pi che un rub d’iatin: 
Evviva msè Nicola ! 
Evviva Franceschin ! 


Per coui ch’veulo dò d’crussi, 
Per coui ch’fan sauté 1 fout, 
As porto apress i Eussi 
N’unguent ch’as ciama hnont; 
A l’à na virtù drola 
Per mandò via ’l splin; 

E\TÌva msò Nicola ! 

Evviva Franceschin ! 


Dlgitized by Google 



XVI. — SET d’aGOUST 

Coni tabaleuri d’Franssa, 

Coui Soult, coni Casimir, 
Scusandsse del mal d’panssa 
A peulo andò fè ’n gir. 
Volend fò la macòla, 

A Fàii perdii pouncin ; 
Evviva msè Nicola ! 

Evviva Franceschin ! 


Con la ciarlatanada 
Dia non-intervenssion 
L’àn dait una panada 
A la Costitassion, 

Peni Fàn mandala a scola 
Sul Mincio e sul Tesin; 
Evviva msò Nicola ! 
Evviva Franceschin ! 


Coui d Parma e coui d’Romagna, 
Che al poum a Fan mordiì, 

Son già tuti anFla bagna, 

Fan già Ferbo fourcù ; 

Già ’l diau na fa na gioia 
A onour del drit divin: 

Evviva msè Nicola ! 

Evviva Franceschin! 

Voleìsse dè d’antende 
Che noui souma Italian, 

A l’è tiitun ch’pretende 
Che j’oche a son fasan; 
Che un eòi l’è na pongòla, 
Che un ciap a Tè un tupin 
Evviva msè Nicola! 

Evviva Franceschin! 


A j’è ben prou an Polonia 
E1 sang un poch avisch, 

E as dà per serimonia 
Dia pala a sour Diebisch ; 
Ma un’onsa d’tira mola 
Butrà d’acqua ant’el vin: 
Evviva msè Nicola ! 
Evviva Franceschin ! 


Sour Flip chiel as n’arapipa 
D’i Bussi e d’i Polach ; 
S’a peul salvè la tripa, 
Chiel sara l’armanach: 
Volend giughè d’bricòlaj 
A l’à fall casin ; 

Evviva msè Nicola ! 
Evviva Franceschin ! 

E1 nas da la porterà 
A fica Tallieran, 

Ch’a sa tirè la pera 
E peui stermè la man; 

Lafit a fa la spola, 

Bignon s’iustra ’l codin : 

Evviva msè Nicola ! 

Evviva Franceschin ! 

Per la pastisseria 
A j’è monsìi Guizò; 

Mauguin s’fa vnì la pvia, 

Berryè fa ’l c-o-co; 

Molè fa la subiòla, 

Dupin fa l’arlichin : 

Evviva msè Nicola ! 

Evviva Franceschin ! 

I Tartari e i Gesuita, 

Marmon e Metternich 
A dàn già l’acquavita 
A nom del Quint Enrich; 

Viva la spa e la stola, 

La pruca e ’l bicochin: 

Evviva msè Nicola! 

Evviva Franceschin ! 

1 marzo 1831. 

LA KASON 


Ti ch’it ses d’una triaca 
La pi fina ch’ai sia ’n ciel, 

Ti ch’i t’as piantà baraca 
Ant le mioule d’me servel, 

Ti ch’it porte ’n man el ciair 
Per ch’i vada nen al scrair, p 

Patalouca d’na rason, 

T’vale nen un mes bouton. 


T’ses divina, t’ses eterna, 

T’ses d’un balsamo immortai, 
E t’em fas, foutua lanterna, 
Pò d’sproposit da cavai! 

S’a fa date domne Pei 
Carta bianca mach parei, 
Patalouca d’na rason, 

T’vale nen un mes bouton. 

Perchè feme coum le setole 


Gire d’sà e j^irò d’ià 
Per die couje, per die frotole, 
Per die dmoure da raasnà? 
Perchè feme minca tan 
Piè san Giaco pr’un Alman? 
Patalouca d’na rason, 

T’vale nen un raes bouton. 




Stravagansse, bisarìe, 

Foulairà, contradission, 
Baliverne, sturdiarìe, 

E caprissi bosaron, 

Elo nen per causa d’ti 
Ch’ani rabelo tut el di? 
Patalouca d’na rason, 

• T’vale nen un mes bouton. 

Che diau astu per la scufia 
Quand im sento vnì ’l gatii 
D 'sospirò pr’una bernufia 
Ch’a l’è nen ch’na gabia d’grii? 
Bela gloria, bel onour, 

N’avocat fè ’l fant da fiour! 
Patalouca d’na rason, 

T’vale nen un mes bouton. 

Eia nen na drola istoria 
Coul aveime incaminà 
Pr’un po’ d’fum ch’as ciama gloria 
Sul sente di despiantà? 

Le grumele t’avìe pers 
Quand t’as dime: scriv in versi 
Patalouca d’na rason, 

T’vale nen un mes bouton. 


J’elo d’sens, j’elo d’giudissi, 

Per quaich ciancia da masnoui, 
A mandeme ai esersissi 
Con i padri tira-froui? 

S’am butavo al col un lass, 
Luis Flip erlo pi grass? 
Patalouca d’na rason, 

T’vale nen un mes bouton. 


Ti ch’it ses conia ch’am regola, 
Ch’am fa agì, cb’am fa pensè, 
T’ses tant sumia, tant petegola. 
Così mal t’sas to mestè? 

A t’àn fate l’intelet 
Con el mani del piolet: 
Patalouca d’na rason, 

T’vale nen un mes bouton. 

Ma se ti t’ses na fabioca, 

Ajne mi da balè Tours? 

Quand la mort sonrà la cieca, 
J’avreu pront un ben ricours. 

« Padre Eterno », i direu a coni 
Ch’a s’amusa a, gatiè ’l soul, 

« Consta gofa d’na rason 
« A vai nen un mes bouton ». 


14 ottobre 1831. 

SOUK BAKON 


A sta ’l baron cVOnea 
Per là ’n t’un castel frust; 
So pare a ven da Enea 
Soa mare a ven da August; 
A porta na medaja 
Con neuv decorassion: 

Tireve ’n là, gheusaja, 

Fé largo a sour Baron. 

A l’è fait a balota, 

Kotond e gross e grass, 

A deurm coum na marmota, 
A mangia coum un tass ; 

A marcia, a soffia, a baja 
Con n’aria d’protession: 
Tireve ’n là, gheusaja. 

Fé largo a sour Baron. 


Persone ch’as n’intendo 
A dio ch’a l’à d’talent. 



XVIII. — SOUR BARON 


J’è fin d’coui ch’a pretendo 
Ch’a sa Bertoldo a ment; 
Ch’a medita e travaja 
Per distilè i povron: 

Tireve ’n là, gheusaja, 

Fé largo a sour Baron. 

A conto tuti quanti 
Ch’a l’à difeis 1 Ke, 

Ma j’aitri andasìo avanti 
E chiel stasìa darè; 
Perdend una bataja 
L’à vint una pensioni 
Tireve ’n là, gheusaja, 

Fè largo a sour Baron. 

Quand a l’è necessari, 

A sa mostresse uman; 

As dis che al segretari 
A l’à toucà la man; 

As degna a la marmaja 
D’parlè per distrassion: 
Tireve ’n là, gheusaja, 

Fè largo a sour Baron. 

Quaich volta a dà ’n s’j’orìe 
Con ton da prepotent. 

Ma chiel fa lò per rie, 

Lo fa pr’amusament ; 

Chiel sa che a la plebaja 
* Un sgiaf a Tè un bonbon; 
Tireve ’n là, gheusaja, 

Fè largo a sour Baron. 

Con chiel guai ancalesse 
Parie d’certi sonaj 
Ch’a veulo governesse 
Con d’ Camere e d’giomai ! 
A sauta, a pista, a braja 
Con d’foutre e d’bosaron: 
Tireve ’n là, gheusaja, 

Fè largo a sour Baron. 

Al Cafè Fiorio as conta 
Ch’s’ai fussa d’servei mat 
Chiel ten la seia pronta 
Per coure a salvè ’l Stat; 

A l’à na spà ch’a taja 
Le teste coum i mlon : 
Tireve ’n là, gheusaja, 

Fè largo a sour Baron. 

Sout vous coni ch’a lo invidio 
A dio ch’a l’è ’n stivai; 

Ma ventlo esse un Ovidio 
Per dventè generai? 
Diploma, pruca e raaja 
Fan tut in conclusion: 
Tireve ’n là, gheusaja, 

Fè largo a sour Baron. 


8 ìnarzo i83l. 

I KEGEET D’UN VEI SOLDI 


Per marciè j’eu bsogn dia cana, 
A son bianch i me cavei, 

A l’è inutil cb’i m’ingana, 

I m’acorso ch’i son vei. 

I son deboi, i son stanch, 

I peus nen resme sui fianchi 
E dovraine vedde ancheui 
Senssa mi batsse i me fieni? 

I son stait a pi d’sent guerre, 
J’eu rpoussà pi d’sent nemis; 
J’eu occupà diverse terre, 

J’eu percours varii pais; 

Ma da vsin e da lontan 
I son stait sempre Italiani 
E dovraine vedde ancheui 
Senssa mi batsse i me fieni? 

Del Piemont quand la pianura 
A esultava d’iibertà. 

Su la Bormida e la Stura 
J’eu courìi, j’eu trionfò; 

A Montneuit, a Mondovì 
J’eu vist l’Austria impallidì: 
E dovraine vedde ancheui 
Senssa mi batsse i me fieui? 

Desfidand i vent e j’onde, 
Combatend la terra e 1’ mar, 
D’Aboukir j’eu vist le sponde 
E le coste d’Trafalgar ; 

J’eu del Cairo su le tour 
Vist a splende i tre coulour: 
E dovraine vedde ancheui 
Senssa mi batsse i me fieui? 

Raccogliend le forsse stanche 
Sout la lanssa d’un stendard, 
Era le nebie e le valanche 
J’eu calà dal san Bernard; 

A Marengh, a Castiglion 
J’eu pasgià dnans al canon: 

E dovraine vedde ancheui 
Senssa mi batsse i me fieui? 

A Valenssa, a Taragona 
J’eu acampà dsoura i bastion; 

Su le rive d’ Barcelona 
J’eu vist umil Wellington; 

J’eu d’I’Italia scrit el nom 
A Madrid su j’arch del Dom: 
E dovraine vedde ancheui 
Senssa mi batsse i me fieui? 

A Tilsitt, a Essling, a Jena 
J’eu marcià, dsoura i Prussian; 
•J’eu marcià tre volte a Yiena 
Dsoura j’aquile d’j’Alman; 

J’eu del Nord vist i confin 
Da la sima del Kremlin: 

E dovraine vedde ancheui 
Senssa mi batsse i me fieui? 

I m’accosto a l’ultim’ora 
E la mort am stend la man; 
Ma spirand im sento ancora 
Date ’l cheur d’un Italian. 

A l’è degn d’vive da sciav 
Coul ch’sa nen muri da brav: 
Ah! podraine, sarand j’eui, 
Vedde liber i me fieui? 


20 marzo 1831. 

L’EDUCASSION 


Eccellensa! . . . Al cont Fracassa 
A disia Padre Mufi, 

Sonr contili a l’ò d’soa rassa 
Coum la grana a l’è del spi; 

Un lo sciaira fina al scur 
Che ant le vene a Fa un sang pur: 
0 che genio! o che talenti 
0 che testa sorprendenti 

Ant quatr’ani sout mia scola 
A s’è tasse tant instrut 
Che, stampa su d’pasta frola, 
L’alfabet lo cuca tut. 

Dal a-b fina al i-1 
A computa già da chiel: 

0 che genio! o che talenti 
0 che testa sorprendenti 

Dop tut lò venta conosse, 

Venta vedde coum a scriv; 

. A fa d’bare così grosse 
Ch’a smio cane d’iavativ. 
Prinsipiandlo dal qui es 
A sa ’l Pater già pi d’mes: 

0 che genio! o che talenti 
0 che testa sorprendenti 

Un j’ved già un’arroganssa, 

Un orgheui ch’a l’è tut so; 
D’carta pista a l’à una lanssa 
Ch’a smia coula d’Barnahò; 

Con un sciop carià d’luin 
Chiel conquista mes Turin: 

0 che genio! o che talenti 
0 che testa sorprendenti 

Mach un po’ ch’un lo contraria, 
Ch’un lo gatia mach un poch, 
Carta e liber tut an aria, 
Piume e righe tut a toch. 

Guai ch’i dia ch’lolì a va mal! 
Chiel am tira ’l caramal: 

0 che genio! o che talenti 
0 che testa sorprendenti 

Per butelo an penitenssa 
Quand a fa quaicli pcit eroiir 

I stafilo an soa presenssa 
Giacolin, fieul del fatour. 

Chiel, sientiendlo ch’a sgariss, 
Pover cheur, as divertiss: 

0 che genio! o che talenti 
0 che testa sorprendenti 

Quand a taca quaich gabela, 

Quand as ved fè quaich dispet, 

A l’à ’n toch d’na bertavela 
Ch’gnanca ’l diau lo fa stè chiet; 
Ai compagn ch’as treuvo lì 
A dà d’causs ch’a l’è ’n piasi: 

0 che genio! o che talenti 
0 che testa sorprendenti 

Quand a l’à peni veuja d’rie, 

A l’è amabil coum un pruss; 

D’ volte am ciapa per j’orìe, 
D’volte am sara ’n mess a l’uss; 
Ogni doe parole ’n sii 
Am diss: Preive porch-foutù : 

0 che genio! o che talenti 
0 che testa sorprendenti 

Grand ch’a sia, ventrà peni sente 
Ohe ciadel, che rabadan! 

An sacocia la patente 
A l’à già d’gran ciamberlan, 

D’gran veneur e d’gran cordon, 
D’gran maestro e d’gran coujon: 

O che genio! o che talenti 
0 che testa sorprendenti 

Nelle Carceri correzionali, 
iO maggio 1831. 

SOUE CAVAJEK 


D’i vachè da Tassemblea 
Mach jer seira desnicià, 

Elo chiel ch’am dis cerea 
Con couraria d’mustafà? 

Chiel? ma chiel? ma propi chiel?... 
0 potenssa d’un hindel! 

Ch’a l’è reidi, ch’a l’è fier, 

Ch’a rè dur, sour Cavajer! 

Voui ch’i tene a la gualdrapa 
D’Fransesch Prim o d’Enrich Quart, 
Osservelo coum ai scapa 
L’illustrissim da ogni part; 

Mach a vedlo, un lo cred già 
Cusin prim del re da spa; 

Ch’a l’è reidi, ch’a l’è fier, 

Ch’a l’è dur, sour Cavajer! 

Lampadari die Eccellensse, 

Cavai d’marmo d’i scalon. 

Dal sirop die riverensse 
A destila le pensieri: 

Sour Marches . . . oh devotissim! 
Sour Baron ... oh profondissim ! 
Ch’a'l’è reidi, ch’a l’è fier, 

Ch’a l’è dur, sour Cavajer! 

Dia repubblica d’i giari, 

Dia politica d’i mlon, 

Con l’ajut d’un vei armari 
Chiel a sà dal con al ron: 

Carlo Magno chiel a sà 
Ch’a durmia con j’eui sarà: 

Ch’a l’è reidi, ch’a l’è fier, 

Ch’a l’è dur, sour Cavajer! 

Con d’medaje sporche d’ruso, 

Con die pere mal soutrà, 

Chiel av fabrica sul muso 
D’antenati a cavagna; 

Chiel a guerna i marenghin 
Ant la pruca d’Arduin: 

Ch’a l’è reidi, ch’a l’è fier, 

Ch’a l’è dur, sour Cavajer! 

Dal cupiss fina al preterit. 

Dai tirant fina al zabò. 

Tapisselo d’crous del merit, 
Dapertut a j’è ’l c-o-co; 
Deine d’titol, deine ben, 

Pi ch’Bertoldo i lo fè nen; 
Ch’a l’è reidi, ch’a l’è fier, 
Ch’a Fè dur, sour Cavajer. 


7 ottobre 1831. 

EL TKATATO 


Guarda sì, mia Carolina, 

Per nen ch’j abio a ciacotè. 
Mi t’presento an bergamina 
Un Tratato da signè; 

I prestrouma giurament 
D’osservelo etemament, 
Second Tuso die Potensse, 
Fin ch’a j’è le conveniensse. 


Venta in primis ch’i protesta 
U’riconosste per sovran; 

Mi ’t butreu ’l diadema an testa, 
rt dareu mi ’l scetro an man. 
l’t provreu con d’bon latin 
Che to drit l’è drit divin, 

Cesi à dire ch’a ven d’natura 
Da l’amour, fin tant ch’a dura. 

Ma l’è giust che in ricompenssa 
Ti t’rinunssie al dispotism, 

Perchè adess la certa scienssa 
A patiss i reumatism. 

T’acetras dunque una diarie 
Senssa artieoi decimquart, 

Tant per nen che a l’uso d’Franssa 
rt pie ’l plot con n’Ordinanssa. 


rt podrass a to caprissi 
Fè la guerra e fè la pas; 

Ma i podreu fè n’armistissi 
Quand i cherda ch’a sia ’l cas. 

I veui dco nen esse priv 
D’quaich poter esecutiv, 

Perchè quand mandi im l’aspeto 
Ti t’podrie buteme ’l Veto. 


Quant a d’grassie, i t’avras niente 
Mai da oponme, gnanca un fil, 
Ma ti subit la patente, 

E mi subit el sigil. 
r t’avras però rason 
D’feme a temp quaich riflession, 
E, ocorend, a V Exequatur 
r butrouma un Suspendaiur. 


0 

S’it farass dia resistenssa, 

Del mouvement, quand’i sareu 
Pr’arangiè la differenssa, 

Is tenrouma al jusie-ìnilieu. 

Lvà cli’a sio le osservassion 
Ant el senss d’Opposission, 
l’t vedrass che subit j 'entro 
Ant el senss ch’a tend al Centro. 

Spedì ch’j’abio le facende 
Premurose d’gabinet, 

Gniin d’noui doui dovrà pretende 
D’rompe a l’autr i ravanet. 

Ch’ai sia pat e condission 
D’una Non intervenssion^ 

Ch’is darouma peni la pena 
D’aplichè quand an convena, 

A ventrà ch’to regno a sia 
Tra ’l sovran e ’l patriot; 

Una specie d’monarchia 
Pronta sempre a fè ’l fagot. 

Luis Flip l’avoumne nen 
Proclamà Tioi citoyen? 

Eben, ti t’saras regina 
Patriota e sitadina. 

Gran esercit, gran armade 
I t’avras ai to coraaiid 
D’souspir, d’iagrime, d’ouciade, 

E d’busìe d’in quand in quand. 

Mi j’avreu per tut regai 
Una Guardia nassional 
Con na gifra an brodaria 
Ch’a dirà: Filosofia.^ 

Se ’l Tratato a l’è conforme 
A toa bona volontà, 

Da un nodar second le forme 
A dev esse autenticà. 

Scriv , . , L’abòss ecco a l’è coust : 
« Carolina ai doni d’asfoust ...» 
Brava . . . Adess i lo mandrouma 
Sanssionè dal Papa a Eouma. 


In Cittadella, 3 luglio 1831. ' 

L’ULTIIVIATUM 


Carolina, i’ lo savia 
Che con tut to giurament 
Me Tratato a finirla 
Pr’arabroujerae 1 drit die gent: 
Con die rinfne e d’i soutman 
Da fè sgiai a Tallieran, 

Per d’arael t’m das d’triaca, 

E T Tratato a va d’baraca! 


I t’as sempre a fè diamente 
Senssa sug, senssa perchè ; 

Minca tant am touca d’sente 
Ch’it ses stoufia d’comandè ; 

Che dio regno as fa nen cas, 

Ch’a l’è nne Roijauté hourgeoise, 
Ch’a l’è un trono da Brighela 
Ch’vist non vist a va ’n canela. 

rt m’infilse mila conje 
Per podei briisè 1 pajon; 

T’fougne, t’cabale, t’patoiije, 

E t’fas mai mi diaschni d’bon. 

I peuss mai esse tranquil 
Ch’i t’em veuje passe ’l Bil, 

E d’ruse venta ch’i imagina 
Pr’otnì ’l Vista in fond la pagina. 


L’auter dì d’fè na pasgiada 
A l’à piarne un mes gatii, 

E ’m son vist na baricada 
' A la porta die Tuilleries: 
l’eu trovà ’n gran parapet 
A l’entrada del boschet, 

E un bastion, oh che spetacoul ! . 
Propi li dnans al pinacoul. 


Credte pà che d’toa maneuvra 
I conossa nen el fil ; 
l’eu dco mi passà ciadeuvra 
Al burat d’monsù Persil. 

I lo seu! t’vorrie bel bel 
Feme un gest da don Miguel, 

E con d’smorfie e d’bele frasi 
Ant la Charte ficheme un quasi ! 

Per ronoiir ella monarchia 
E d’j’articoul sotoscrit, 

I capisse ch’i dovrìa 
Pè la guerra pr’i me drit ; 

I seu proli ch’i soii un fol 
A nen tnime al protocol, 

Ma i veui nen da n’autra banda 
Perde ’l Belgio e peni l’Olanda. 


No, per tort ch’it abie fame, 

I veui nen ch’a sia mai dit 
Ch’j’eu mandà l’Europa in fiame 
Coum un Fox o coum un Pìt. 

E da già eh’ per desse ardriss 
Flip a Londra a conferiss, 

Ven, la, ven, j’avreu pasienssa 
D’fè dco mi na conferenssa. 


Capo primo, i fareu finta 
D’nen acorsme d’eerti ambreuj ; 
Quand it veuje fò la grinta 
It prometto d’sarè un euj . 

I lassreu ’n po pi, ’n po men, 
Ch’it na séguito a fè ’l tren. 

Ma d’mantnime i veui ch’it bade 
Le mie grande e peite entrade. 

1 fareu pi nen le glose 
Pr’un souris a coust e a coni ; 
Ma, tratandse d’certe cose, 
Veui possedie mach mi soul. 
Guai a ti ! t’sas ch’i son nen 
Un faseul San Simonien; 

Pi testass che un dottrinari. 
Am piass d’esse proprietari. 


Le tendensse dia natura 
Già ch’as peulo nen cambiò, 
Tira drit, continua pura 
A promette, a lusinghe. 

Pr’un sovran tant a va ben 
Ch’a prometta e attenda nen ; 
Ma, con mi quand i t’impegne, 
Smèntia subit che ti fregne. 


Per Varsavia e i Stat del Papa 
I fareu pi gnun fracass. 

Ma con pat che nen m’antrapa 
Quand i calo ai Pais Bass. 

Ant l’intern, d’in set in eut, 
Quaich rivolta, quaich emeufe, 
La, it la passo ... ma cerea 
Si f em touche la Vandea. 

DI’ Uìtimatuni i capitoni 
Les, appreuva e sotoscrìv ; 

M'à riflet che pr’ogni titoiil 
A sarai! definitiv. 

Veu nei! fora dop tilt sò 
Con die An verse, con d’j’Escò, 
Con qnaich rinfna ch’a significa 
L’adesion o la ratifica. 

S'it faras pi nen la camoula, 

A me impiegh i m’adatreii; 

Ma s’it serclie d'rompe ramoiila, 
Sastii peni lò ch’i faren? 

Da San Kocli ai sta Rosin, 

Ch'a l’è bela, e cb'am la oncin: 
Sciavo! im scanfo d’ans toa lista, 
Im ribelo, e ’m fas Rosista. 


Jn Cittadella, l tiglio ISSI, 

L’IMPIEGATO 


A l’an dime, o Carolina, 

Che da quindes o vint dì 
A le cariche as destina 
Coni ch’a paro e a piaso a ti : 
Mi, ch’i leu pr’esse promoss 
D’grossi titol, d’merit gross, 
Im na veno in consegiienssa 
Dnans a ti con riverenssa. 


Applicato ant’un Uffissi 
Dal set-sent e ottant’e tre, 

I rendìa già d’gran servissi 
Fin d’alora al Stat e al Ke ; 

I rasciava i quinternet, 

I fertava i tabouret , 

E a la pruca d’soa Eccellenssa 
I fasìa la riverenssa. 

Quand i fulmini dia Franssa 
Dsoura i troni a son cascà, 
Sout a Verbo dl’Eguaglianssa 
A la sousta i m’son butà. 

J’eu scrivìi sout al scrivan 
Ch’a seri vìa sout a Jourdan, 

E al piumass dl’Indipendenssa 
I fasìa la riverenssa. 


Die nassion fra le tempeste 
Dal Danubi sangounà, 

Quand che l’aquila a doe teste 
Sul Tesin a l’è tornà, 

I guernava j’ubiadin 

Pr’ Alessandro e Francescliin, 

E del linoni a l’eloquenssa 
I fasìa la riverenssa. 


Corounà per man dia gloria, 
Da la sima del Sempion 
Sout al casch dia vitoria 
Caland giù Napoleon, 
J’avis, j’ordin, i decret 
I cusìa del Sout-Prefet, 

E del Maire a la presenssa 
I fasìa la riverenssa. 

Quand la stella d’Bonaparte 
A Leipsich l’è tramontà, 

Vist non vìst, j’eu carabià carte 
E ’l cancel j’eu tramudà. 

I parlava con orroiir 
Del tiran, drusui-patour, 

E a l’usciè dia certa scienssa 
I fasìa la riverenssa. 

Ristorà le antiche legi 
Sout j’auspissi d’Metternich, 
J’antichissim privilegi, 

I convent e i feudi antich, 

Con la pouver e ’l toupè, 

Braje curte e barolè, 

Del breviari a l’influenssa 
I fasìa la riverenssa. 

Carolina ! lo ch’i spero 
Con l’ajut d’toa protession 
A l’è d’esse al Ministero 
Nominà Cap d’division. 

Dop avei stancà d’inchiu 
Fina ’l Monte e ’l Valentin, 

L’è giust ch’j’autri an ricompenssa 
Fasso a mi la riverenssa. 


li dicembre 1831. 

L’IMPOSTUEA 


La vrità coni cli’a Tàn esalti 
L’ero propi d’sublimi tupin ; 

Se coust mond a l’aveisso studià 
Senssa tanti test grech e latin, 

L’avrio vist che tut marcia, tilt dura 
In virtù dia beata impostura. 

Fra Verdun, coul cli’a vend un sold l’un * 
I sirin, j’abitin d’san Fransesch, 
Predicand astinensse e digiun, 

A ven largh, a ven rouss, a ven frescli, 
Con la panssa ch’ai tira, ch’ai tsura. 

In virtù dia beata impostura. 

Coul mari cosi ben artapà 
Da fò invidia d’Kodan al pentnin, 

Tut felice d’soa casta metà, 

•A la dama so pruss, so cardlin, 

A l’ambalsma, a na fa d’confitura 
In virtù dia beata impostura. 

Coni erede stanch d’vedde a scrnssì 
Un vei barba stensù dal rangot, 
Pr’ajutelo, a fa coure, a fa vnì 
Un doutour con gialapa e decot : 

E ’l soutrour a lo buta ’n vitura 
In virtù dia beata impostura. 

Coul tutour ant un nen dventà sgnour 
Segui tand el Vangeli modern, 

Con doe righe an favour del confsour 
A minciona bergnif e l’infern, 

E drit drit a va ’n ciel per procura 
In virtù dia beata impostura. 

Sour Marches, coul famos prepotent 
Descioudù da la greuja d’Neron, 

Tuti ai treuvo die carré d’talent, 

Ai pieuv dsoura cordon e pension, 

A lo stampo ministr a dritura 
In virtù dia beata impostura. 

Coul pedante, coul secca mincion, 
Oratour, professour e doutour, 

Che sfidand e bon sens e rason 
A fa d’prose, a fa d’vers traditour, 
Ant l’Arcadia a lo meno an pastura 
In virtù dia beata impostura. 

Coni filosof, coul bon fol-foutù, 

Ch’a dis ch’j’omni son tuti fratei, 

Oh’a confida ant rajut dia virtù, 

Che del merit a cred ai bindei, 

A va a tanla an s’ie giaire dia Stura . . . 
0 beata, o beata impostura ! 

L’autra neuit i son sognarne 
Che ant la nav dl’Eternità 
Padre Eterno l’avìa fame 
Gran Canslè dia Trinità: 
Aranbandme a domne Dei, 
Dand n’ociada a coust mond v 
« Miserere », j’eu sclamà, 

« Consta bocia a va raugià ». 


Dit e fait : al ciair dia luna. 

In virtù d’un me decret, 
L’univers ecco as raduna 
Su la piassa d’Cavoret. 
Bianch e neir e basanà, 

Tuti j’omni a son mugià, 

E a la fin ... oh che piasi ! 
Coust mond vei lo rangio mi ! 

Pr’ordinè j’afè dia terra, 

Su, cos’elo ch’a fa al cas? . . . 

Un a dis: aj va la guerra; 

N’aut sogiuns: aj va la pas; 

Ch’i sio Asiatici! ... no, African . . . 
No, Europei ... no, American . . . 

0 che goi, 0 che piasi ! 

Coust mond vei lo rangio mi. 


Un a veul la primavera, 

N’aut desidera l’invern, 

N’aut l’autun, e n’autr a spera 
Un isU ch’a dura etern; 

Un a veul ch’j’abio ’l nas drit, 

N’aut sgnacà, n’aut gross, n’aut pcit... 
Oh che goi ! oh che piasi ! 

Coust mond vei lo rangio mi. 


Un Franseis con die gazette 
Veul istnie fina i bersach, 

Un Gesuita a veul permette 
D’iese apena l’annanach, 

I Souvrau veulo mnestrè. 

Le nassion veulo gnun Ke . . . 
Oh che goi ! oh che piasi ! 
Coust mond vei lo rangio mi. 


V^Sle 

Coust a veul le berte rousse, 
Coul a ten pr’i barolò ; 

J’un a cric: viva le cousse ! 
J’autri : viva i pruss bure ! 
Viva ’l Czar! \iva ’l Califfi 
Viva i Sant! viva Bergniff ! 
Oh che gei ! oh che piasi : 
Coust mond vei lo rangio mi. 


Metternich pr misura publica 
Tut el mond veul butè sout; 
Lafayet veul la republica, 
Nesselrod a veul el knout: 
Kergolè ten pr’i Bourbon, 
Tallieran pr’el gius d’doublon 
Oh che goi ! oh che piasi ! 
Coust mond vei lo rangio mi. 


Ant l’America a s’anrabio 
Per sostai ch’i souma ugnai ; 
In Italia as veul ch’a Fabio 
Mach la cresta i cardinai: 

I mari s’veulo fè fra, 

I frà veulo esse marià : 

Oh che goi ! o che piasi ! 
Coust mond vei lo rangio mi. 

Chi veul Giors e chi veul Toni, 
Chi 1 Talmud, chi l’Alcoran, 
Chi Calvin, chi san Gironi, 

Chi la pruca e chi ’l tiirban . . . 
Padre Eterno! diio voui, 

Coum gavesse d’coust patoui? 
Alleluja! coust mond vei 
A starà sempre parei ! 


IO maggio 1832. 

S’a m’à dait la Providenssa 
Un sach d’vissi, un rub d’difet, 

Su l’articoul dia decenssa 
Gnun al mond peul dime un et. 
M’venlo d’volte ’l schiribiss 
D’butè an rima quaich pastiss? 

Cinto !... i seu ch’a va nen ben: 

I fass finta d’savei nen. 

Veddne d’volte a fè l’oracoul 
Quaich sour Cont, quaich sour Marches, 
D’coui ch’a rompo i tabernacoul 
Pi che an Franssa Carlo Des? 

Se quaich’un am dis : perchè 
Fè una guglia d’un brandè? 

Cinto ! cinto !... a va nen ben: 

Fouma finta d’savei nen. 

Coni mufì, ch’un avria dalo 
A l’incant pr un mes doui-dnè, 

Coul che adess a l’an crealo 
Gap d’azienda e finanssiè, 

Conni diau elo ch’a l’è vnìi 
Gross e grass e paciocliù ? 
Cinto ! cinto !... a va nen ben : 
Fonma finta d’savei nen. 

Coni mari d’conla contessa, 

Per gonfade portentons, 

Coni ch’a marcia con fieressa, 
Caric\ d’com e carià d’crons, 
Per cos’elo ch’nn lo dev 
Benedì parei dia frev ? 

Cinto ! cinto! ... a va nen ben: 
Foiima finta d’savei nen. 

Coni salam che an s’ia fignra 
A l’avia ’l borici! scolpì, 

Coni che adess a va ’n vitnra 
In virtù d’i so singh dì. 

Chi alo daje ant nn moment 
Tanto spirit, tant talent? 
Cinto ! cinto !... a va nen ben : 
Fonma finta d’savei nen. 

Conia tota scnipolonsa, 

Snidìa fora dal ritir, 

Ch’a ven grossa, prosperousa, 

E ch’a va pi nen al gir, 

Perchè devia fè slarghò 
So faudal e so coursè ?... 

Ciuto ! ciuto !... a va nen ben ; 
Pouma finta d’savei nen. 

Conia strega, coul’arpia 
Catarousa e bavosà. 

Che dl’an set gnun a podìa 
Acciisela d’crudeltà. 

Perchè adess fala d’moral 
Fina al gat e al papagai ? 

Ciuto! ciuto !... a va nen ben: 
Fouma finta d’savei nen. 

Perchè arrivne per staffetta 
I stipendi ai foifoutù ? 

Perchè deumine an sla soffietta 
E ’l talent e la virtù ? 

Perchè ’l merit vaio al ghet ? 
Perchè ’l diau ’s butlo ’l rochet? 
Ciuto! cinto!,., a va nen ben : 
Fouma finta d’savei nen. 


3 febbraio 1832. 

SOA ECCELLENSSA 


L’istess dì che le mie nosse 
Con Gigin j’eu celebrà, 
N’Eccellenssa d’coule grosse 
DVisiteme a s’è degnà: 

A mia foumna sans fagon 
A Ta offert soa protession: 

Che favoiir ! che compiasenssa ! 
Che bontà d’un Eccellenssa ! 

Chiel a ven a piè d’mie neuve 
Fina doe, tre volte al dì, 

E s’a fioca o s’buta a pieiive, 
Chiel s’traten giugand con mi: 
Con un’aria familiar 
Quand am treuva am dis : « Me 
Che favour ! che compiasenssa ! 
Che bontà d’un Eccellenssa! 


Con mia foumma, a va peni dita, 
A l’è pien d’mila attenssion; 


XXVIII. — SOA ECGELLENSSA 

Soens a l’Opera a la invita, 

E ant la logia ai dà i bon-bon ; 
Soens a va con chila a spass, 

Ai dà fina soens el brass: 

Che favoni ! che corapiasenssa ! 
Che bontà d’un Eccellenssa ! 

Chiel s’accors quand a m’aneuja 
D’blanblinò per la sità, 

E s’a ved ch’j’abia nen veuja 
Dop disnò d’surtì d’an cà, 

Chiel a m’offr so tilburi 
Per ch’i’vada un pò per lì: 

Che favoni ! che corapiasenssa ! 
Che bontà d’un Eccellenssa ! 

Quand l’an fame andò an Galissia 
Segretari d’Legassion, 

A mia foumna pr’amicissia 
Chiel fasìa conversassion; 

Al l’à fina mnà con chiel 
A fò pasqua ant so castel: 

Che favoni! che compiasenssa ! 
Che bontà d’un Eccellenssa! 

Me Carlin ancoura ’n fassa 
A l’ò tut, tut so ritrat ; 

Chiel lo seulia, chiel lo pnassa, 
Chiel s’na fa n’afè d’Stat; 

A lo fa balè sui gnoui (1), 

A lo ciama so maroui : 

Che favour ! che compiasenssa ! 
Che bontà d’un Ecoellenssa ! 

Chiel ara trata senssa gena 
Coura n’arais, couni un fratei; 
Ma quaichun lo buta ’n scena 
Coura s’a fussa un barivel: 

Da quaichun i’seu ch’as dis 
Ch’ara fa j’arrae d’Stupinis... 
Che fayour! che compiasenssa! 
Che bontà d’un Eccellenssa ! 


2 febbraio 1831. 


(1) Leggasi gcnoui coll'e muto. 

LA BARCHETTA 


Guarda che bianca luna, 
Guarda che ciel seren ; 
Duna, mia cara, duna, 
Ven, Carolina, ven. 

Una tranquilla arietta, 
Sent, a consoula 1 cheur: 
Ven, ven su la barchetta 
Dl’amour e del boneur. 

I genii da le sponde 
Al mar a fan la strà, 

La terra, i vent e j’onde 
Per noni a smio crea, 
Nossgnur am lo permetta. 
Me ciel a l’ó to cheur: 

A voga la barchetta 
Dl’amour e del boneur. 

A veulo amour ch’a sia 
Na spina semnà dal vent; 

Cred pà : l’è una busìa, 
Vogouma alegrament. 
Guarda coul’isoletta... 
Andouinie, o me bel cheur? 
A vira la barchetta 
Dramour e del boneur. 

L’ultima steila a svela 
Che l’alba a veul spuntè, 
Ma coul mai cambiè vela 
Comenssa a fè bajè; 

Na pcita nuvoletta 
A ven a turbè ’l cheur: 

A bautia la barchetta 
Dl’amour e del boneiu*. 

L’orient smia pi nen candi, 
E1 ciel pi nen azur: 

I turbini a pio l’andi, 
Lontan a l’è già scur; 

As leva la maretta, 

Un sent a roujè ’l cheur: 
A dagna la barchetta 
Dl’amour e del boneur. 

Tempesta sout e dsoura, 
Tron, losna, losna e tron, 

E1 rem a va ’n maloura, 
Bendi vela e timon: 

A casca la fusetta, 

A bat pi nen el cheur . . . 
Ben viage a la barchetta 
Dl’amour e del boneur. 


2 giugno 1833. 

LA NONA 


Pr’educhè soa pcita fia 
A la scola dia virtù 
A contava nona Cia 
Soe prodesse d’ gioventù. 

— Una volta andand a spass 
Da le part d’ san Benavass, 
Clementin m’a dame ant l’eiii . . . 
— E peni, Nona? e peni? e peni? 

— Ai teatri, a le pasgiade 
Im lo vdia sempre d’acant; 

I parlavo con d’ociade, 

I capìo quasi pr’incant; 

I sfrosavo d’i bietin, 

I sghiciavo d’i basin 

Da le fnestre e dai pogieui . . . 

— E peui, Nona? e peui? e peui? 

— Un bel dì eh’ j’ era fermarne 
Giù dia vigna ant el boschet, 

Im lo veddo fra le rame 
Comparì zichin zichet: 

Ai me pè cliiel s’è biità, 

D’ princisbech mi son resta 

Fra ’l piasi, la pena e ’l sbeui . . . 

— E peni, Nona? e peni? e peni? 

— Disperà, chiel a dritnra 
Bele lì s’ vorìa masse : 

Mi, che i mort am fan paura, 

J’eu pensà d’ felo scampò. 

Che incantesim ! che trasport ! , . . 
Ma a coust mond per mala soi*t 
Tal un smena e tal un cheui . . . 
— E peni. Nona? e peui? e peni? 

— Ant coul mentre la proposta 
A Fan fame d’ papà grand ; 

Mi j’eu daje per risposta 

Un bel no tut an piourand: 

Ma, costreta dai parent, 

J’eu dovumne finalment 
Cambiò daita e voltò feui . . . 

— E peui, Nona? e peui? e peui? 

— L’à bsognà quasi rableme 
D’nans al Paroco d’ san Gioan ; 

E al moment ch’i dvìa cougieme, 

Che fonfon, che sgiai, che afan ! 

Ma la sort m’à favorì 
Dandme un bon, ma bon mari, 

Ch’a conssìa nè gran nè leui . . . 

— E peni, Nona? e peui? e peui? 

— A l’à fait gran amicissia 
Bele chiel con Clementin; 

As fasìa chiel na delissia 
I)’ sempre veddemlo da vsin ; 

E a j’è nen andaje ampess 
Che Nossgnour a j’à concess 
D’ veddse pare d’un bel fieul . . . 

— Brava Nona !... oh che faseul ! 


i4 febbraio 1834. 

HI 


ME AT D’FEDE 


Operi manuum tuarum 
porriges dexteram. 
Job. Gap. xiv. 


Ant el meis ch’a j’è la brina 
Ch’a dà ’l sbrat ai passarot, 
Su la punta d’na colina 
I son nà couna un coussot : 
Voui ch’i m’eve descioudù 
Grand e gross e folfoutii, 

Ai me crussi, ai me patoui, 
Domne Dei, penseje voui ! 

Pr’ averti eh’ abio avertime 
D’ torse ’l col parei die gru, 

I son sempre divertirne 
A fè 1 diau fin ch’j’eu podù : 
Voui ch’i m’eve ant el cupiss 
Fait la nià d’i schiribiss. 

Quand im vedde a fò ’l farfoui, 
Dorane Dei, penseje voui ! 

Per sentì ch’j’abia a discoure 
D’san Luis e d’sant Euri, 

A l’àn sempre fame coure 
Pi le foumne che i mari : 

Voui ch’i m’eve per maleur 
D’ pasta frola fait el cheur, 

Quand Tamoiir a fa ’l masnoui, 
Dorane Dei, penseje voui! 

I fas tut una salada 
Kabin, Lama, e Cardinai ; 

I vad sempre a la pasgiada 
E a la predica i vad mai : 

Voui, ch’un peul nen ambroiijè 
Con ^'lavabo e à' munda me, 

S’im fas nen vnì ’l lait ai gnoui (1), 
Dorane Dei, penseje voui ! 

Durviend fabrica die ariette 
Sul Parnaso pieraonteis, 

Pruche, stole e bajonette, 

J’eu psà tut a l’istess peiss: 


(1) Si legga gemui coll’e muto. 

Voui ch’i m’eve regalà 
Una piuma trop temprà, 

Al gius d’ corda, aU’euli d’froui, 
Domne Dei, penseje voui! 

Sui barbis drartìglieria 
Ch’a fa scola ’l Drit divin, 
Quaich fabioch a veul clri sia 
Una sciuma d’ giacobini 
Voui che al mond j’eve creà 
Prima d’tut la libertà. 

Se mi d’ volte i fussa d’coui, 
Domne Dei, penseje voui ! 

Coul gran dì eh’ l’eterna tromba 
Dnans al giudice immortai 
Am ciamrà dal sen dia tomba 
A compare ant la gran vai, 

Voui ch’i m’eve fabricà 
Con la machina di pcà, 

A Bergnif, fè nen el poni, 
Domne Dei, penseje voui! 


4 gennaio i832. 

LE SPIRIT FOULET 


Voui ch’iv ciame fierameut 
Spirit creus del mil e eut sent, 
Teste incredule ch’i neghe 
Ch’a j’è d’ spirit, ch’a j’è d’ streghe, 
Pieve guarda dai giughet 
Ch’a fa ’l foulet, 

Ch’a fa ’l foulet. 

Sul matin dia prima età, 

Fiette hele e desgagià, 

Voui ch’i sente ch’av davana 
Una frev ch’a smia tersana, 

A la larga dai pachet 
Ch’a dà ’l foulet, 

Ch’a dà ’l foulet. 

Voui ch’i ’n feve vnì rusnent, 
Foumne, al sugh del senti ment. 

Con die frasi elo ch’j’imagine 
Dene Troja e nen Cartagine? 
D’un souspir al trabuchet 
A j’è ’l foulet, 

A j’è ’l foulet. 

Povre vidue! i lo seu ben 
Che a la neuit i deurme nen: 
Povre vidue! i’m feve pena 
Con vostr’arie da Madlena : 
Tnive al recipe segret 
Ch’a dà ’l foulet, 

Ch’a dà ’l foulet. 

Buvatass dia castità, 

Povri preive, povri frà, 

Quand j’esamine quaich bela 
Dai pertus dia gratisela, 

Prest un Pater, cho al ghicet 
A j’è ’l foulet, 

A j’è ’l foulet. 

V'ostre foumne a custodì 
Voui ch’i sude, o bon mari, 
J’eve bel stoupè d’filure, 

Butè d’eriche e d’saradure; 

A la mira del luchet 
A j’è ’l foulet, 

A j’è 1 foulet. 

Voui cli’i lecche pr’un bindel 
I moudion d’piassa Castel, 

Voui ch’iv deurve na carriera 
D’ vostre foumne ans’la zartiera, 

Chi elo coul ch’av da i brevet?... 

A l’è ’l foulet, 

A l’è ’l foulet. 

Coula dvota, separà 
Dal mari per nen fè pcà. 

Con so parroco as dispera 
Ch’ai ven streita la brassiera 
Pr’un fiat mihi ant un couret 
Con ’l foulet, 

Con ’l foulet. 

Voui ch’i seguite ’l carlvè 
Fra i hatman e fra i chassc 
D’una bela spartitura, 

Quand l’amour a bat la msura, 
Coul ch’a sona ’l flagiolet 
A l’è ’l foulet, 

A l’è ’l foulet. 

Fie, ch’iv sente touchè ’l cheur 
Dai soiispir d’un mirlifleur, 

Guai s’i lasse eh’ a v’ambarca 
Con die rime a la Petrarca: 

A la couva del sonet 
A j’è ’l foulet, 

A j’è ’l foulet. 

Armanach d’moralità, 

None fruste e sgangarà, 

A l’è inutil ch’i gabele 
Con le giouvne e con le bele; 
Tnive al preive e al scaudalet: 
Pi gnun foulet, 

Pi gnun foulet. 

5 marzo 1833. 

LA PROUVIDENSA 


A pretend quaich mouralista 
Che, quand Toin s’ved a rabel, 
Un gran merit a s’acquista 
A lassè ch’a fassa ’l ciel; 

0 che ’l fout lo mena a spass, 
0 che ’l diau ai daga ’l brass, 
A l’è niente, un sa ch’ai pensa 
La gran madre Prouvidensa. 

Mi ch’i sciairo le facende 
D’ cousta bocia com’a van, 

Im na lass nen dè d’antende 
Dal latin di ciarlatan: 

Coni ch’as treuva fra j’ambreui 
S’a sa nen fertesse j’euj, 

A l’à bel spetè l’udiensa 
Dia gran madre Prouvidensa! 

A la barba d’tuti quanti 
Coni ch’a fan ’l savi e ’l dot, 

Quand la pendala va avanti, 
Quand la sfera marca un bot, 

S’a dis nen el cusinè 
Ch’a l’ò temp d’andè a disnè, 

A j’è un foutre ant la dispensa 
Dia gran madre Prouvidensa. 

Quand le sciale a fan la cria, 

Quand i camp son tufi sedi, 

J’eve bel avei la pvia. 

Bel dame ch’av bagno ’l bech; 

Se ant la crota j’eve nen 
D’vin d’ Madera o d’dii del Ken, 
J’è mach d’acqua ant la clierdensa 
Dia gran madre Prouvidensa. 

Se andasend a la pasgiada 
Av rubata un coup adoss. 

Se fasend na serenada 
Una stanga av rangia j’oss, 

S’j’eve un sebber d’un doutour, 
Parent prossim del soutrour, 

A v’ambarca la sapiensa 
Dia gran madre Prouvidensa. 

Se un bel di, coum a peni desse, 
Sensa dive nè un nè doni, 

La giustissia pr’amusesse 
Av ciapeiss an mes ai froui, 

S’i v’aiute nen un poch 
Per berlich o per berloch, 

A v’ampica la clemensa 
Dia gran madre Prouvidensa. 

J’omni as giudico a la mira 
Del bouton del bourgiachin; 

Fina ’l preive a veul soa lira 
Per dì vespr e matutin; 

E coum’elo cb’j’eu da fè 
Quand im treuvo sensa dnè? . . . 
S’i t’n’as gnun, at dis, fa sensa, 
La gran madre Prouvidensa. 

(Joul brav om eh’ tutti a lodavo 
Pr’i so nobil sentiment, 

Coul che tutti ai disio : bravo ! 

Oh che genio! oh che talenti . . . 
A l’à fait el saut mortai 
L’autra seira a l’ospedal, 

E tut lò per l’assistensa 
Dia gran madre Prouvidensa. 

Coul pansson, che doui meis prima 
L’era ant l’indice d’j’oulouch, 

Ch’a l’avìa nè sens nè rima, 
Coum ’l gius d’i barbabouch, 
Dop aveilo empì, caria 
D’crous, d’ patente e d’ dignità, 
A l’à falò un’Eccellensa 
La gran madre Prouvidensa. 

Temme nen, pieve nen pena, 
Durmi pur, durmì tranquil ; 
Lassè pura ch’a’v sostena 
Coula man ch’a’v res pr’un fil ; 
Le cadreghe vanne al ghet? 

E1 Senat confiselo ’l let? 

A j’è d’paja ch’a dispensa 
La gran madre Prouvidensa. 


l maggio iS3l. 

TRANT’ANl. 


Carolina, abbia pasienssa : 

Sta matin, sul fè del dì, 

La pendùla dl’esistenssa 
Tranta coulp m’a fait sentì: 

J’eu kant-ani! ì t’eu perdù, 

0 mia cara gioventù ! 
lllusion, ombra ch’a incanta, 

Bona seira! i son ai tranta. 

.T’eu trant’ani! d’mia campagna 

1 son dunque a la metà! 

Seugn d’amour, caste! an Spagna, 
Cosa mai seve dventà? 

Colour d’ reusa del piasi, 

To parfum a l’è sparì: 

La rason, tussiend, am canta: 

— Nostr'amis, i souma ai tranta. — 

Ti, che d’j’angel it ses fia, 

E sorela del malheur. 

Generousa poesia, 

Cara interprete d’me cheur, 

Sent . . . Cuj accio am cria darò : 
— Buta Dante sul soulò, 

Fica Ariosto ans la soupanta, 
Bondì, rime! it ses ai tranta. — 

Su la carta i navigava 
Un pò a Smime, un pò a Nankin; 
Dnans la vela ch’am portava 
L’univers l’era un puntin. 

Pover bipede! perchè 
Affanete a rubatè? 

Dia smens d’rougna ai n’è già tanta! 
Fa Parmita: it ses ai tranta. 

Kibelandme all’impostura, 

I sercava, i serco ancour 
Sul gran liber dia natura 
Un pensò del Creatour. 

Cosa vastu lanteraand 
Sui perchè, sui coum, sui quand? 
La vrità — che ingrata pianta ! — 
Lassla bouje: it ses ai tranta. 

Da la pourpora sovrana 
Vdend la terra sofocà, 

J’eu cherdìi eh’ la rassa umana 
Meriteiss la libertà: 

J’eu cherdìi dsa dal Monblan 
A la senner d’i Koman . . . 

Pi gnun Fabii ch’am na pianta . . . 
Omni, iv sciairo: i son ai tranta. 

Ma se ’l temp veul ch’im separa 
Dai fantasmi dl’illusion, 

Carolina, ti, mia cara, 

Almanch ti, t’ses mia dabon: 

Ven! ... ma cosa? it basse j’eui, 
T’serche d’rinfne, t’fas d’ambreui, 
T’smie ’l ritrat dia smana santa . . . 
Là, i t’intendo ... i son ai tranta! 


24 dicembre 1833. 



XXXV. — LA PRUCA 


125 


LA PRUCA 


Cosa v’scheve mai le mìoule 
Pr’acquistè d’erudission? 

1 stè propi fresch coum d’poule 
Con vosi Dante e vost Platon. 
Qnand j’aveisse trahondù 
Fina Pomba bel e cru (1) 

Mi v’ dio nen na^ fanfaluca, 
J’avrè ’n foutre senza pruca. 

Ève d’volte ant la sicoria 
Che sto mond sia d’coui salam 
Ch’a travaio per la gloria, 
C'est-à-dirc pr muri d’fara? 
D’un irapiegh un s’rendlo degn 
Con d’saviessa, con d’ingegn? 
Lvevlo pura d’ant la gnuca, 
Gnun impiegh sensa la pruca. 


(1) L’Autore allude al princijic dei tipografi italiani 
Giuseppe Pomba da Torino, notissimo per le numerose 
e svariate sue pubblicazioni. 

Da per tilt a’s ved la piota 
E d’i Papa e d’i Sovran ; 
Da per tut pruca e calota 
A son cap d’i rabadan; 

Da per tut i vedrè d’guai, 
D’batibeui e d’tananaj, 
Quand a capita cli’a ’ntruca 
La calota con la pruca. 


Cos sanilo un senatour, 

Cos sanilo un presidente 
S’un faseissa nen onour 
Pi a la pruca che al talent? 
Cos sariine in conclusion 
Tanti cont, tanti baron, 

Tanti prinssi e tanti duca, 
Sensa boursa e sensa pruca? 


Pr’un prucon d’coui d’prima sfera 
Metastasio a l’è passà; 

Fina Alfieri a dio ch’a Pera 
Una pnica mal pentnà; 

E un poudrìa quasi giurè 
Che san March e san Matè, 

Che san Gioan e che san Luca 
A l’avìo dco lour la pruca. 

Quand i vedde un Eccellenssa, 

Un mìnistr, un diplomat, 

Che pasgiand a smia ch’a penssa 
Al congress ch’a tene i rat, 

Credve d’volte ch’a v’n’impon 
Pr’esse un Cesare, un Caton? 

A v’anciouca, a v’sbaluca 
Con nen aut che con la pruca. 

Una pruca reverenda 
A l’avìa sant Agostin, 

E a l’è an ciel ch’a fa marenda 
Con i sant e i cherubin; 

Ma Boccacio e Macchiavel, 

E Petrarca fina chieJ, 

A l’àn tuti ’l diau ch’ai pluca 
Perchè a l’ero sensa pruca. 

Coura as buta an s’j’ostarie 
Una frasca e doni giambon, 

Voui buteve dsour j’orie 
Un toupò con doni maron; 
Trabuch pi o trabuch men, 

A la testa un guarda nen; 

Ch’a sia raion o ch’a sia suca, 
Basta mach ch’ai sia la pruca. 

Nelle Carceri correzionali, 
3 giugno 1831, 

L’AKENGH 

OSSIA 

LA CONFESSION GENERAL 


Bouna neuit, me car amìs, 

Venta fè la cabriola; 

A vai nen storse i barbis, 

Slunghè ’l muso e fè la spola; 

La campana a m’avertiss 
Ch’a l’è temp ch’im daga ardriss. 
Don! don! don! don! 

A l’è temp ch’i parta. 

Giù dal col j’eu già un brusour 
Ch’am fa strense ’l porta eoa; 
Darò d’I’uss j’è già ’l sotrour 
E la mort ch’a fa la roa; 

A j’è già padre Taluch, 

J’è già ’l diau cli’a rissa ’l pluch. 
Don! don! don! don! 

A l’è temp ch’i parta. 

Ma da già ch’jeiì da partì, 

Fouma nen le cose an pressa. 

Don Taluch elo pa lì? 

Spetè dunque ch’im confessa; 

Dis, Gasprin, fa nen el fol 
Con toa stringa antourn al col . . . 
Don! don! don! don! 

A l’è temp ch’i parta. 


Manus tuae fecerunt me 
D’cam e d’^css, d’nerv e d’polpa ; 
Dunque, s’doui a fan nen tre, 
Domne Bei, elo mia colpa? 
Perchè feme un mangia pan , 
Grand e gross e tulipan? 

Don! don! don! don! 

A l’è temp ch’i parta. 


Cos na peusne s’doui bei euj 
M’armusciavo le grumele? 
S’i voltava soens el feui, 
S’i cambiava sbens d’bele? 
Se l’amour fussa un delit, 
Fina ’l Papa sarìa scrit. 
Don! don! don! don! 
A l’è temp ch’i parta. 

A Tè vera, i clierdìa poch 
A l’asperges e ai miraco; 

I ridia del can d’san Iloch, 

I bvia nen al bout d’san Giaco; 
Ma elo giust per tut lolì 
Fesse goi d’vedme rustì? 

Don! don! don! don! 

A l’è temp cli’i parta. 


Tut Voltaire j’eu sfojatìi, 

Tut Kousseau, tut Becarìa, 
E j’eu mai gnanca guardà 
Nè Abacuch nè Geremìa, 
Doni profeti matadour 
Ch’a s’intendo gnanca lour. 
Don! don! don! don! 

A l’è temp ch’i pai-ta. 


Ai monsgnour e ai courtisan 
I son mai fame da ramba; 
Quand i re l’àn fotù ’l can 
J’eu auguraje bona gamba; 
Nè ’l diadema nè ’l pivial 
Fan][n’ Augusto d’un stivai. 
Don! don! don! don! 

A l’è temp ch’i parta. 

S’i trovreu, pasgiand là dsour, 

Ney, Joubert, Dessaix, Massena, 

I direu che i tre coulour 
Toumo a fè paura a Viena; 

Che i Prussian e che i Cosach 
Fico torna berta an sach. 

Don! don! don! doni 
A l’è temp ch’i parta. 

Fait ch’i l’abia l’ultim bai 
Ant le man dia Providenssa, 

Mi veui nen saveine d’guai; 

Chi l’à da penseje ai penssa; 
D’dventè m’n’amporta poch 
Un spinass o n’articioch. 

Don! don! don! don! 

A l’è temp ch’i parta. 

S’as poudrà d’ant coul pais 
Giìi^ da sì fè na scapada, 

Con voi ait, me cari amis, 

I venreu fè la balada; 

Ma s’ai fiiss peui gnun sentè, 

Cari amis, vnime a trouvè. 

Don! don! don! don! 

A l’è temp ch’i parta. 

Nelle Carceri correzionali,27 nuxggio 1831. 

EL CHOLERA MORBUS 


Che diau astu, o Carolina, 

Da quaich temp ant el cupiss, 
Chi t’m volte tant d’schina 
Quand i veni fè un pò ’l scaviss? 
Cosa? A fan assicui’à 
Ch’a j’è 1 cholera per strà? 
Brest un triduo, una novena, 

Per ch’a vena, per ch’a vena. 


Elo nen ampess ch’as teiera 
Cousta vita da articioch? 

A l’è temp, foutre, che ’l cholera 
As na mescla chiel un podi;’ 

Con doe smorfie un pò per stort 
Chiel ripara tuti i tort. 

Brest un triduo, una novena. 

Ber ch’a vena, per ch’a vena. 

Bel piasi, bela risoursa, 

Rubatè per coust mond vei, 

Dov Toner a sta ant la boursa 
E la gloria ant i bindei ! 

La virtù Tè pcà mortai, 

E1 talent va al ospedal . . , 

Brest un triduo, una novena. 

Per ch’a vena, per ch’a vena. 


Guarda, guarda s’i dio d’cuche : 

Che filerà, che rablà 

D’cape, d’toghe, d’stole, d’pruche, 

D’casch, d’mitrie, d’cirià ! 

Guarda, guarda, che baron 
D’crous, d’medaje e d’medajon ! 
Brest un triduo, una novena, - 
Per ch’a vena, per ch’a vena. 


Sastu nen ti, che pr’usanssa 
T’ses amis d’i batibui, 

Ch’a Tè ’l cholera in sostanssa 
Un eroe d’i tre dì d’lui? 
Gnanch Bamav, gnanca Marat, 
L’ero nen pi democrat. 

Brest un triduo, una novena. 
Per clTa vena, per ch’a vena. 

Chiel fa gnuna diiferenssa, 

Quand a veul fè sauté ’l grip, 
Tra un grupion e un’Eccellenssa, 
Tra Kodin e e Luis Flip; 

Tant al pover coum al sgnor 
Chiel fa strense l’as da fiour. 
Prest un triduo, una novena, 

Per ch’a vena, per ch’a vena. 


Chiel a marcia per staffetta 
Dsoura ’l pnas d’un oragan; 
La diarrea l’è sé trombetta 
E la mort sò prim edcan; 

Sò drapò l’è un catalet, 

Sò quarte l’è un lasaret. 

Prest un triduo, una novena. 
Per ch’a vena, per ch’a vena. 


Tant an Spagna coum.an Franssa, 
Tant sul Mincio che sul Po, 

Des 0 dodes doulour d’pans^a 
Minca tant ai veulo dcò ; 

It vedras ch’a fan gnun maj, 

It vedras ch’a veno a taj. 

Prest un triduo, una novena. 

Per ch’a vena, per ch’a vena. 

Al Senat, al Ministeri, 

A la Camera, al Consei, 

Na dousena d’bon clisteri 
A faran as peni nen mej. 

Che bel vèdde al Gran Canslè 
Na siringa per darè! 

Prest un triduo, una novena. 
Per ch’a vena, por ch’a vena. 

Lassa pura che an Galissia 
A na mando d’ii doutor; 

A san tuti l’amicissia 
Che la pest a l’à con lour. 
Quand ’l cholera as faliss, 

A j’è ’l inedie ch’a suppliss, 
Prest un triduo, una novena. 
Per ch’a vena, per ch’a vena. 


Franceschin, che per natura 
- Veul tant ben ai so Italian, 

0 per posta o per vitura 
Lo mandrà prest a Milan. 

Già da Viena Metternich 
A n’io pronta con un plich. 
Prest un triduo, una novena. 
Per ch’a vena, per ch’a vena. 



136 


CANZONI PIEMONtESI 


Carolina, lassa, lassa 
Tuti i guai, tuti i sagrin : 
J’elo ’l cholera ch’a passa? 

E ben venme, venme vsin. 

Elo temp d’fè Tultim pass? 

E ben strensme ant i to brass. 
Prest un triduo, una novena. 
Per ch’a vena, per ch’a vena. 


In Cittadèlla, 2 agosto 1831. 

EL VICARI D’MODENA 


Già ch’i souma al dì d’j’ulive, 
Scoutè ben, me cari fieni, 

Le vrità ch’i son a dive, 

Per ch’j impare a deurve j’eui. 

S’i ridreve d’me sermon, 

A l’è an causa i francmasson; 

Se pr’un sebber i passrai, 

A l’è an causa i liberaj. 

Èva e Adam, coum doni can majre, 
L’an dovù, zichin zichet, 

Vni dia terra su le giaire 
A tranfiè pr’un poum ranet; 

Se Cain l’era un bricon, 

A l’è an causa i francmasson : 

E se Abel l’à fait i bai, 

A l’è an causa i liberaj. 

E1 profeta Geremia 
Perchè s’butlo a piorassè? 
Perchè David masslo Uria? 
Perchè Abram falò ’l bechè? 
Perchè s’dannlo Salomon? 

Tut an causa i francmasson. 
Perchè Giob elo ant i ^ai? 
Tut an causa i libera]. 


Se ant i com Erode as fica 
Dal neuv Re d’esse tradì; 

Se un Apostol a s’ampica 
Gentilment al ram d’un fi ; 

Se Pilat a fa ’l grupion, 

A l’è an causa i francmasson; 
Se san Pè fa cantè i gai, 

A l’è an causa i libera]. 


Se i Cosach a son scismatich, 

Se ]’Ingleis son protestant, 

S’a persevero ]’Asiatich 
A neghè Nossgnour e i Sant, 
S’an strangoulo ant el Giapon, 

A l’è an causa i francmasson ; 
S’an ampalo ant el Cata], 

A l’è an causa i libera]. 

Una volta (oh che bel vive!) 
Ant le terre, ant le sità, 

A savio mach lese e scrive 
Sour castlan e sour curà ; 

S’a j’è d’spirit e d’rason, 

A Tè an causa i francmasson; 
S’a j’è d'iiber o d’giornai, 

A l’è an causa i liberaj. 


Per confonde i poufEarbaco, 

Per convince j’Ugonot, 

Una volta d’i miraco 
S’na fasia coum d’agnolot; 

'Se dcò i sant bruso ’l pajon, 

A l’è an causa i francmasson; 
Se la Fede a veul j’ociaj, 

A l’è an causa i liberaj. 


Per l’onour dia liturgia 
Minca tant a van rusti 
Pian pianin dsoura na gria 
Coni ch’a fan grass al venerdì ; 
S’as na va l’Inquisission, 

A l’è an causa i francmasson; 
Se l’infern fa pi nen sgiaj, 

A l’è an causa i liberaj. 

Sant’Ambreus prima dl’otanta 
A l’avia ’l mantel d’vlù, 

E ant el vas dl’acqua santa 
San Bernard pescava i scù; 

Se sant’Ana a Tè d’carton, 

A l’è an causa i francmasson; 

Se san Bias l’è d’poum sarvaj 
A l’è an causa i liberaj. 

Nostre foumne un dì a gablavo 
Pr’el colar e pr’el capuss; 

Ma pr’adess i povri diavo 
L’àn da fè per plesse un pruss. 

Se dcò ai vesce ai va die unssion, • 
A l’è an causa i francmasson; 

S’ai va d’malva ai cardinaj, 

A l’è an causa i liberaj. 

^ A j’è pr’aria una cornetta, 

A j’è ’l cbolera lì vsin ; 

Per difende la mossetta. 

Per protege ’l colarin, 

L’oragan, la losna e ’l tron, 

Vene an causa i francmasson; 

TeiTemot e tempera], 

Vene an causa i liberaj. 

Conchiudend second l’usanssa, 

Fè limosna, o pecatour, 

Ma limosna in abondanssa 
Per le pecore d’Monsgnour. 
S’j’avreu a taula gnun sturion, 

A l’è en causa i francmasson; 
S’j’avreu d’ Cipro e nen d’Tochai, 
A l’è an causa i liberaj. 


4 dicembre i832. 

PATKIOTISM D’PIASSA CASTEL 


Mi seu nen che diau a l’abio 
Da quaich temp certi fabioch 
Ch’as sagrino, ch’as anrabio 
Perchè an Pranssa as fa d’pacioch: 
Gent ch’i lese senssa ociaj, 

Veddve nen ch’i se d’sonaj? 

Turch oAlman, Grech o Spagneuj, 
Tuti j’omni a son d’subieuj. 

Cosa servlo costipesse 
Per ch’le cose a vado mei? 

Se ’l trin tran peni nen cambiesse, 
Lux perpetua luceat ei. 

Lo san fina i papagaj 
Che coust mond l’è un mond d’sonaj. 
Turch 0 Alman, Grech o Spagneuj, 
Tuti j’omni a son d’subieuj. 

Fin cli’am manca nen l’aptit, 

Fin ch’i peuss dumi tranqnil, 

Cos m’amportlo a mi d’Lafìtt, 
D’Costantin o d’Kadsivil? 

Perchè andraine a serchè d’guai? 
Viva ’l regno d’i sonaj ! 

Turcli 0 Alman, Grech o Spagneuj, 
Tuti j’omni a son d’subieuj. 


Mi m’n’anmouco dl’Eguaglianssa, 

Dia Kepublica m’n’ampip; 

Mi m’n’ambrigno ch’ai sia an Franssa 
Carlo Des o Luis Flip ; 

Che divari j’elo maj 
Tra ’n gianfoutre e tra ’n sonaj ? 
Turch 0 Alman, Grech o Spagneuj, 
Tuti j’omni a son d’subieuj. 


Fassne mei la digestion 
Quand’i leso ant el Couriè 
Cli’monssù Soult a l’à rason, 

Ch’a Tà tort monssìi Beriè? 
Baliverne da giornai ! 

Tavanade da sonaj ! 

Turch 0 Alman, Grech o Spagneuj, 
Tuti j’omni a son d’subieuj. 

Cos na peussne se ant Tlrlanda 
Per d’tartifle a fan d’rabel? 

Se tra ’l Belgio e^tra l’Olanda 
Pr’un pò d’bira as pio la pel ? 

Ch’a sio pito, ch’a sio gai, 

Venta sempre obdi a d’sonaj ; 

Turch 0 Alman, Grech o Spagneuj, 
Tuti j’omni a son d’subieuj. 

Elo pa na cosa drola 
Vedde quater foutrigbet 
D’scolè trust ch’van nen a scola 
Per fè onour a Lafayet? 

Ma don Ponsa ( 1 ) venrà a taj 
Pr ’l banch d’I’aso d’i sonaj ; 

Turch 0 Alman, Grech o Spagneuj, 
Tuti j’onmi a son d’subieuj. 


(1) L’Autore allude al sacerdote Michele Ponza da Ca- 
vour, professore per lunghi anni di grammatica in Torino, 
noto per la severità de’ suoi modi come insegnante. Diede 
alla luce sei Manuali per gli studiosi della lingua latina, 
un nuovo Donato, una Grammatica e un Dizionario pie- 
montese, c parecchie monografìe letterarie e polemiche 
nell’Annotatore, giornale di filologia, di critica e di filo- 
sofia, da lui stesso fondato. Mori il 18 novembre 1846. 

A j’è d’coui ch’a smia ch’angrasso 
Quand a sento an Vatican 
D’gamber cheuit ch’a n’ strapasso 
Con d’scomuniche a la man : 

Chi sa nen che i cardinaj 
Vivo a spale d’i sonaj? 

Turch 0 Alman, Grech o Spagneuj, 

Tuti j’omni a son d’subieuj. 

Cosa feje s’Franceschin 
A l’è nen un Francescon? 

S’a va a Modena ’l Duchin 
A brassetta con Frimon? 

Protocol e credenssiai 
A son d’balsam pr’i sonaj; 

Turch 0 Alman, Grech o Spagneuj, 

Tuti j’omni a son d’subieuj. 

A l’è ìnutil ch’iv ribele: 

A coust mond a j’è nen d’bon 
Ch’la politica die oufele 
E la gloria d’i giambon; 

Storse ’l col, fè l’ultim baj, 

L’è una smorfia da sonaj. 

Turch 0 Alman, Grech o Spagneuj, 

Tuti j’omni a son d’subieuj. 

15 febbraio 1831. 

10 

I 

L’ APUNTAMENT 


A l’è neuit: a losna, a trona, 

A tempesta, a tira 1 vent . . . 

Ciuto ’n pò . . . l’orlogi a sona . . . 
Eut e meza ... Oh finalment ! 

Tut Tè chiet : la strà l’è scura, 

La portina l’è ambajà : 

La giù ’n fond, pr’una filura, 

S’ved un ciair stermà, stermà: 

As deurv n’uss . . . j’entro ant na stanssa 
Pian . . . adasi ... Oh! sestu ti? 

0 me amour, o mia speranssa ! 

Carolina !... oh che piasi ! 


XL. — l'apuntament 


Carolina ! lassme, lassme 
Senti ’l palpit d’to cheiir . . . 

Strensme, strensme, ambrassme, ambrassme 
Che incantesimi che bonheur! 

La dolcessa, oh Dio!, ch’i treuvo 
Su toa bocca, sul to sen, 

Gnanca j’angel a la preuvo, 

Gnanc TEterno a la sent nen ! 

T’ses la vita ch’i respiro . . . 

T’ses me ciel . . . t’ses me . . . t’ses me 
Carolina! ... Oh Dio! ch’i spiro! 
Carolina ! . . . i meuiro . . . ohimè ! 


5 dicembre 1832. 

BIOGRAFIA PIEMONTEISA 

OSSIA 

MICHLON D’CONTRÀ D’PO 


Tuti i dì a spass giù d’contrà d’Po 
A va Michlon vers el mes bot; 
Fertèlo ancheui e doman dcò, 

Chiel a va sempre d’I’istess trot. 
Ch’a fassa brut, ch’a fassa bel, 
Chiel a l’è chiel e sempre chiel. 
Coul è n’omnon, coni è n’omnon. 
Coni è n’omnon ch’a l’è Michlon! 

A l’à bsogn d’gnun per desse ardriss, 
Gnanca del Papa, gnanch del Re; 
Chiel con so stomi a digeris, 

Chiel a va spass con i so pè; 

Fina le braje, a l’è tut dì, 

S’je buta chiel na volta ’l dì. 

Oh che driton, oh che driton. 

Oh che driton ch’a l’è Michlon! 

Ben ch’a lo dìo foudrà d’salam, 

A studia creus e neuit e dì 
Per gavè ’l verni al poum d’Adam, 

Per fè d’castei con feuje d’fi. 

Poch ch’i lo fasse aussè ’l bicer, 

A va ant la luna an s’na strà d’fer. 

Che sapienton, che sapienton. 

Che sapienton ch’a l’ò Michlon! 

A l’è catolich sfogonà, 

A l’è apostolich e roman; 

Ma per mostresse un om ch’a sa, 

A gatia un po’ del Volterian; 

Na volta a l’an chiel l’è al cas, 

Vdend un gesuita, d’torse ’l nas. 

Che bosaron, che bosaron. 

Che bosaron ch’a l’è Michlon! 

Pr’ amè la patria, iv lo dìo mi, 

J’è gnun al mond pi caud che chiel; 

A fa d’inchin da fè sturdì 
Fina ai rondon d’piassa Castel; 

Con d’vin d’Bareul, con d’bibin d’Ast, 
D’Kussi e Franseis chiel n’a fa ’n past. 
Che patrioton, che patrioton. 

Che patrioton ch’a l’è Michlon ! 

Vdendlo così fra ciair e scur, 

S’d’ volte i lo pieisse per un badè, 

Iv peuss giure ch’a sa sicur 
Che doni e doui a fan nen tré. 

Prouvè ’n pò a dìe ch’a l’è ’n gabian: 
Creddve ch’av credd? Spetè doman. 

Che furbacion, che furbacion, 

Che fiu*bacion ch’a l’è Michlon ! 

Certi sonaj a l’àn spantià 
Che fin da Brama e da Mosè, 

Per succession, a j’è toucà 
D’mioula d’blin-blan e d’fa-fiouchè. 

Ma, s’a va ’n coira, guaj a vouj ! 

Deje ’n scopass, a na pia douj. 

Che sacherdon, che sacherdon. 

Che sacherdon ch’a l’è Michlon! 

Capitlo d’volte a fé ’l mastin, 

A desse l’aria d’un om d’sust? 

Mnelo ai cavai, ai buratin, 

A dventa coti ch’a l’è ’n gust. 

Mach vedde un aso dal capuss, 

Chiel a va tut an brod d’merluss. 

Oh che Caton, oh che Caton, 

Oh che Caton ch’a l’è Michlon! 

A fa vnì d’iiber e d’giornaj, 

A les, a inedita, a capiss; 

A l’è ’n politich cli’a fa sgiaj, 

A Tè ’n filosof d’coui massiss. 

Alo ’l bast pcit? chiel lo veul gross; 
Ciamne la pel? chiel a dà j’oss. 

Oh che cojon, oh che cojon, 

Oh che cojon ch’a l’è Michlon! 


3 ottobre 1833. 

UN VIAGE PR’AKIA (1) 


Uomìnatour die sfere, ch’it pretende 
Con d’ale d’feu d’voulè sul firmament, 

Che ’l regno dl’aria a l’aquila it contende, 
E al genio dTom ’t fas sudit j’element, 

E1 ciel l’è azur, la raatin a l’è bela. 
Lassine al to fianch pasgiè sui ouragan; 
Pilot del ciel, inalbera la vela; 

Porteme, o vent, lontan, lontan, lontani 

Già le sità, già i camp, già le foreste, 

I lagh, i mar, am fremo sout ai pè; 

I veddo a stent, bautià da le tempeste, 
J’arbor die nav, le punte d’i ciochè. 


(l)Questa Canzone indirizzava TAn toro airinglese Green, 
a cui si attribuiva in quei giorni la scoperta della direzione 
del globo areoatatico. 

— Là giù, là giù, conia riga cos’eia? 

— A l’è ’l Danubi — Anatema aj Alman ! 
Pilot del del, inalbera la vela;. 

Porteme, o vent, lontan, lontan, lontani 

Pi basa, pi bass, ch’i sciaira conio tende. 

Là, sn coni finm che nn popol a divid : 

Ke dseredà, per tonrnè Ke t’ pretende 
Semnè la mort da Cadice a Madrid? 

Oh Spagna, at msia, at lacera, at desbela 
Un destin d’sang legà dai Pernvian ! 

Pilot del del, inalbera la vela; 

Porteme, o vent, lontan, lontan, lontan! 

0 Franssa! am dama sn la toa frontiera 
E1 segn dia gloria, el segn dia libertà ; 

Ma d’Castiglion e d’Lodi la bandiera, 

Dop i tre dì, cos’eia mai dventà? 

Un ant Borbon: infame parentela! 

Polach, parlò, parlò vonj. Italiani 
Pilot del del, inalbera la vela; 

Porteme, o vent, lontan, lontan, lontan I 

Anvironnà dai mar, ecco nna terra 
Che le nassion a domina da nn schenj : 

Sn conio tonr el genio d’Inghilterra 
A impon al mond pr’antichità d’orghenj; 

Ah! su coul roch Tumanità as apela: 

I temp a vnì d’sant’Elena a parlran! 

Pilot del del, inalbera la vela; 

Porteme, o vent, lontan, lontan, lontani 

D’j’uliv a l’ombra, del Cefiso in riva. 

Salute, 0 Grecia, tempio dia virtù! 

Ma per servì na rassa eh’ a serviva, 

T’as tant souffert, tant fait, tant combattù? 
A toe speransse, o Botzari, as ribela 
L’Asia e l’Europa, ’l Crist e l’Alcoran! 
Pilot del del, inalbera la vela; 

Porteme, o vent, lontan, lontan, lontan ! 

Che del d’cristal! che aria tranquila e pura! 
Ah ! dime nen che pais a l’è coul : 

A l’è ’l giardin amà da la natura, 

A l’è ’l terren tant car ai sguard del soni ! 
Regina d’j’Alp, pr’i cavei at rabela 
L’ira d’i Papa e l’odio d’i Sovran . . . 
Pilot del del, inalbera la vela ; 

Porteme, o vent, lontan, lontan, lontan ! 

0 sacra terra ! o terra del martiri ! 

Polonia, it veddo sout un vel d’malheur . . . 
Imperatour d’na rassa d’sciav e d’sbiri, 

I fieni d’Kosciusko d’strangoulè t’as cheur? 

Ma da le tombe a seurt una querela 
Che dcò i Cosach, dcò lour a capiran . . . 
Pilot del del, inalbera la vela; 

Porteme, o vent, lontan, lontan, lontani 

Del mar immens porteme an s’una costa 
Che d’pass uman a ignora la pianà, 

Al mond conssù tant e peui tant opposta 
Che a nom d’gnun Ee gnun abia mai turba ; 
Ma finché intoum l’umanità ’m rivela 
Souspir d’oppress e codici d’tiran, 

Pilot del del, inalbera la vela; 

Porteme, o vent, lontan, lontan, lontan! 


3 gennaio 1838. 

i 


EL BOSCH D’VIONOLE 


Ah ! sì, son couste, son couste le piante 
Ch’a l’an vdù j’ani d’mia vita pi bei ; 

L’è si ch’i vnìa con Ariosto, con Dante, 

A fabrichè, Dio sa, quanti castei. 

0 care piante! a vostr’ombra reveusa 
Quante illusion a piovìo dal cel ! 

Per mi Torient l’era tut coulour d’reusa . . . 
A disdeut ani che ’l mond a l’è bel! 

Sout consta nous la bachetta d’ Atlante 
M’feisia pasgiè dsoura j’ale d’i vent; 

Sout cousta roul, dnans ai pè d’Bradamante, 
J’avrìa pr’un sguard abdicà ’l firmament; 
Sout a coust oulm, con la spà, con la lanssa, 

1 fasìa d’Turch e d’Moresch un masel ; 

A l’era mia l’Inghilterra e la Franssa . . . 

A disdeut ani che ’l mond a l’è bel! 

Su to bel brich, it saluto'o cabana! 

Gnanch Palladio t’avrìa fate mei; 

Là, d’neiiit, un ciouch fasìa coro a la rana, 
Et lux perpetua nunc ìuceat ei; 

Su coul sambù, dsoura ’n branch, a subiava 
Un ortolan, nobilissim osel ; 

La Malibran conta gnanca na rava . . . 

A disdeut ani che ’l mond a l’è bel ! 

Pian, pian, da para na veja castagna, 

A fè baboja vnisìa Teresin ; 

Al brass a tnìa d’moscatel na cavagna 
E stermà an sen un masset d’margritin ; 

D’i giurament testimoni a son stane. 

Tra feuja e feuja, cardlin e fringuel; 

Ah! da coul dì chi sa quanti ch’j’eu fané ! 
A disdeut ani che T mond a l’è bel ! 

Pier d’veddme ’l nas piassà ’n mes a la ciera, 
D’veddme le spale tacà vsin al col, 

I galopava dna bela manera, 

Creandme un mond con d’chimere da fol. 
Senssa trop credde al latin die calete, 

L’om i lo vdìa calà giù dal terss ciel : 

J’eu vist pi tard n’animal con doe piote . . . 
A disdeut ani che ’l mond a l’è bel! 

Giù d’coula vai, precursor dia tempesta, 

Un gran ciadel m’a desvià na matin : 

Na vous criava : « Su, ausouma la testa, 

« Viva l’Italia! marciouma al Tesin, 

« Dl’indipendenssa a la santa conquista ! 

« Su, su, marciouma per caud e per gel . . 
L’indipendenssa sout ciav l’eu peui vista . . 
A disdeut ani che ’l mond a l’è bel ! 

Oh dove seve, me cari seugn d’gloria? 
Komans d’amour, cosa seve dventà? 

I treuvo sì del passà la memoria. 

Ma peussne un’ora trouvè del passà ? 

La strà dia vita già eh 'venta ch’i cala, 
Perchè m’faraine tirè pr’el mantel? . . . 
Alegrament rubatouma la scala . . . 

A disdeut ani che ’l mond a l’è bel ! 


6 marzo 1838. 



XLIV. — LA CA GRANDA 


LA CA OKANDA 

OSSIA 

UNA FESTA A CA DEL DIAU 


Al prim dl’ann, sul carr del tron, 
(Giiardè che courage ! ) 

Tacand souta un gat maimon, 

Son butame an viage : 

J’eu voursù porte d’mia man 
Un biet d’visita a Satan. 

Che bel stè! 

Giura papè ! 

Viva la ca granda ! 


Che cadnass, che tnaje foà ! 

Che serpent, che arpìe! 
Che scorpion a cuciarà ! 

Che ciape rustie ! 

Tute droghe, tuti unguent 
Per la grupia del convent. 

Che bel stè ! 
Giura pape ! 
Viva la ca granda ! 


Coul dì li, tilt aiit che d’deul, 
L’era di d’cucagna ; 

A Bergnif j’era nà ’n fieul, 

E con pompa magna, 

A son d’cioche, da san Pè 
Lo vorìa felo batiè ! 

Che bel stè! 

Giura papè ! 

Viva la ca granda ! 


Su la porta i vdìa stampà : 

« REGNO dl’abondanssa ! » ; 
Per fè ben j’onor d’soa ca, 

Des diaulot dia ganssa. 

Con guant d’seda e braje d’vlù, 
A disio: Passez, ìnessieurs. 

Che bel stè! 

Giura papè ! 

Viva la ca granda ! 



XLIV, — LA CA GRANDA 

Fait appena doni tre pass, 
J’eu vist (oh che ride!) 
Tamerlan a fè ’l pajass 
E Sanson l’Alcide ; 

Doni Gesuita, muso franch, 
Fasìo vedde ’l neh* per bianch. 

Che bel stè! 

Giura papè ! 

Viva la ca granda ! 


A man cauda con Platon 
Seneca a giugava ; 
Sisto Quint con Ciceron 
A s’ambriacava ; 

E Giacob fasiilo pà 
Con Medusa la frità!? 

Che bel stè! 
Giura papè ! 
Viva la ca granda ! 


A traonde un beu a la hraise 
(Che famousa lapa !) 
Fransesch Prim e Carlo Des 
A invitavo ’l Papa; 

I Franseiss leccavo i piat, 
J’Italian guernavo ’l gat. 

Che bel stè ! 
Giura papè ! 
Viva la ca granda ! 


Balarine e balarin 
Fasìo mirabilia; 

San Ginis con so violin 
E santa Cecilia, 
Froujand giù vals e galop, 
Fina ’l diau fasìo andò sop. 

Che bel stè ! 
Giura papè ! 

Viva la ca granda ! 


Cleopatra darè dl’uss 
A fasìa la fola ; 

La Madlena, pover pruss, 
A l’era ’n pajola ; 
Semiramide a Maomet 
Scamotava ’l fassolet. 


XLIV'. — LA CA GRANDA 

Che bel stè ! 
Giura pape ! 

Viva la ca granda! 


D’tirabourse e d’sfrosadour 
J’era dee soa muda ; 

Luis Flip j’eu vist con lour 
Sout brassetta a Giuda; 

A Paris coul ch’a smia chiel 
A l’è ’l diau con so mantel. 

Che bel stè! 

Giura papè ! 

Viva la ca granda ! 


Lafayet, pover mincion, 

A fasìa da strolog; 

Sui barbis d’Napoleon 
Un famous teologh 
Per salvè ’l gener uman 
A vendìa pouver d’gabian. 

Che bel stè ! 
Giura papè ! 
Viva la ca granda ! 

Alighieri, coul babau, 

N’alo inventà d’storie? 

Fè la punta ai com del diau, 
Che famouse glorie ! 

E dcò adess Fè condanà 
A mnè a spass ’l can d’i fra. 

Che bel stè! 

Giura papè! 

Viva la ca granda ! 


Cari amis, quand dal lusel 
I veddrè la maira, 

E an s’ia capa del fournel 
A cantra ’l gal dl’aira, 

Gnun sgrisour, gnun bergiabau: 
Creddme, ’l diau a l’è ’n hon diau. 

Che bel stè ! 

Giura papè ! 

Viva la ca granda! 


'3 maggio i840. 

LA GLORIA DEL PARADIS 


LA GLORIA DEL PARADIS 


Piand la luna pr’i barbis 
(A l’è nen na cuca), 

Son trouvame an Paradis 
A cavai d’na suca. 

Aut che lait e biscoutin ! 

Aut che anglet(l) ch’a fan zin zìn! 

Che bel stè ! 

Giura papè! 

Gloria Uhi Domine! 


D’none fruste e bavousà 
I v’dio mi ch’ai n’era ; 
D’vidue tisiche, anrabià, 
Sachernon, che fera ! 
Quanti, quanti marajet 
Ch’a fasìo pi pi ant el let ! 


(1) Si legga angélet colla prima e muta. 

Che bel stè ! 
Giura papè ! 
Gloria Uhi Domine ! 


Spluffrì, magher, sensa dent, 

Mes rusià, dai giari, 

D’vei scraccior un regiment 
A disio ’l rosari ; 

Quanti mausser dal capuss 
Ouit d’iard e sporch d’merluss! 

Che bel stè ! 

Giura papè ! 

Gloria Uhi Domine ! 


Ignorant e ignorantei 
S’fasìo tuti avanti ; 
D’arcivesco ai n’era d’bei, 
D’cardinai, oh quanti ! 
J’era d’Papa bechfoutù 
Che con d’ostie fasìo d’scù. 

Che bel stè ! 

Giura pape ! 

Gloria Uhi Domim! 

Deputati e senatour, 
Scoupassand la douja 
Sul gran carr d’i roustidour, 
A fasìo ’l Giandouja; 

D’ ministr aso e gavadent 
A vendìo tut sort d’unguent. 

Che bel stè ! 

Giura papè ! 

Gloria Uhi Domine! 


San Bernard e San Crispin, 
Disend vespr e nona, 
S’amusavo a piè pr’i brin 
La balena d’ Giona ; 

Del diluvi al cornajass 
Sant’Agnes lustrava ’l pnass. 

Che bel stè ! 

Giura papè ! 

Gloria Uhi Domine ! 


Con san Luca e so vailet, 
Compagnia stupenda, 
Sant’ Antoni e so porchet 
A fasìo marenda ; 

Pian pianin el can d’san Roch 
D’capon freid grinfava ’n toch. 


Che bel stè ! 
Giura pape ! 
Gloria tibìDoììiine! 


Sout a j’eui d’Isach e Abram 
L’aso d’san Nicola 
A la ^òma d’Balaam 
Voulìa fè na spola ; 

San Pè, vdend coust badalich, 
Giù la stanga sul bourich. 

Che bel stè ! 

Giura papè ! 

Gloria Uhi Domine ! 


Gravement astà su ’n such, 

A santa Polonia 
El gran strologh Abacuch 
A spiegava ’l qmnia; 

Sara intant mnava pr’el nas 
El re David e san Bias. 

Che bel stè ! 
Giura papè ! 
Gloria Uhi Domine! 


Con Eachel stermà Sanson 
Darè d’una pilia, 

As sentìa poch fià ai polmon 
Pr’avei fait vigilia ; 

Sisto Quint slungand 1 col 
A ghignava coum un fol. 

Che bel stè ! 

Giura papè! 

Gloria Uhi Domine ! 


Pr’amusè la società, 

Tut brav sant Ignassio 
Con vos faussa da castrà 
A ’ntonava 1 Passio; 
Per fè ’l bass, sant Isidor 
A braiava coum un tor. 

Che bel stè! 

Giura papè ! 

Gloria Uhi Domine! 

Dia gran seugn pi gnun durvì 
Podìa le parpeile ; 

Chi gratandse l’amburì, 

Chi contand le stelle, 

Chi ronfand da ben fratei, 
Dasìo tuti gloria al ciel. 

Che bel stè ! 

Giura papè ! 

Gloria Uhi Domine! 


Se i poum d’or son per parei. 
Che nojosa landa ! 

Da Bergnif a stan aut mei ! 
Viva la ca granda ! 

Mei la giù con i diaulot 
Che sì dsour con i bigot. 

Che brut stè ! 

Giura papè ! 

Libera nos Domine ! 

LA REVISION 


Ciut lì; ciuto là; 

A l’è temp che pi gnun a neuja; 
L’ingegn va sgnacà 
Mentre ancoura l’è mach an greuja. 
Lassandie serchè 
La ciav d’i perchè, 

Test 0 tard j’omni a pretendrìo 
D’informesse perchè ch’ai lìo. 

Giù autour! giù scritour! 

I son Revisour! 


Ciut là; cinto lì; 

Un bel tase l’è cosa onesta; 

A l’è proibì 

D’avei mioula d’seiTel an testa. 

Del Papa un edit 

Tut ciair l’à prescrit 

Che sui liber coul ch’as amassa 

D’paradis n’avrà na strassa. 

Giù autour! giù scritour! 

I son Eevisour! 


Ciut lì; cinto là; 

Mi veui gnune triache d’storia; 

La Grecia sarà 

Butà ant l’indice per memoria. 
S’podran celebrò 
San Paul e san Pè. 

Venie d’pì? S’poudrà fe la cronaca 
Die virtù d’coui ch’a l’an la tonaca. 

Giù autour! giù scritour! 

I son Kevisour! 


Ciut là; cinto lì; 

Gnun poeta per la cavagna; 
D’Ariosti mai pi, 

I Petrarchi stago ant soa bagna. 
J’ Alfieri a saran 
Tnajà per mia man; 

Ma per nen che tuti ’s lamento, 
Butreu 1 Visio sout al Memento, 

Giù autour! giù scritour! 

I son Revisour! 


Ciut lì; cinto là; 

Filosofia che ’l diau la pnassa; 
Felice l’età 

Che i filosof rustivo an piassa. 
Rason e progress? 

Su, prest, doni process. 

E1 sublime, per coni ch’io pesco, 
J’elo nen ant’i scrit del vesce? 

Giù autour! giù scritour! 

I son Revisour! 


Ciut là; cinto lì; 

Con ste industrie, con ste mecaniche. 
Dov’vanne a finì 

Couste chimiche, couste botaniche? 
Pur trop a lo san 
Che l’erba a fa ’l gran! 

Per salvasse elo necessari 
D’guardè tant sout al bech d’i giari? 

Giù autour! giù scritour! 

1 son llevisour! 


Ciut lì; cinto là; 

Chi elo coni ch’am parla d’gazette? 
Gaztè van brusà, 

0 pr’el manch a van fait a fette. 
D’cicuta un bicier 
Ai va al Messagier ; 

Eccession resta soutinteisa 
Per la Gazata Fiemonteisa (1). 

Giù autour! giù scritour! 

I son Revisour! 


Ciut là; cinto lì; 

Gnun offenda la mia modestia. 

Lo seu ben dco mi 

Ch’j’eu Ponour d’esse na gran bestia; 


(1) Il giornale ufficiale d’allora. 

S’j’eu crous e pension, 

S’i son lo ch’i soii, 

L’è che in gener, numer e caso, 
Peus giurè d’esse franch un aso. 

Giù autour! giù scritour! 

I son Kevisour! 


9 aprile 1840. 

LA CIARLATANEKIA 


Stouf d’esse gheu, d’esse manan, 
D’rampieme ans na soffietta, 
Son patentame ciarlatali 
Con piffer e trombetta; 

Son vdume a coust mond 
Grass, gross e rotond, 
Provist d’impertinenssa. 

Tan tan e tin tin, 

Tabass e ciochin, 

Dventouma un’Eccellenssa. 


Pr’esse impiegà son fame fè 
Gran pruca e gran gualdrapa; 
Son dventà branda pi che ’l Re, 
Oatolich pi che ’l Papa. 



XLA'II. — LA CIARLATANERIA 


Batendla da fol, 

Storsend ben ’l col, 
D’impiegh chi restio senssa? 

Tan tan e tin tin, 

Tabass e ciochin, 
Dventouma un’Eccellenssa. 


Pr’avei d’talent j’eu berlicà 
Porte, ripian e scale; 

Dsour na carretta i son montà, 
Vendend pasta d’timbale; 

E subìt un bel 
Compare bindel 

M’à fame un pouss d’sapienssa. 

Tan tan e tin tin, 

Tabass e ciochin, 

Dventouma un’Eccellenssa. 


Per feme strà ’n mes ai cancei, 
Pr’avei d’vestì ch'a luso, 

J’eu seguiti i spaciafournei, 

Im son vlupi d’caluso; 

Son fame soutrour 
Del gas, del vapour; 

A bass rintelligenssa ! 

Tan tan e tin tiii, 

' Tabas e ciochin, 
Dventouma un’ Eccellenssa. 


Che talenton ch’a l’à sour Cont, 
Me cap al Ministeri! 

Mi lo proclamo pr’el Piemont 
Un Verri, un Filangeri; 
Dragalo da sì, 

Tapagio da lì, 

Prest una ricompenssa! 

Tan tan e tin tin, 

Tabass e ciochin, 
Dventouma un’Eccellenssa. 


Spedì a Varsavia in legassion, 
Per divertì Nicola 
J’eu recità da Pantalon 
Con intermes d’subiola. 

L’Europa m’à vdù 
Fè l’erbo fourchù : 

Che onour, che 'gloria immenssa! 

Tan tan e tin tin, 

Tabass e ciochin, 

Dventouma un’Eccellensa, 


Da diplomat fait ciamberlan 
Con fioch e brodarìa, 

Sareu Minisi forse doman 
Pr’el ben dia Monarchia. 
Su, vnime inchinè, 
Gheusaja ch’i sè ! 

Viva la Providenssa! 

Tan tan e tin tin, 
Tabass e ciochin, 

Fè largo a un’Eccellenssa ! 


i4 aprile 1840. 


Digitized by Google 



180 


CANZONI PIEMONTESI 


L’OSCURANTISM 


Dan, dan, su Francescan, 
Ordin d’Rouma, 
Sepeliouma, 

Don, don, su Tomalon, 
Sepeliounaa la rason. 

Veddve nen coum el Piemont 
A sgambila 
Pr’i Gesuita? 

E sul Po, guardò che afifront! 

Al Spielbergh as ciama i cont? 
Dan, dan, su Francescan, 
Ordin d’Rouma, 
Sepeliouma, 

Don, don, su Tomalon, 
Sepeliouma la rason. 

A comensa già a pensò 
La gheusaja. 

La plebaja; 

S’un la lassa ancora fè. 

Vorrà fina rasonò. 

Dan, dan, su Francescan, 
Ordin d’Rouma, 
Sepeliouma, 

Don, don, su Tomalon, 
Sepeliouma la rason. 

Già dai preive, già dai frà, 
J’è chi crìa 
Ch’as dovrìa 

De l’esempi dia bontà; 

Ma guardè che iniquità ! 

Dan, dan, su Francescan, 
Ordin d’Rouma, 
Sepeliouma, 

Don, don, su Tomalon, 
Sepeliouma la rason. 

Già gran mastri e gran scudè 
L’àn d’memorie, 

D 'citatorie ; 

A dovran, i lo vedrò. 

Fina i debit soddisfo. 

Dan, dan, su Francescan, 
Ordin d’Rouma, 
Sepeliouma, 

Don, don, su Tomalon, 
Sepeliouma la rason. 

Cosa sonno consti gas, 

Sto lucerne, 

Ste lanterne? 

Chi elo nen già persuas 
Che trop ciair fa rompe ’l nas? 

Dan, dan, su Francescan, 
Ordin d’ Reuma, 
Sepeliouma. 

Don, don, su Tomalon, 

Sepeliouma la rason. 

Cosa sonno, diio voui, 

Sti caprissi 
D’fè d’ospissi? 

Per des pover tant patoui ? 
Bastie nen ch’i sio rich noni ? 

Dan, dan, su Francescan, 
Ordin d’Rouma, 
Sepeliouma, 

Don, don, su Tomalon, 

Sepeliouma la rason.. 

J’è già d’machine a vapour. 

Già d’gazette 
Ch’an dan d’fette 
D’prosa e d’vers centra l’errour, 
E ch’a lodo nen Monsgnour. 


Digitized by Google 



XLVIII. — l’oscurantism 


183 


Dan, dan, su Francescan, 

Ordin d’Eouma, 

Sepeliouma, 

Don, don, su Tomalon, 
Sepeliouma la rason. 

S’veul butè i beu dnans al cher, 
S’veul fè d’ieghe 
Coum le streghe; 

Guai s’a deurvo na strà d’fer! 

Pr’andè avanti an crjiran: Gher! 
Dan, dan, su Francescan, 

Ordin d’Rouma, 

Sepeliouma, 

Don, don, su Tomalon, 
Sepeliouma la rason. 

Per podei scartè bagat, 

Cabalouma, 

Destissouma ; 

Giù i scritour, giù j’avocat, 

Fouma d’sant, fouma d’beat. 

Dan, dan, su Francescan, 

Ordin d’Rouma, 

Sepeliouma, 

Don, don, su Tomalon, 
Sepeliouma la rason. 

4 settembre 1839. 

GIOAN CH’A KID 

E 

GIOAN CH’A FIGURA 


La strà dia vita, oh cli’a l’è cara ! 
Che bei giardin, che prà fiorì ! 

Ih! ih! ih! ih! ih! 

Ih! ih! ih! ih! 

La strà dia vita, oh ch’a l’ò amara ! 
Che busson d’ronze e d’gratacìi! 
Uh! uh! uh! uh! uh! 

Uh! uh! uh! uh! 

I son content dia specie umana, 

J’eu disnà ben, j’eu ben durmì. 
Ih'!] ih! uh;! ih! ih! 

Ih f ih! ih! ih! 

Ma j’eii la touss, j’eu la mingrana. . . 
J’omni, oh che povri patanù ! 

Uh! uh! uh! uh! uh! 

Uh ! uh ! uh ! uh ! 



Digitized by’< 




185 


XUX. — GIOAN Ch'a RID, ECC. 

Tut as riforma, tut a smia 
Pronostichene un bel avnì, 

Ih! ih! ih! ih! ih! 

Ih ! ih ! ih ! ih ! 

Ma ’l vesco a stampa un omelìa, 
Ma i courtisan parlo d’ virtù : 

Uh! uh! uh! uh! uh! 

Uh! uh! uh! uh! 

A dan ’l sbrat a Carlo an Spagna, * 
Miguel a Poma as rusia i dì. 

Ih ! ih ! ih ! ih ! ih ! 

Ih! ih! ih! ih! 

Ma i Poloneis son ant la bagna. 
Ma j’Italian a son foutù: 

Uh ! uh ! uh ! uh ! uh ! 

Uh ! uh ! uh ! uh ! 


I)la libertà sout la bandiera 
Esse scritour, oli che piasi! 

Ih ! ih ! ih ! ih ! ih ! 

Ih! ih! ih! ih! 

Ma padre Grossi, oh che mal d’pera! 
Ma don Pullin, che salam crù ! 

Uh! uh! uh! uh! uh! 

Uh ! uh ! uh ! uh ! 

Già j’academìch basso j’ale, 

I ciarlatali a son bandì: 

Ih! ih! ih! ih! ih! 

Ih! ih! ih! ih! 

Ma i caplon largh monto le scale, 
Ma yAgnìis Bei s’ambouro d’scù. 
Uh! uh! uh! uh! uh! 

Uh! uh! uh! uh! 

J’avouma d’iegi, oh che delissia! 
Ogni doni meis, ogni doni dì; 

Ih! ih! ih! ih! ih! 

Ih! ih! ih! ih! 

Ma dai Pilat ch’an fan giustissia, 
Oh che sentensse a fioco giù! 

Uh! uh! uh! uh! uh! 

Uh! uh! uh! uh! 

Mach un to sguard, o Caro na, 
D’consolassion am fa lan^ .ù; 

Ih ! ih ! ih ! ih ! ih ! 

Ih! ih! ih! ih! 

Ma j’è per strà na carafina 
Con un decot d’malva e d’sambù... 
Uh! uh! uh! uh! uh! 

Uh! uh! uh! uh! 

9 settembre 1839. 

LA MAEMOTA 


Con soa pcita cassietta 
E con so pcit fagot, 

Cariota, già grandetta, 

A chita so ciabot. 

Povra, povra Cariota, 

A va cantand per strà : 
Un sold per soa marmota. 
Un sold per carità. 

Mostrand soa bestiolina 
Da Susa a Bussolin, 

Cariota s’ancamina 
Bel bel anvers Turin. 

Povra, povra Cariota, 
Turin a la vedrà: 

Un sold per soa marmota. 
Un sold per carità. 

I 

A pena su la porta, 

Tut brusch un prepose (1) I 

Soa bestia, o viva o morta, ^ 

Veul veddla a nom del Ke, ' 

Povra, povra Cariota, 

E1 dàssi a va pagà! 

Un sold per soa marmota. 

Un sold per carità. 

Nufià da coni brut giari, 

A va ’n palass d’sità, , 

Le bestie sour Vicari 
A veul ch’ai sio consgnà. 

Povra, povra Cariota, 

La rvista a Pà passà: ^ 

Un sold per soa marmota. 

Un sold per carità. 

Sour Comandant la dama, 

E chila, con j’eui bass, 

A va ’n Palass d’Madama 
A fesse bolè ’l pnass. 

Povra, povra Cariota, 

E1 crot l’à dsità: 


(1) Preposto, antico nome delle guardie daziarie. 

Un sold per sua marmota, 
Un sold per carità. 

Son nen finìe le neuje, 

A venta andè an Vescuà: 
Monsgnour tute le bgeuje 
A veul ch’a sìo batià. 

Povra, povra Cariota, 
Pilat a Pà sciairà: 

Un sold per soa marmota, 
Un sold per carità. 

Sbrigà couste faccende, 

A va giù d’contrà d’Po; 

Ma d’bestie ai n’è da vende. 
Con guant, crous e grilò. 

Povra, povra Cariota, 

Da gnun a l’è guardà : 

Un sold per soa marmota, 
Un sold per carità. 

A va ’n piassa Carlina, 

A va da san Tomà: 

Là ’s parla d’ghiliotina, 

E sì d’messe parà. 

Povra, povra Cariota, 
Pià d’mes da sbiri e frà! 

Un sold per sua marmota, 
Un sold per carità. 

Vdend che la pena a sgaira, 

A va vers el Senat; 

Soa bestia l’è trop maira, 

Per piase a j’avocat. 

Povra, povra Cariota, 

La toga l’è afaità. 

Un sold per soa marmota, 

Un sold per carità. 

Voltand a la man drita, 

A va tut giù, tut giù; 

As treuva dai Gesuita 
E a ved un bel monsù. 

Povra, povra Cariota, 

As sent a manchè l’fìà : 

Un sold per soa marmota. 

Un sold per carità. 

Coni sgnour con aria doussa, 
Guardandla, a dis: « Che pcà! ». 
Cariota a dventa roussa, 

E chiel s’ia mena a cà. 

Povra, povra Cariota, 
Soucours a l’à trouvà : 


Digiiized by Google 



L. — I.A MARMOTA 

Un sold per soa marmota, 

Un sold per carità. 

Bon coum na pasta frola. 

Cariota, a dis coni sgnour, 

Fa vedde toa bestiola. 

E chila: Trop oriour! 

Povra, povra Cariota, 

Dov’ela capità? 

Un sold per soa marmota. 

Un sold per carità. 

Tuta piourosa e smorta, 

Cariota, a l’indoman, 

L’àn vdula fora deporta. 

Con so fagot an man. 

Povra, povra Cariota, 

D’Turin as ricordrà! 

Dov’ela soa marmota? . . . 

Un sold per carità! 


iO febbraio" i842. 

DOPIA FESTA (1) 


A l’era mesa neuit, l’aria a soffiava, 

E a vnìa giù na piovetta fina fina, 

Ch’un avrìa dit ch’Nosgnour a la filtrava. 

Mentre an piassa d’san Carlo, con la fiina, 

A montava la guardia un fassionari, 

Per nen che ’l cavai d’brons volteis la schina. 

Tut nech e pensierous e solitari, 

Pasgiand su e giù, s’ia piava con el ciel, 

Con el ciel sempre sourd ai nostri sgari ; 

E da un palass ch’a l’avìa lì dnans chiel, 

Vdend carosse andè, carosse vnì, 

D’i violin e d’i flaut al ritornei, 

L’à montà ’l sciop e a l’à parlà così : 


(1) Diede occasione a questi versi il suicidio di un 
soldato in sentinella sotto il palazzo deU’Accademia Fi- 
larmonica, dove seguiva una festa da ballo negli ultimi 
giorni del carnovale del 1843. 

— Sout la stella d’i crussi, ai pè d’na roul, 
Vnu al mond con la scomunica d’i gheu, 
Me prim sens, povi*a mare, a l’è stait coni 
D’vedde ti senssa teit e senssa feu, 

Senssa un toch d’pan mufi da tnite an pè, 
Senssa un strass da curvite al meis d’genè ! 

Vous DAL PALASS: 

Godouma, fieni, 

Godouma ancheui, 

Godran doman' 

Coni ch’ai saran. 

Bondì, doulour, 

Sagrin, bondì. 

Viva l’amour. 

Viva ’l piasi. 

La la la la, 

Balouma, cantouma, ' 

La la la la, 

Giugoma, ridouma. 

La la. 


— J’avìa mach ti a cousi raond, propi mach ti, 
E rusià dal arsenici! d’i magon, 

J’eu dvute, d’pena e d’stent, vedde^murì 

13 

Dsour na povra soffietta, ans un pajon ! 

E con d’iagrime d’sang, d’iagrime amare, 
T’m’as dit: Bendi, Carlin, pensa a toa mare ! 


VODS DAL PALASS : 

Borgogna e Ben, 

Su, ’l bicier pien, 
Trincand parei, 

As ven mai vei. 

Bendi, doulour, 
SagTÌn, bendi. 
Viva l’amour. 
Viva ’l piasi. 

La la la la, 
Balouma, cantouma. 
La la la la, 
Giugoma, ridouma. 
La la. 


— An cesa ogni dominica i sentì a 
Predichè dal curà ch’j’omni, an sostanssa, 
A son tuti fratei ch’vivo an famia . . . 
J’omini me fratei ! Che fratellanssa ! 

I marsapan per lour, per mi i luin . . . 
Lor ari carossa e mi ’n pastura ai crin ! 

Vous DAL PALASS : 

Che immens bonheur, 

0 me bel cheur ! 

Amand così, 

As meuir mai pi. 

Bondì, doulour, 

Sagrin, bondì, 

Viva Tamonr, 

Viva ’l piasi. 

La la la la, 

Balouma, cantouma. 

La la la la, 

Giugoma, ridouma. 

La la. 

— Da chi andè? Chi implorò ? Del cheur, dia testa. 
Dramma, cosa fene giù da sì? 

A l’ò grassia, a l’è grassia manifesta 
Che gnun am fassa liè per so piasi. 

Dunque?... Ma j’eu doui brass... fouma ’l soldà. 
Na baia d’sciop e tut a finirà. 

Vous DAL PALASS : 

Doni laver d’mel 
A deurvo ’l del : 

Che car souris 
Da paradis ! 

Bendi, doulour, 

Sagrin, bendi: 

Viva Tameur, 

Viva ’l piasi. 

La la la la. 

Baleuma, canteuma, 

La la la la, 

Giugeuma, rideuma. 

La la. 

— Na baia d’sciep? ... Si, ciapla. A Tè passa 
La stagien del ceurage e del valeur. 

I re, pallid in faccia, a l’àn giurà. 

Per sgergiè i pepel, d’nen pessiese leur; 

E pr’un pever seldà tuta l’entrada 
A censist ant el cret e ant la vergada. 

Vous DAL PALASS : 

Sent scu sul re . . . 

Ghassez, croisez . . . 

El fant l’è ben ... 

Grande cimine, grand rond . . . 
Bendi, deuleur, 

Sagrin, bendi: 

Viva Tamour, 
Viva ’l piasi. 

La la la la, 
Balouma, cantouma, 
La la la la, 
Giugouma, ridouma, 
La la. 


— Sapienssa, civiltà, moral, progress . . , 

N’eve ancoura die cuche da inventò 
Per ch’im vedda sgiaflà, deris, oppress, 

Senssa gnanca ’l solev d’podei piourè? 

E mach ch’i banfa, a nom del Re e del Papa, 
J’è ’l boia ch’m’ampica e ’l diau ch’am ciapa. 

VOUS DAL PALASS : 

Schume e sorbet. 

Sì, ’l cabaret. 

Punch e caffè. 

Versè, versè. 

Rondi, doulour, 

Sagrin, bondi: 

Viva l’amour. 

Viva ’l piasi. 

La la la la. 

Balouma, cantouma, 

La la la la, 

Giugouma, ridouma, 

La la. 

— Smens d’vipre, ni d’scorpion, tana d’pantere, 
Da già cli’a l’è destin ch’i peussa nen 
Sgnachete, o società, centra le pere, 

D’eousti quattr’oss son mi padron almen : 

A l’è ampess cli’i sospiro, ampess ch’i smanio, .. 
Balè, cari fratei, mi ’m bruso ’l cranio. 

VOUS DAL PALASS : 

Godouma, fieni, 

Godouma ancheui, 

Godran doman 
Coni ch’ai saran. 

Bondì, doulonr, 

Sagrin, bondì : 

Viva Tamour, 

Viva ’l piasi. 

La la la la, 

Balouma, cantouma. 

La la la la, 

Giugouma, ridouma, 

La la. 

L’alba spuntava in cel serena e pura, 

E quasi ai pè dia scala i fortunà, . 

Che stanch del bai spelavo la vitura, 

Son vdusse lì un cadaver sfigurà . . . 

— Dì, Gioan, cos’elo so?... — Niente, Eccellenssa, 
Un brav om cli’le servele a sè brusà. 

— Che impertinent !... Contrà dia Providenssa. 

LITANIE PKT ME MAI 


Ahi! ahi! ahi! ahi! ahi! ahi! 

Per Dio, l’è giust s’i crio! 
Ahi! ahi! ahi! ahi! ahi! ahi! 
0 quanti, o quanti mai! 

BiUsià dal doulour d’ testa 
La seira e la matin, 

L’è inutil ch’i tempesta 
Con d’ cassia e con d’succin; 

A venta ch’im prepara 
Dal mond a piè congiè. 
Feme portè la shara . . . 
San Koch, ora prò me. 

Ahi! ahi! ahi! ahi! ahi! ahi! 

Per Dio, l’è giust s’i crio ! 
Ahi ! ahi ! ahi ! ahi ! ahi ! ahi ! 
0 quanti, o quanti mai! 

Da Inspnick ai ven na bisa 
Ch’a filtra ’n mes a j’oss : 

L’Italia a l’è ’n camisa 
E a l’à ’l catar adoss: 

A forsa d’coulp d’iansette 
La veulne pa soutrò? 

Mi i bato le brochette . . . 
Sant’Ana, ora prò me. 

Ahi ! ahi ! ahi ! ahi ! ahi ! ahi ! 

Per Dio, l’è giust s’i crio ! 

Ahi! ahi! ahi! ahi! ahi! ahi! 

0 quanti, o quanti mai ! 

I frà toumo a fè mioula, 

J’abati a toumo grassi 
Da Roma ai va na boula 
Fina per bougiè ’l pnass: 

D’amour, d’fede, d’speranssa 
Un sent mach a parlè. 

Mi am ven un gran mal d’pansa . . . 
San Stevo, ora prò me. 

Ahi! ahi! ahi! ahi! ahi! ahi! 

Per Dio, l’è giust s’i crio! 

Ahi! ahi! ahi! ahi! ahi! ahi! 

0 quanti, o quanti mai! 

D’acant al seminari 
As fabrica un quartè: 

Da là j’è d’missionari, 

Da sì d’carabiniè. 

0 gran bontà paterna, 
Ch’am strens dnans e dare ! 
J’eu na cancrena interna . . . 
San Giaco, ora prò me. 

Ahi ! ahi ! ahi ! ahi ! ahi ! ahi ! 

Per Dio, l’è giust s’i crio! 
Ahi ! ahi ! ahi ! ahi ! ahi ! ahi ! 

0 quanti, o quanti mai! 

L’ingegn, per gof ch’a sia, 

A l’è subit premià; 

Ch’i scheurva una cuchìa, 

Le crous veno a palà. 

Ma arrivlo ch’im propona 
D’riflette, d’rasonè? . . . 

Che tous, che tous birbona! 
San Giors, ora prò me. 

Ahi! ahi! ahi! ahi! ahi! ahi! 

Per Dio, l’è giust s’i crio! 
Ahi ! ahi ! ahi ! ahi ! ahi ! ahi ! 

0 quanti, o quanti mai! 

Con un coniar da preive 
E un frach da liberal, 

A j’è chi ’m veul fé beive 
D’joulouch al gran boutal : 
D’filosofie con d’Papa? 
D’republiclie con d’Ee? 
Ohimè! ohimè ch’am scapa! 
San Luca, ora prò me. 

Ahi ! ahi ! ahi ! ahi ! ahi ! ahi ! 

Per Dio, l’è giust s’i crio! 
Ahi ! ahi ! ahi ! ahi ! ahi ! ahi ! 

0 quanti, o quanti mai! 

0 Grecia, o fia dia gloria, 

A Tarme it ses toumà? 
Courage, e la viteria 
DTEuropa at vendicrà. 

T’vedras d’soa vii ripulsa 

1 troni vergognè . . . 

J’eu Tanima convulsa . . . 
San Carlo, ora prò me. 

Ahi ! ahi ! ahi ! ahi ! ahi ! ahi ! 

Per Dio, Tè giust s’i crio! 
Ahi ! ahi ! ahi ! ahi ! ahi ! ahi ! 
0 quanti, o quanti mai ! 

E noni, sarala dita 
Ch’i meuiro sbergnacà! 

Su, Ivoumse d’ant la nita . . . 
Viva la libertà! 

Italia, a ti, a ti soula 
Me sang veui consacrè . . . 

Ahi ! ch’i son pià a la gola . . . 
San Bias, ora prò me. 

Ahi! ahi! ahi! ahi! ahi! ahi! 

Per Dio, l’è giust s’i crio ! 

Ahi! ahi! ahi! ahi! ahi! ahi! 

0 quanti, o quanti mai! 


4 maggio i840. 


« 

VmA! VIRA! 




Dop tant temp che dl’esistenssa 
It rubate sul sentè, 

Buratin dia Providenssa, 

Cosa veustu ancour sperè? 

Va da snistra, va da drita, 
Scaudte al soul o sta ant la ulta, 
Cour al fum, o tente al rost, 
Vira, vira, 

Gira, gira, 

T’ses peui sempre a l’istess post. 

Dal palass a la cabana. 

Dal sapient al lasagnon, 

I destili dia rassa umana 
A l’àn tuti un sol cavion. 

Dventa Prinsi, dventa Papa, 

Pia la piuma o pia la sapa, 

Dis d’fandonie o à'Pater nost, 

Vira, vira. 

Gira, gira, 

T’ses peni sempre a l’istess post. 


.Velista ancour dia poesia 
Coure apress ai parpajon? 

Pi gnun seugn: filosofia. 

Porta sì to lantemon. 

Ah! filosof die ciapette, 

Sastu nen che mach d’bluette 
E1 honhear a l’ò compost? 

Vira, vira. 

Gira, gira, 

T’ses peui sempre a l’istess post. 


N’astu avune già d’bei crassi 
Pr’i Pranseiss e per j’Alman ? 

Pi gnan gaai: o Alman o liassi. 
Viva i toard ! viva i fasan ! . . 

Ma a paress ana bandiera . . . 

A paress ?... Ah 1 sì, a l’è vera ! . . . 
Sa, fratei, seve dispost? . . . 

Vira, vira. 

Gira, gira, 

T’ses peni sempre a l’istess post. 




Digilized by Google 



LUI. — vira! vira! 


207 


Die passion fra le tempeste, 

Che d’naufragi i t’às dvii fè ! 
Amorose frev funeste, 

A l’è temp ch’i pio congè. 

Ma, silenssìo . . . Una vosina, 
Sout coul erbo, sciina, sciina, 
Sospirand, a m’à risposi: 

Vira, vira. 

Gira, gira, 

T’ses peni sempre a l’istess post. 


Courtisan, preive e gesuita 
Tuti i dì slargo soa nià ; 

Dunque bsogna cambiò vita 
S’i veui nen esse angabià. 

Ma tut un, per fè ch’i tassa, 
Dl’impostura a la vii rassa 
Sempre, sempre, i sareu opost. 
Vira, vira, 

Gira, gira, 

T’ses peni sempre a l’istess post. 


— Ti dov vastu? — A la richessa. 

— Ti dov vastu ? — Al camp dl’onour. 
— E ti? — I marcio a la grandessa. 

— E ti? — I conro an brass dl’amour. 
Povri farfo! a piena vela 
J’andè tuti a fè d’canela 
Per la taula d’sour Prevost. 

Vira, vira, 

Gira, gira, 

T’ses peni sempre a l’istess post. 


6 agosto 1840. 

LA MOKT DEL POLONEIS 


Con Flip, re d’i Franseis, 

Nicola ’l Moscovita 
Del pover Poloneis 
L’à marcandà la vita. 

To fieni perseguità 
Ti ch’i t’as mai chità, 

Bondì, mare, fiondi, 

Prega Nossgnour per mi. 

Da dop ch’i l’eu perdù 
Dia Vistola le rive, 

I l’eu mai pi vivù 

Che ancheui ch’i cesso d’vive. 

Dia tomba, o mond cnidel, 

Astù favour pi fiel? . . . 

Bondi, mare, fiondi. 

Prega Nossgnour per mi. 

14 

Coul temp dov’elo andà 
Che, stanca d’esse sciava, 

D’ Varsavia la sità 
E1 saber a sfodrava ? 

Dee mi, dsouraj 'aitar, 
J’eu giurà raort al Czar. 
Bendi, mare, bendi. 
Prega Nessgneur per mi. 

Oh ! cerne d’beurg in beurgh. 
Al crii dia gran rivelta. 

Da Mesca a Petersbeurgh, 
La Kussia a s’è scenvelta ! 
Dia Neva sui giassen 
A l’è ceurù un j&issen. 
Bendi, mare, bendi. 
Prega Nessgneur per mi. 


Die tigri pi aifamà. 

Dal fend dia Tartaria, 

See grinfe sangeunà 
A deurv la Menarchia. 

E1 mend vale seut seur? 
Viva Pimperateur! 
Bendi, mare, bendi. 
Prega Nessgneur per mi. 

Horrà! horrà! horrà ! 

Cosach, Calmouch, o quanti !... 

Viva la libertà ! 

Polonia, avanti, avanti ! 

Lassù per ti a combat 
La steila del riscat. 

Sondi, mare, bondì, 

Prega Nossgnour per mi. 

Ma, da un pervers tiran 
Pià pr’i cavei, la Pranssa 
Del Tartaro sout man 
A esercita la lanssa. 

Onta su ti e sui to, 

Inganatour drapò ! 

Bondì, mare, bondì. 

Prega Nossgnour per mi. 


A son des ani ancheui, 

0 mare, che an Siberia 
L’àn mname a sarè j’eui 
Tra ’l freid e la miseria. 

A l’ero dunque poch 
Un lass, na baia, un stoch ? 
Bondì, mare, bondì. 

Prega Nossgnour per mi. 

Mare, tornand a ca, 

I me fratei saluta ; 

La coupa dl’esilià 
Disie ch’j’eu bvula tuta. 

Ma disie che ai so pè 
La mort a speta i re. 

Bondì, mare, bondì. 

Prega Nossgnour per mi. 

2 aprile 1811. 

ROSALIA 


Rosalia — vita mia, 

Ven ch’i ciancio un pò noui doui: 
L’è tost oura — traditoura, 

Ch’i tom lame un poch el froui. 
Seuli, seuli — coum un euli, 

I tem vedde neuit e dì, 

E ogni smana — bona lana, 
T’m’angavigne sempre d’pi. 

Pr’i to laver — coust papaver 
Elo d’volte mach d’ancheui, 
Rosalia — vita mia, 

Ch’a va tut an brod d’faseui ? 

Per le stelle — d’toe parpeile, 
T’io sas ben, pomin d’amour, 
Ch’am ciagouia — ch’am ferfouia 
Da des ani un gran brusour. 

Dia costanssa — d’coust mal d’panssa, 
S’it aveisse dubità, 

Mila preuve — t’eu fait pieuve, 

A baron, a cartonà. 

Con la schina — carià d’brina, 

Tut n’invem sout to pogieul, 
Eosalia — vita mia, 

T’as ben vdume a fè ’l subieul ! 

Per piasite — e intenerite 
(TTavras ben ancoura in ment), 
Kosalia — vita mia, 

Tut carlvè j’eu fait advent. 

Mangia rave — mangia fave, 

E la cera, poch a pocb, 

M’era vnua — tant pontua 
Ch’i smiava un articioch. 


Eosalia — vita mia, 

L’è prou vera che ti dcò 
T’às la mioula — ch’at fricioula 
Per to pover Nicolò. 

T’as provamlo — t’as mostramlo 
Conia neuit ch’it m’as sarà, 
Coum un giari — ant un armari 
Pien d’ciap rout e d’aragnà. 

T'as mostramlo — t’as provamlo 
Òoula volta, ciair e net, 

Ch’j’eu ciapate — a fè d’buvate 
Con un sgnour dai apoulet : 
Pronta e lesta — Ivand la testa. 
Per confonde coul gadan, 

Rosalia — vita mia, 

T’as mandarne a cìamè ’l can. 

Ma che istoria — ma che gloria. 
Eia coula d’aspetè, 

Ch’a t’arivo — tut sort d’givo 
Da ogni part a svolastrè ? 
Rosalia — vita mia, 

S’at fan goi mosche e moscon ; 
Dov piirastu — dov trouvrastu. 
Un pi amahil tavanon? 


A j’è Giaco — che, per baco ! 

Da quaich meis at gira antoum : 
A j’è Luca — coula suca, 

Ch’a sospira ’l fit del foum. 

Ma un balota — pi ’n sla piota. 
Un codogn pi soprafin, 

Rosalia — vita mia, ■ 

Tlo trovras gnanch a Turin. 

A j’è Pina — a j’è Barbrina, 

Tute e dee sul fiour dl’età, 

Con d’eui eh’ fumo — eh’ a eonsurao 
Pi eh’la giassa al soul d’istà. 
Rosalia — vita mia, 

T’sas s’am veno a bustiehè . . . 

Ma Nieola — bona tola, 

Chiel sta dur e fa ’l mortè. 

Niente am manea — a ditta franea, 
Pr’avei eredit an sità 
Che l’entrada — ant la brigada 
D’i mari ben artapà. 

Rosalia — vita mia, 

A rangieme a touea a ti : 

Butme lesta — ’l laur an testa, 

B ehi al mond pi fìer ehe mi? 


7 aprile i8 i l. 

EL PROGRESSISTA 


Son progressista, ben intei s, 

Ma progressista d’contrà d’Po; 

Ancheui Spagneul, doman Franseis, 
Second l’odour del fricandò. 

J’elo d’penssion, con d’autre apress? 
Viva ’l progress! 

Viva ’l progress! 

J’elo ’n pò d’touss da guadagnò ? 
Fieui, andarè! 

Fieni, andarè ! 


Povri badola, i nostri vei 
L’ero priv d’sens, l’ero priv d’gust. 
As veul d’riforme ? niente d’mei, 

Ma riformouma da omni d’sust. 
S’tratlo d’ variò la saussa o ’l pess? 
Viva ’l progress! 

Viva ’l progress! * 

Ma s’tirlo ’l fioch al potage? 
Fieui, andare! 

Fieni, andare! 


I drit sodai a dio ch’a son 
Sciodii con Tom ant un sol euv : 

Eli ben, fourgiouraie die person 
Con d’neuv sistemi e d’sbiri neuv. 
Freni pi sutil o freni pi spess, 
Viva ’l progress ! 

Viva ’l progress! 

Ma s’j'ungie al boia as veni tajè, 
Fieui, andarè ! 

Fieui, andarè! 


A venie d’ciair, a venie d’ium ? 
llluminonmie ’n santa pas. 

L’enli e la sira a fan trop fum ? 
Donmie d’milly, lassonmie d’gas. 
Se la gabela a s*paga istess, 
Viva ’l progress! 

Vira ’l progress! 

Ma se ’l prejvost jvrd un doni dnè. 
Fieni, andare! 

Fieni, andarè! 

A venta nen soutrè ’l talent, 
L’intelligenssa a va slargà, : 

E ben, lustrouma d’document, 
Fertouma d’ pere mal fertà. 

Per d’articioch foumne d’congress? 
Viva ’l progress! 

Viva ’l progress ! 

Ma ’l sens comun veulne desviè ? 
Fieni, andarè ! 

Fieni, andarè! 


A j’ò la frev dia devossion 
Fina ant coni là ch’nego Nosssrnonr; 
Padron, padron, arcipadron, . 

Ch’as na pio pnra d’i confsonr. 
Venlne d’oblat, venlne d’profess? 
Viva ’l progress ! 

Viva ’l progress ! 

Ma se al Vangeli as veni tome. 
Fieni, andarè! 

Fieni, andarè! 


D’i stampadonr e d’ì librè 
L’onest conconrs a va protet:* 

Su, dunque, un premi fouma dè 
A le edission d’ Giasint Mariet. 

Veulne d’ Cantù, na veulne ampess? 
Viva ’l progress! 

Viva 1 progress ! 

Ma se pr’ Alfieri an veno a scliè, 
Fieui, andarè! 

Fieui, andarè ! 


Fieui, esse brav: fieui, esse cliiet: 

E fra vint’ani, i dìo da bon, 

J’avrò d’strà d’fer fin sout al let, 

E invece d’eoi j’avrè d’cojon. 

D’amovè ’l bast veulne ’l permess ? 
Viva ’l progress! 

Viva ’l progress! 

Ma, se la brila as veul rusiè, 

Fieui, andarè! 

Fieui, andarè! 


12 aprile 1843. 

L’UMANITAKI 


La bruta neuva ch’i riceivo : 

Giors, me cusin, a veul muri. 

Ma là, poch mal; mi i mangio, i beivo, 

I dvento grass ch’a l’è ’n piasi. 

I l’eu ben d’auter ch’am sagrina, 
Ch’am foura ’l cheur, ch’am gava ’l fià ; 
A l’è to amour ch’am assassina, 

0 umanità ! 

0 umanità ! 

Fin da l’autr an, me fratei, Carlo, 

L’à lassà al mond quatr’orfanei : 

Am na rincress ; ma a marcio, a parlo, 

E, s’a digiuno, tut pr’el mei. 

Chi d’ sospirò, chi peul mai tense, 
Vdend la Sorìa tant desmentià? 

Ai Maronit l’ò temp ch’it pense, 

0 umanità ! 

0 umanità ! 

D’fondè un ricovero me pare 
Per testament a m’à comess: 

Ma le ore d’ossìo a son tant rare 
Ch’j’eu ancour nen pront nè mon nè gess. 
J’eu tant da fe per Franssa c Spagna ! 
Tant da sclamè sul sang versa ! 

Tuti i dì d’ pi t’ ses ant la bagna, 

0 umanità! 

0 umanità! 


N’antich amis, o che molestia, 

A veul ch’i presta dosent francli : 
i)es marenghin ! Son pa tant bestia : 

I dio che d’no tut ciair e franch. 

Pr’un strass d’million dovìi a la liussia, 
Ventlo pa i Grech vedde anfnoujà? . . . 

Vii sciava dl’or, toa sort am crussia . . . 

0 umanità ! 

0 umanità! 


Oh ! n’autra adess? Una coleta 
Per le person, per j’ospedai? 
Cousta l’è propi da poeta: 

Mi cos na peusne s’a j’è d’mai? 

Povri Irlandeis, quanta miseria ! 
Povr’ O’Connel, t’ses ampactà! 
Ohimè ! toa causa a dveuta seria, 

0 umanità ! 

0 umanità ! 


I venie agiut? — Tornè un’autr’ora. 

J’eve d’ sagrin? — I n’eu dco mi. 

Mach un consei ! — Am speto dsoura. 
Mach na parola ! — Un auter dì. 

I Teu già Tanima ch’am sciapa : 
Ab-del-Kader l’è nen batsà; 

Dì e neuit, piourand, pregouma ’l Papa. 

0 umanità! 

0 umanità! 


20 aprile 1843. 

EL CONGKESS D’MILAN 


Feme largo, i veno adess 
Da Milan e dal Congress. 

Tut pien d’scienssa j’eu ’l capei, 
E1 vestì, ’l frach, ’l mantel ; 
Ant la schina, ant el cupiss 
I n’eu tanta ch’a sburdiss ; 
Ant le scarpe, ant i stivai 
I n’eu tanta ch’a fa sgiai. 

Feme largo, i veno adess 
Da Milan e dal Congress. 

Al Congress as parla d’tut. 

Del Catai, del Liliput, 

Die laserte, d’i lapin. 

Die tartifle, d’i luin, 

Del mal d’pera, del scorbut: 
Al Congress as parla d’tut. 

Feme largo, i veno adess 
Da Milan e dal Congress. 

Boromeo, sour Vitalian , 

Che discours l’à tirà a man ! 
A proposit d’i sapient 
L’è vnù fora bravament 
A lode ’l basi e ’l baston. 

Che discours, che discourson ! 

Teme largo, i veno adess 
Da Milan e dal Congress. 

Kival d’Cesare e d’Trajan, 

Con na barba da African, 
Bonaparte, o che piasi ! 

J’eu sentilo propi mi 
Spieghè al popol, pian e fort. 
Le virtù d’un babi mort. 

Teme largo, i veno adess 
Da Milan e dal Congress. 

Serristori, generai. 

Con esempi mai pi egual. 

Alo pa ancalà tratè 
Del progress dl’a, &, c, d? 

S’a lo san i so soldà. 

Lo fan consol . . . , e chi sa ! 

Feme largo, i veno adess 
Da Milan e dal Congress. 

Realista e giacobin, 

Luterai! e capussin, 

Couronà d’feuje d’sambù, 

J’eu vist Cesare Cantù 
Con doe crous berlicà d’ fresch 
Dai gesuita e dai toudesch. 

Feme largo, i veno adess 
Da Milan e dal Congress. 

Don Baruff l’à pià per test 
La filantropia dia pest ; 

E Ridolf, tuta matin, 

D’vache, d’gome, d’mule, d’crin, 
L’à savù tant ben parlè 
Da fè invidia a dodes bouè. 

Reme largo, i veno adess 
Da Milan e dal Congress. 

D’caramele al bergamot 
A mastìava Bertolot; 
Lambruscbin a l’à tnu dur 
Pr’el latin d’i meist da mur; 
Giovane! a l’à sostnù 
L’eroism d’i salam cru. 

Feme largo, i veno adess 
Da Milan e dal Congress. 

Adrian Balb a l’à decis 
Ch’as va an Franssa dal Monsnis, 

E Komani, d’ant soa ca, 

D’ant so let, a Fà trouvà 
Ch’a l’è mei a déjeùné 
Caffè e lait ch’lait e caffè. 

Feme largo, i veno adess 
Da Milan e dal Congress. 

Quante idee, quanti pensè 
Da sturdì, da sbaluchè ! 

Se i Congress a van d’coust pass, 

Che riforme, che sconquass ! 

I vedrouma j 'animai 
Tuti quanti con j’ociai. 

Feme largo, i veno adess 
Da Milan e dal Congress. 

Ai Congress ch’a l’àn da vnì 
Mi frattant a definì 
I propone: s’as peni fè 
D’Italian con d’fafiochò, 

D’sitadin con d’ieccapiat, 

E d’smens d’om con d’smens d’bigat. 
Feme largo, i veno adess 
Da Milan e dal Congress. 

2 ottóbre 1844. 

SEKENAD A 

A UNA FAMOSA BALAKlNA(l) 


A l’è drolo da bon 
Coiist popol turineis 
A piessla con d’ trombon, 
D’subiole e d’corn ingleis. 
Cos veullo d’pi perfet 
Che ’l merit d’i garet? 

Thoè thoè thoè thoè, 
Trombette, allez: 
Ton ton ton ton, 
Timbale, allons. 


(1) Ad una celebre danzatrice (jualche ammiratore tri- 
butava in Torino una imponente serenata. Il popolo se 
no sdegnò; c, mettendo in fuga i suonatori, impedì che 
avesse luogo l’inopportuna dimostrazione. A questo fatto 
allude la Canzone. 

Un popol ch’a l’è fait 
Con d’pasta d’marsapan, 

Ch’a smìa ch’a pupa kit 
Mach vedde a balè ’n can, 

A veul proscrive, ingrat, 

La gloria d’i savat? 

Thoè thoè thoè thoè, 

Trombette, allez: 

Ton ton ton ton, 

Timhale, allons. 

Del laur ai na cress ben 
Al Monte, al Valentin? 

E s’a lo buto nen 
An testa ai balarin, 

E1 laur 0 tard o test 
S’butrà macb pi ant ’l rost. 

Thoè thoè thoè thoè. 

Trombette, allez: 

Ton ton ton ton, 

Timhale, allons. 

An conto i liber firust 
Che doui mil’ani fa 
L’Italia, foumna d’sust. 

L’era padrona d’ca. 

Ma adess cos sala fè 
L’Italia che baie? 

Thoè thoè thoè thoè, 
Trombette, allez: 

Ton ton ton ton, 

Timbale, allons. 

A j’è quaich testa d’coj, 

Ch’a seugna d’imité 
Na smens d’ antich eroj, 

Che gnun sa coum douvrè ; 
J’eroi a vaio ancheui 
Pi poch che i poum a meni. 

Thoè thoè thoè thoè, 
Trombette, allea: 

Ton ton ton ton, 
Timbale, allons. 

Insomma, i nostri vej 
Fasiine divers d’noui? 

I Danti, i Galilej, 

Ai piavo an mes ai froui ; 
Torquato a lo sa chiel, 
Ch’a j’à lassà la pel. 

Thoè thoè thoè thoè. 
Trombette, allea: 

Ton ton ton ton, 
Timbale, allons. 

Con tuti i so Congress 
Da Napoli a Turin, 

Ant consta età d’progress 
S’a levo i balarin, 

Italia, t’as macb pi 
Da fete sepelì ! 

Thoè thoè thoè thoè, 
Trombette, allez: 
Ton ton ton ton, 
Timbale, allons. 

J’Alman s’iustro i barbis, 

A brontolo i Spagneuj, 

A sgambita Paris, 

Londra a spalanca j’eiii; 
E noi, bravi Italian, 

I fouma d’i batman. 
Thoè thoè thoè thoè, 
Trombette, allez: 
Ton ton ton ton, 
Timbale, allons. 

Voui fieni, voni successonr 
D’i Fabii, d’i Scipion, 

D’courone ai sautadour 
Campene giù a baron; 
Presi i dovrè, chi sa ! 
Mach pi couronè d’frà ! 

Thoè thoè thoè thoè, 
Trombette, alìez: 
Ton ton ton ton, 
Timbale, allons. 


IO dicembre 1844. 

MSÈ BASTIAN 

OSSIA 

EL CONGKESS D’NAPOLl 


Da Napoli an gualdrapa 
A l’è vnù dal Congress 
Bel e adess, 

Con un moustass da Papa 
E n’aria da Sultan, 

Msè Bastian. 

Che dot, sacherlot ! 

Che omnon, sachernon ! 

Bate le man : 

Viva Bastian, 

Viva Bastian. 


La scienssa l’à mai faje 
Sagnè T fidich nè ’l prè 
Sul papè; 

Ma a l’à piene le braje 
D’un merit strepitous, 
D’pile e d’crous. 

Che dot, sacherlot! 

Che omnon, sachernon ! 
Bate le man : 

Viva Bastian, 

Viva Bastian. 

Le cose memorande 
Ch’a l’à scioudù bel bel 
So servel, 

D’tute le gran locande 
Son scrite sui canton 
Con d’carbon. 

Che dot, sacherlot! 

Che omnon, sachernon ! 
Bate le man: 

Viva Bastian, 
Viva Bastian. 

A Portici, a Caserta, 

L’à demolì d’ bastion 
D’macaron; 

E as dà per cosa certa 
Che d’ tour l’à butà giù 
D’salam crù. 

Che dot, sacherlot ! 

Che omnon, sachernon ! 

Bate le man : 

Viva Bastian, 

Viva Bastian. 

As dis che le metropoli, 
Spartiend una frità, 

L’à rangià. 

Fina Costantinopoli 

L’à dait, sorbend n’euv fresch, 

Ai Toudesch. 

Che dot, sacherlot ! 

Che omnon, sachernon ! 

Bate le man: 

Viva Bastian, 

Viva Bastian. 

Dl’armari e dia credensa 
Al l’àn creà d’amblè 
Gran canslè. 

Con titoul d’eccelensa ' 
E la decorassion 
Del stoupon. 

Che dot, sacherlot! 

Che ohmon, sachernon ! 

Bate le man : 

Viva Bastian, 

Viva Bastian. 

Per veddse sul Diari, 

L’à recità un discours 
Sul bech d’j’ours, 

Peui l’à sostnù che i giari 
Portavo, un secol fa, 

Pruca e spà. 

Che dot, sacherlot ! 

Che omnon, sachernon ! 
Bate le man: 

Viva Bastian, 

Viva Bastian. 

A ricordrà la storia. 

Che con Soa Maestà 
L’à disnà: 

DI’ Italia per la gloria, 

L’à berlicà del Stat 
Fina i piai 
Che dot, sacherlot ! 

Che omnon, sachernon! 
Bate le man; 

Viva Bastian, 

Viva Bastian. 

A fulmina con d’touma 
La stola e la cirià, 

Dop disnà; 

Ma peni del Papa a Kouma 
S’è fait racomandè 
Al barbè. 

Che dot, sacherlot! 

Che omnon, sachernon ! 

Bate le man : 

Viva Bastian, 

Viva Bastian. 

So amis, Porincinela, 
Vedendlo tut afflit, 

A j’à dit: 

Bondì, me car Brighela, 

A Genova, l’an ch’ven, 
Manca nen. 

Che dot, sacherlot ! 

Che omnoii, sachernon ! 

Bate le man : 

Viva Bastian, 

Viva Bastian. 


iO ottobre 1845. 

ME RITOUEN 


Bondì, care mura] e, 

Teile d’aragn, bondì. 

Veddve ch’i son tomaje? 
Guardeme tourna sì, 

J’eu sempre pensà a voui, 
0 gloriosissim froui! 

Bondì, bondì, bondì, 
Guardeme tourna sì. 

Oh quante volte, oh quante 
1 v’eu parlave, o travi 
I v’eu sognave, o sante 
eriche, 0 beate ciav ! 

Ah ! i veddo ant’un canton 
Me nom scrit con d’earbon. 

Bondì, bondì, bondì, 
Guardeme tourna sì. . 

Na riga rascià mesa 
I sciairo un pò pi ’n là, 

E smiilo nen cli’as lesa 
Viva la libertà ? . . . 

As ved ch’j’era un gran dot: 
— Evviva j ’agnolot ! 

Bondì/bondì, bondì, 

Guardeme touma sì. 

Sul nas dia Polissia, 

La musa del Piemont 
L’è propi sì ch’a vnìa 
A caresseme ’l front. 

I sento ancor j’osei 
Besbiè i me ritomei. 

Bondì, bondì, bondì, 

Guardeme touma sì. 

Lo ricordeve ancoura? 
(Combinassion fatai !) 

A l’era Pasqua aloura, 

E adess a l’è Natal. 
Noussgnour a meuir, a nass, 
E am lassa mi ant’i strass ? 

Bondì, bondì, bondì, 

Guardeme touma sì. 

Per pi nen vnive a vedde, 

Povre muraje plà, 

Quanti son fasse credde 
Kibenedet dai frà ! 

Ma mi per pieuva e soul 
Mi son stait sempre coni. 

Bondì, bondì, bondì, 
Guardeme touma sì. 

Da dop ch’i Veu chitave 
(Son quindes ani tost !), 

A s’è piantassne d’fave’, 

A s’è scaudassne d’rost! 

Ma lo ch’a l’à tnù bon 
It ses mach ti, o person! 

Bondì, bondì, bondì, 
Guardeme touma sì. 

Na manchlo d’ maravie 
D’congress, d’associassion, 
D’ricover, d’iotarie, 

D’medaje, d’medajon? . . . 
Tuti famous decot 
Ch’a spusso d’moufa d’crot. 

Bondì, bondì, bondì, 
Guardeme tourna sì. 

Die neuve teorie 
Ch’a illustro Doira e Po, 
A l’è da couste grie 
.Ch’as ved ben ’l drapò. 

Da sì coum a l’è bel 
E1 soul d’Piassa Castel ! 

fiondi, bondì, bondì, 
Guardeme tourna sì. 


25 dicembre 1846. 

LA STELLA DEL PIEMOUNT (1) 


l 

Dal prim dì ch’j’eu fait la sapa 
D’cantè d’arie in stil monfrin, 
Per gnnn Prinssi, per gnun Papa 
J’eu mai fait el buratin. 

Senssa mai perde l’aptit 
Pr’esse pover, pr’esse pcit, 
Sospirand, j’aussava ’l frount 
Vers la steila del Piemount. 

E i sperava. . . Ma da Viena, 

Ecco un ordin barbaresch ; 

Ma da Kouma, neuva scena, 

Ecco un sant al butir freschi 
Cosa mai, cosa aspetè 
Con d’frà scauss e da scaussè, 
D’cavajer, d’baron e d’count. 

Da la steila del Piemount? 


(1) A tutti è noto come in questi giorni (maggio del 
1847) il Re di Piemonte si levasse la prima volta in 
cospetto dell’Austria colla digmtà di sovrano indipendente 
nella questione dei sali e dei vini. L'Autore, 

Ogni volta ch’a spuntava 
Senssa nuvole un pò d’soul, 

Dal fond dl’anima i sciamava : 

Là, coust dì l’è propi coni. 

Quanti seugn, quante illusion ! 

Quanti ingan, quanti magon ! 

A galopa a so tramount, 

Povra steila del Piemount ! 


Alto là !.. . Cos’elo staje? . . . 
Su la faccia al sbirri alman, 
Tira tira, daje daje, 

Ecco un re ch’a fa ’l sovran. 
E dia goj e del piasi 
Im arviscolo dco mi, 

E j’aceto scussi a count 
Da la steila del Piemount. 


Se ai Ingleis la Providenssa 
Con d’tartifle a mola ’l bast, 

A peni dco l’indipendenssa 
Vnì per noni dal nebieul d’ Ast. 
Gnun a les ant el destin ; 

E chi sa che sul Tesin 
Ai farflouch i ciamo i count 
Sout la steila del Piemount ! 

Italian, da Reggio a Susa 
E dall’Adige al Monsnis, 

Veddve forse un ciair ch’a lusa 
Per coust pover nost pais ?... 

E da già che un pcit lumin 
A paress dal Valentin, 

Salutouma a l’orisount 
Cousta steila del Piemount. 

L’è tant temp ch’l’aquila almana 
An sgarbela ’l cheur e ’l prè, 

Che di’ Italia la campana 
A peni nen tardò a sonò. 

Dia sventura i souma fieui ! 

Ma chi sa ch’i peusso ancheui 
Vendi chè j’antich afrount 
Sout la steila del Piemount ! 

Roma, Napoli, Fiorenssa, 

Turin, Genova, Milan, 

Parma, Rimini, Cosenssa, 

Bologneis e Sicilian, 

Tuti, tuti, tuti unì. 

Con la man dsoura ’l fusi, 

Italian, su tnomse prount 
Sout la steila del Piemount. 

25 maggio i847. 

LA LIBERTÀ ITALIANA 

dedioà a la memoria d’i fìratel Bandiera 


fidsm tanguint. 


Da la crous dia sepoltura 
Che i souspir a custodiss, 

Fieui dia gloria e dia sventura, 
Lveve su ; Dio v’esaudiss. 

Su coui camp, su coui bastion, 
Veddve T folgor del canon? 

La gran ora l’è arrivà 
Dl’Italiana libertà. 

Con la palma del martiri 
J’eve dvù, povri fratej, 
D’Ferdinand an mes ai sbiri 
Provè tnaje, ciò e martej. 

Vii Borbon ! a l’è vnù ’l dì 
D’paghò i debit dco per ti. 

La campana Tà sonà 
DI’Italiana libeiiA. 

Viva Italia ! a l’àn le sponde 
Proclama d’Malta e d’Corfìi ; 
Viva Italia! i vent e j’onde 
L’àn d’Sicilia ripetù; 

Viva Italia ; al pass estrem 
J’eve ancoura dit ansem ; 

E a vost sang l’à frissonà 
L’Italiana libertà. 

Tuti unì dal son dia tromba, 

Con un vel dsoura ’l drapò, 
Guardò ancheui su vostra tomba 
I fieui di’ Arno, i fieni del Po. 
L’è prou vera che i regret, 

Ant l’aut mond fan poch effet ; 
Ma, spirand, j’eve fondà 
L’Italiana libertà. 

Centra mila e mila squadre, 

Sout la cupola d’sau Pò, 

Oh portenti un Santo Padre \ 

A l’è chiel ch’a dis ai Ile: 

— Da la nav ch’a guida i Stat 
Giù j 'Erodi, giù i Pilat: 

Torna al mond santificà. 

Italiana libertà. 

I monsgnour e le eminensse 
A la vous del gran Pastour 
Son vnù smort per le indulgensse, 
E ’l sacrista l’à avù pour. 

Dop tant temp ch’a va a l’incant 
Per la grupia el Spirit Sant, 

E1 Vangeli a l’è tomà 
Dl’Italiana libertà. 


Santo Padre, se a l’è dita 
Che a dispet d’i fauss devot, 

D’i Croat e d’i Gesuita, 

D’Luis Flip e d’Iscariot, 

Ai sia ’n Papa mai pi vist 
Ch’a l’à fede in Gesù Crist, 

Viva ’l Papa ! e a trionfrà 
L’Italiana libertà. 

E ti, Popol, che a la terra 
T’às na volta comandà, 

Grand in pas e grand in guerra. 
Con la toga e con la spà, 

Popol d’Eoma! già che ’l cielj 
A precedne at clama chiel, 

Con to casch a ’n rivedrà 
L’Italiana libertà. 

Sout j’auspissi del turiboul, 
Ke pervers, j’eve finì 
D’governè con el patiboul 
E la crossa del fusi. 

Giù poliss e inquisission, 
Feve popol e nassion : 

E i delit av perdonrà 
L’Italiana libertà. 


1° ottobre 1847. 

Sout ai frolli, darò d’na gria, 

Fra j’aragn d’i catafus, 

Son vint ani ch’i scrivìa 
« Canta e rid da to pertns ». 

I t’às fait un bel guadagn 
A smentiè coui bravi aragn ! 
Toma, toma ant to canton, 
Guarda T mond e fa d’cansson. 

La la la la 
Kegni e sità, 

Pouver dia strà, 

Tut as na va. 

Gran contrast e gran misteri ! 
L’om se stess peul nen capì ! 
Mentre a dis che d’no T criteri, 
Na vous creusa a dis che d’sì. 
Brut regai per nostra età 
Coni d’un’anima elevà ! 

Toraa, toma ant to canton, 
Guarda 1 mond e fa d’cansson. 

La la la la 
Kegni e sità, 

Pouver dia strà, 

Tut as na va. 

Da un pcit ciair d’na tour lontana 
Vdend l’Italia sbalucà, 

J’eu cherdù chla gran campana 
Eimbombeiss dia libertà. 

Trist ingann ! L’era ’l batocc 
Dia gran cioca d’i babocc ! 
Toma, toraa ant to canton, 
Guarda ’l mond e fa d’cansson. 

La la la la 
Regni e sità, 

Pouver dia strà, 

Tut as na va. 

Liberai da brodarie, 

Democratich da pension. 

Mentre lour fasìo per rie, 

E mi furb fasìa da bon. 

Astu vist, astu capì 
Esse olouch lo cb’a veul dì? 

Torna, torna ant to canton, 
Guarda ’l mond e fa d’cansson. 

La la la la 
Regni e sità, 

Pouver dia strà, 

Tut as na va. 

Quanti mobil d’regia scala, 

Quante boje dal col stort, 
Quante cousse da timbala, 
Quanti rat da solè mort, 

Al bilanss tirand el pnass, 

Son dventà dTtalianass! 

Toma, torna ant to canton. 
Guarda T mond e fa d’cansson. 

La la la la 
Regni e sità, 

Pouver dia strà, 

Tut as na va. 

Dio preserva ch’am rincressa, 
Vdend montò la pauta e ’l mnis, 
D’nen avei bast e cavessa 
Marcandà per me pais ! 

Ma tut un a j’è d’vrità 
Ch’as imparo a cbeur desblà ! 

Torna, toma ant to canton, 
Guarda ’l mond e fa d’cansson. 

La la la la 
Kegni e sità, 

Pouver dia strà, 

Tut as na va. 

An disio: salvè ’l Statuto 
Veule pa? Fi deve a noui; 

Per vost ben venta ch’iv buto 
Musarola, corda e froui. 

Souma piassie: e peni? pian pian 
An Crimea con Turch e Alman. 
Torna, torna ant to canton, 
Guarda ’l mond e fa d’cansson. 

La la la la 
Kegni e sità, 

Pouver dia strà, 

Tut as na va. 

A son triste le vicende ; 

E1 present a l’è fatai ; 

Pi un s’amassa a felo intende, 

E pi ’l mond a capiss mal. 

Del Piemont un vel d’malheur 
A confond la ment e ’l cheur. 

Torna, toma ant to canton, 

Guarda ’l mond e fa d’cansson. 

La la la la 
Kegni e sità, 

Pouver dia strà, 

Tut as na va. 

Ma gnun credda ant l’an sinquanta 
E1 bon sens franch a rabel; 

Quand un veul sgnachelo d’pianta, 
S’ieva T popol e a fa chiel. 

Fin che stanch d’veddne a suffrì, 
Splenda 1 soul per coni gran dì, 
Toma, torna ant to canton. 

Guarda ’l mond e fa d’cansson. 

La la la la 
Pegni e sità 
Pouver dia strà. 

Tut as na va. 

AL CUSINÈ DEL CONT CAVOUR 

« 

MORT DEL CHOLÉRA A TURIN 


Esequie dia Malva. 

Don, don, don, don, don, don, don ! 

— Cosa j’elo? Cosa j’elo? 

— A j’è mort un marmiton — 

— Souterrelo! souterrelo! — 

— Che soutrour? A va piassà 
Dsour na ghulia e proclamà 
Re die tourte e d’i tourtei; 

Lux perpetua luceat ei. 

Povra malva, to dolour 
A farla sciapè le pere; 

S’a fuss mort el cont Cavour, 

Là, passienssa, miserere ! 

Ma no sgnour: so cusinè 
A l’è chiel ch’a pia congè . . . 

Pi gnun tourd, pi gnun fringuei . . . 
Lux perpetuai, luceat ei. 

Che disnè, che fier disnè ! 
S’iecchria ’l muso fina ’l Papa. 
A ogni lege da votè, 

Marameo, che bona lapal 
Schede d’sa e sausse d’ia, 

Sì un bilanss, là una frità . . . 
Le nassion s’salvo parei ! 

Lux perpetim luceat ei. 


Piand a causs ant el faudal 
L’Opinion ch’a lecca e a baula, 
Noni el Codice penai 
Lo ciadlavo stand a taula ; 

Vist non vist, i dasìo ardriss 
Ai articoul e ai pastiss. 

Gnanc Solon fasìa nen mei 1 
Luxperpettia luceat ei. 

Quand con Viena e con Paris 
I calavo giù le braje, 

Ai na fusslo die pemiss, 
D’becassin, d’iodole, d’quaie, 
Punch Ingleis, sau-crau Alman, 
Creste d’Franssa, kirs Prussian ! 
Gnanc na mosca ant i fidei ! 
Luxperpetm luceat ei. 

J’erlo ’l Papa sul candlè? 

Fora un ris al sugli d’anguila. 
Quaich neuv croch j’erlo da fè? 
La fondua pensava chila. 

An fasìo sapient e dot 
Le lasagne e j’agnolot. 

J’ero propi fiour d’servei ! 

Lux perpetua luceat ei. 


(Stat civil, abolission 
D’monestè, d’fori, d’dugane, 
Sperme tut, e in conclusion 
J’avrè ’n foutre che d’gius d’rane. 
Mossion, vout, ordin del dì, 

Cosa sonne tut lolì? 

Polentina con j’osei. 

Lux perpetua luceat ei. 

Coul gran dì tnoumlo da meni 
Che ’l Piemont senssa fè d’iande 
An mandava al Parlament 
Tante cousse memorande, 
Sacherhlù ch’i l’ero pien ! 

Là, honheur ch’as cherpa nen: 
Eingrassiouma Domne Dei. 

Lux perpetua luceat ei. 

J’omni d’Stat l’àn sul cupiss 
Coust un corn, coni una lupia, 
E sul front, s’j 'guardo fiss, 

A seurt fora n’anvìa d’grupia ; 
Diplomatici!, finanssiè. 

Tuta gloria d’potagè. 

Viva ’l Dio d’i canestrei ! 

Lux perpetua luceat d. 

I FUNERAI D’SANT ARNO’ 


Jer dlà, carià d’berloch, tapissà d’plache, 

Con tanto d’ prepotent scrit sui barbis, 

An mes a un coro d’ singher e d’ barache, 

Un soldà tambussava al Paradis. 

« Chi viv? » a cria san Pè. « Son Sant Amò ». 

« Grassie»,l’autr a soggiuns, «j’andrìamachlò». 
E piantandsse tut brusch dnans a la porta, 

A replica san Pè: « Va al Diau ch’at porta ». 

E1 pover Maressal, chinand la testa, 

Tut confus a rispond: « Ma, Santità, 

« Chiel am fa n’ingiustissia manifesta : 

« I son l’eroe che l’ordin l’à salvà. 

« Pr’un Sant ch’a sa a memoria ’l drit roman, 

« E1 so, ch’a scusa, l’è un decret da can ». 

Ma stermand tute doe le ciav dia porta, 

A replica san Pè: « Va al Diau ch’at porta ». 

« Adàsi, Santità: mi son stait member 
« D’ tute le eriche centra i giacobin ; 

« I son la rea descaussa del doni dsember, 

« E, fistre, i n’eu tirà d’acqua al mulin . . . 
« Senssa mi la pantoufla sul brandè 
« A dventava un savat da pairolè ». 

Ma, fasend sentinela su la porta, 

A replica san Pè: « Va al Diau ch’at porta ». 

« L’è an causa mi che santa Genojefa, 

« Guarìa dal reumatism dia libertà, 

« S’è Ivà la berrta e s’è butà la coefa 
« Per temesse a mostrè na santa d’ea. 

« J’eu spergiurà, l’è vera, ma lolì, 

« Chiel a l’è Papa e a sa cos’a veul dì ». 
Ma, sempre con le spale vers la porta, 

A replica san Pè: « Va al Diau ch’at porta ». 


« Vostra Beatitudine ch’ai penssa : 

« Ai daran pr’el cupiss del lasagnon. 

« Se a Reuma l’è fotua l’indipendenssa, 

« Elo nen me gran merit, sacheraon ? 

« Se i popol a l’àn fait l’erbo forchù, 

« Elo nen me gran vanto, sacherblù V » 

Ma con le gambe an crous centra la porta 
A replica san Pè: « Va al Diau ch’at porta ». 

« Oh a l’è lunga ! Ma in grassia ch’a rifleta 
« Ch’a l’era andait an aria el bìcochin, 

« Che don Mastai disia ’l Credo a Gaeta, 

« E ch’ai tirava verrde Lambruschin. 

« Sonne nen mi ch’j’eu sbergiairà i brigant 
« E ch’j’eu rifait ’l bech al Spirit Sant? » 
Ma con le man sui fianch dnans a la porta 
A replica san Pè: « Va al Diau ch’at porta ». 

« Chiel fa bel dì , ma se dop l’ann sinquanta 
« I Franseis son lassasse rinfreschè 
« J’abitin, le manette, l’acqua santa, 

« 1 miraco, el cant ferm, le spie, j’arciè, 

« E se adess fra le gambe a teno ’l pnass, 

« Sariilo d’volte per so bel mostass ? » 

Ma con un foutre da scrolè la porta 
A replica san Pè: « Va al Diau ch’at porta ». 


La rason d’me malheur sanila coula 
« D’avei sposà, la causa del Sultan? 

« Ma Papa e Turch son na botega soula, 

« Son mariasse ’l Vangeli e l’Alcoran, 
v< E per tni i pè sul col a le nassion 
« Preive, muftì, rabin, tuti a son bon ». 
Ma, molandie un scopass lì su la porta, 

A replica san Pè: <' Va al Diau ch’at porta », 

« An conclusion, ch’a guarda, Beatissim, 

« Ch’a guarda coum a pioura tut Paris, 

« Coum su mia tomba a supplica l’Altissim 
« Per ch’am piassa a la drita d’san Bioiiis ». 

— « Rompme pi neii le scatole, impostour, 

« Se i paiass fan carlvè tant peg per lour ». — 
E, sarandie ans la moutria la porta, 

A replica san Pè: « Va al Diau ch’at porta ». 

1 DOUI CONT 


Quelli che non si conlenlnno oggi di Cavour 
dovranno contentarsi domani di Revel. 

Il Parlamento 


Fra l’Almagna e fra la Franssa 
Coust Piemont mal tapassià 
A l’à doni grivoè dia g’anssa 
Per sostai soa libertà. 

Strepitous veule un servel ? 
Guardè lì sour Cont Kevel. 
Veule un genio ch’a fa pour? 
Guardè là sour Cont Cavour. 

Kouma un dì con d’Fabii e d’Bruti 
Dasìa lego a le nassion, 

Ma Turin s’ambrigna d’tuti 
Con doni Cont carià ’d galon. 

Se Cavour a va a rabel, 

Temme nen, a j’è Revel ; 

Se Revel l’à n’anfreidour, 

Fè courage, a j’è Cavour. 

Fra la brina e fra la giassa 
Conni d’invern as peni soas'i, 
Conm d’i Inv pr avei la rassa 
D’i Invot as ronja ’l ni, 

Sceglie pnr da bon fratei 
Fra Cavonr e fra llevel; 

Tirò drit da bon tntonr, 

Piè Revel o piè Cavonr. 

Pr’el Statuto a l’è notori 
Ch’a deslinguo tuti doni ; 

Un lo veni tapiss d’mortori, 

L’autr lo veni pomada d’froui ; 
Per vni tisich a bel bel, 

Ciamè prest sonr Cont llevel ; 

Per mangiè fina i stufour, 

Tnive ampess sonr Cont Cavonr. 

Coni a smurcia pr’i gesuita, 

Coust an vend ai fieni d’Abram ; 
Tuti doni darlo la vita 
Un pr’i taic, l’autr pr’i goddam; 
Venie d’Viena un grimaldel? 

En avanti sonr Cont Kevel ; 

Venie d’Londra un destissour? 
Allons marche, sonr Cont Cavour. 

Ch’ai na sia d’rabei an Spagna, 
Che ’l Snltan na fassa d’guai, 
Dia politica la bagna 
Pr’i babocc a cambia mai. 
Ch’a sia brut o ch’a sia bel, 
Venta piesse ’l Cont Revel; 
Touira d’sout o toiiira d’sour, 
Venta seurbe ’l Cont Cavour. 

Fasend finta d’plinè ’l Papa, 
D’gatiè ai preive la cirià, 

An Piemont a l’è una lapa 
Siringhe la libertà. 

Per piè d’acqua ant un crivel 
Chi pi buio che Revel? 

Per fè ciair con n’amboussour 
Chi pi grinta che Cavour? 


La repubblica sovrana 
Se doman vneiss a Turili, 

Tuti doui un bonet diana 
Gavrio fora dal codin. 

D’i tiran venie un flagel? 

Tnì da cura ’l Cont Revel ; 

D’i caplon venie un soutrour? 
Niente d’mei che ’l cont Cavour. 

Dolorosa, iniqua storia 
T’as subì d’sang e d’tourment, 
Povra Italia ! Ma d’toa gloria 
L’è spuntà ’l dì finalraent ! 

T’as souffert tnaje e martel, 

Ma t’ as fait minist Revel ; 

T’porte ’l segn del lass scoùriour, 
Ma t’as fait minist Cavour. 

Per tut lò Torquato e Alfieri 
J’Alp e ’l mar a l’àn comoss; 

Per tut lò d’Menotti e Speri 
Sout la forca a deurmo j’oss. 
Intelet, luce del del, 

T’as sudà mach per Revel! 
Libertà, souspir d’Noussgnour, 
T’as piourà mach per Cavour ! 

L’ABOLISSION D’I CONVENT 


PADRE GUARDIAN 

Bruta neuva: Orate, fratres! 
Bruta neuva per da ben. 
Bahylonis impii patres 
Porto ’l Diau an procession. 

I convent, oh pover mi ! 

I convent son abolì. 

Chi ha mai vist cose pi orrende? 
Adjutorium meum intende. 

CORO d’fra 

Povra stola, povra capa, 

Povra Rouma, pover Papa ! 

A la larga da Ratass, 

Fieni d’Cain, fratei d’Caifass, 
Totum in circuitu. 

PADRE GUARDIAN 

► Sulle su£che incappucciate 

A l’àn dait un famous crep; 

Sono^ è vero, conservate 
Le gaiine d’San Giusep; 

Coule à!Vagmis, del zabò, 

Dia crovata, a lo son dcò; 

Ma tut un souma ant la bagna 
Quia fecerunt mihi magna. 

CORO d’PRA 

Povra stola, povra capa, 

Povra Rouma, pover Papa ! 

► Dovrà cheuse coust Ratass 
Ant la bronssa d’Satanass 

In die judicii. 

PADRE GUARDIAN 

Ma il Demonio . . . passa via! .. . 

L’è mai brut coum el mond dis, 

E podremo in sacrestia 
,Ghignè prest sout ai barbis. 

I ministr a fan d’ciagoui. 

Ma chiet chiet a son con noui. 
J’arsigneui s’ia vedran bruta, 

Domus Aaron est tuta. 

CORO d’fRA 

Conservoumla, povra capa, 
Difendoumlo, pover Papa ! 

Ch’a sia vera che Ratass 
Veuja nen mandene a spass? 
Exultabit spiritus. 

PADRE GUARDIAN 

Mantenuti sono in vita, 
Tamhournin d’i Lojolei, 

I Scolopj, i Barnabita, 

E i gloriosi Ignorantei. 

Coui ch’a mostro l’alfabet, 
1 Latin, i Latinet, 

Dovrai! perde gnanca un’uja. 

Beo gratias, alleluja! 

CORO d’fRA 

J’educhrouma, j’insegnrouma, 
Viva ’l Papa, viva Rouraa. 

Tilt ansem, coni can d’Ratass 
A l’à an bouca poch scumass. 
Vade retro, Satana. 

PADRE GUARDIAN 

SuRSUM CORDA, peni Saprete 
Che, fasend l’ospidalè. 

Ogni frate ed ogni prete 
Tirrà drit a patoujè. 

Tomalon, Carmelitan, 
Certosin e Fraiicescan, 
Spermran tuti d’camomilla. 

Teste David cum Syìnlla. 

CORO d’fra 

I spermroiima, i distilrouma. 

Viva ’l Papa, viva Rouma ! 

Kyrie elèison, Ratass 

Veiil nen deue un gran scopass. 

Humana sunt tempora. 

PADRE GUARDIAN 

Poi vi debbo sicurare 
Ch’la grupia a manchrà nen 
A ogni prete che sbragiare 
Sa dal pulpit mal o ben. 

D’pancgirich e d’discours 
Da comeuve fina j’ours 
Na trouvrouma da empì d’gorbe, 
Parturientes urbe et orbe. 

CORO d’fRA 

Predichrouma, predichrouma, 

Viva ’l Papa, viva Kouma! 

Gloria Patri, a l’è Katass 
Mes colomb, mes cornajass. 

Universa pecora ! 

PADRE GUARDIAN 

1 ministri han poi vorsuto 
Un decret ant so tirour 
Per far stare tati duto 
E podei smurciè mach lour. 

Con lolì souma sicur 
Ch’an tenran conni pasta d’bur. 
Seguitrouma tuti a morde, 

Et laetemur toto corde. 

CORO d’fra 

Seguitrouma, seguitrouma. 

Viva ’l Papa, viva Rouma ! 

Bsogna diio, coni Ratass 
A l’è un bon, ma bon fiolass. 

Te rogamus, audi nos. 

PADRE GUARDUN 

Siamo al buono finalmente : 

I rainistr a tuti coui 
Che hanno fato santamente 
E1 mestò d’gratesse i gnoui, 
Per ch’a peusso continuò, 
Na penssion veulo acordò. 
1 ministr son propi buli 
Sicut equi et sicut muli. 

CORO d’fra 

0 che lapa, o che gran lapa! 

Viva Reuma, viva ’l Papa! 
Venta fè dai corn al pnass 
Tante rlichie d’ San Ratass. 
Per omnia saecula. 


Digiiized by Google 


272 


CANZONI PIEMONTESI 


LUiSlN 0 NICOLÒ ? 


In Orient mentre a ciacota 
Pietroburgo con Paris, 

Per chi dvoumne aussè la piota ? 
Per Nicola o per Luis? 

S’a la spunta Luisin, 

Bona neuit me bel Turin ! 

S’a la ampata Nicolò, 

Bel Turin, t’as ’l fait to! 


A guardò Pò una delissia 
■ Le gran lecche ch’a dan giù ; 
Ma perchè? per la giustissia? 
Sì, ciamela al feramiù. 

S’a la spunta Luisin , 

Aspeteve ciò e rampin, 

S’a la ampata Nicolò, 

Son lì pront rampin e ciò. 

Ève fede ant l’Inghilterra ! 

Chila a s’bat pr’i so merluss. 
An la Eranssa? A fa la guerra 
Per le doublé e pr’el capuss. 
S’a la spunta Luisin, 

Sbiri, usura e drit divin ; 

S’a la ampata Nicolò, 

Jene, luv e kangurò. 

Da una part knout e Siberia, 
Tour da l’autra e daga e pai; 
Da sì, fum, or e miseria. 

Da là, spie, boursa e missal. 
S’a la spunta Luisin, 

Ven Cajenna al Valentin, 

S’a la ampata Nicolò, 

E1 Kremlin ven a san Mo. 

Tut ansem creddve ch’ai fassa 
Cosach pi 0 Cosach men? 

Da per tut ai n’è la rassa, 

E in Piemont a s’burla nen. 

S’a la spunta Luisin, 

Bourra d’bast seira e matin; 
S’a la ampata Nicolò, 

Corda ancheui e doman dco. 

Con i Tartari an Vanchia 
Nost Ratass farà Tamour; 
S’trouvran subit in famìa 
I Lamarmora, i Cavour. 

S’a la spunta Luisin, 

JTtalian son al Moschi n, 

S’a la ampata Nicolò, 

J’Italian son giù da Po. 

Quant ai Turch, a l’è una lapa; 

A son pasta d’marsapan; 

Anssi a scriv da Rouma ’l Papa 
Che pi ch’chiel a son cristian. 
S’a la spunta Luisin, 

Acqua santa e tossi fin, 

S’a la ampata Nicolò, 

Vei crouton e neuv sakò. 


Per chi dunque dvoumne tene ? 
Liberai, su, diio voui. 
D’Russia v’piasne le cadene? 
Veule d’Franssa i santi froui? 
S’a la spunta Luisin, 

Tira-bourse e balarin, 

S’a la ampata Nicolò, 

Rompa-coi e c-o-co ! 

Cli’a s’na (lago, ch’a s’na pio, 

Sul mar Neir o sul mar Rouss, 
Niente d’mei che preghè Dio 
Ch’ai pia tuti a poum e a trouss. 
S’a rubata Luisin, 

Piemonteis, tajè ’l codin, 

S’a va in aria Nicolò, 

Italian, fora ’l drapò. 

1 BONBON D’SOUK CONT 


REOAL PER LE FESTE 


Dlalogli tra un Gontribueni e un Egaionr. 


C. — Pest, critogama, tempesta, 

E peui chiel, sour Esatour, 

A m’àn dame un crep sla testa ; 

Ma un impiegh calmrà ’l brusour — 

E. — Un impiegh! Drit d’ritenssion, 
Drit d’ diploma e d’promossion. 

Su, su, su, 

Fora scu; 

Gloria e onour 
Al magnificli Cont Cavour. 

C. — Tante grassie : mi ij lo rendo 
So diploma su doni pè; 

Son geometra, e j 'intendo 
D’tournè i camp a trabuchè — 

E. — Esersissi d’profcssion? 

Drit d’patente in proporssion. 

Su, su, su. 

Fora scu; 

Gloria e onour 
Al magnifici! Cont Cavour. 

C. — Un aut drit ! Che bela vigna ! 

Ma da già ch’a l’è parei, 

I veui deurve su soa ghigna 
Una fabrica d’bindei — 

E. — Arti, industria, meste ? 

Tant per lira,'sold e dnè. 

Su, su, su, 

Fora scu; 

Gloria e onour 
Al magnifich Cont Cavour. 

C. — E ben, sciavo; an Contrà Neuva 
Vendreu spirit e liquour; 

Negossiand, veui fé la preuva 
Se ’l comerssi a fa vni sgnour — 

E. — Al detai coum a l’ingross, 

Drit d’fojetta sech coum l’oss. 

Su, su, su. 

Fora scu; 

Gloria e onour 
Al magnifici! Cont Cavour. 

C. — Chiel l’è amabil coum na spina. 
Ma, passienssa, i m’adatreu ; 

Ant la sabia e ant la caussina 
Speculand, i fabrichreu — 

E. — Fabricati? Gnune nià, 

Tant per pian, scala e travà. 

Su, su, su. 

Fora scu; 

Gloria e onour 
Al magnifich Cont Cavour. 

C. — Tenreu publiche viture, 

I fareu ’l fita cavai ; 

Per couline e per pianure 
Sui mercà fareu ’l sensal — 

E. — Cavai, aso, vaclie, crin, 

Tut tassà, fina i bibin. 

Su, su, su, 

Fora scu; 

Gloria e onour 
Al magnifich Cont Cavour. 


C. ~ A la larga da soe piote, 

I fareu ’l meste dl’ossious ; 
Tre cadreghe, doe stanssiotte, 
Na serventa, e bendi spous — 


E. — Mobiliar e personal, 

0 un pajon a l’ospedal. 

Su, su, su. 

Fora scu ; 

Gloria e onour 
Al magnifich Cont Cavour. 

C. — Che ospedal? Un modest redit 
A la fin a manchrà mai. 

Litigand, j’eu doui-tre credit 
Ch’i esiggreu dai tribunai — 

E. — Multa, boul, emolument, 
Uecret, copia, tant per sent. 

Su, su, su. 

Fora scu ; 

Gloria e onour 
Al magnifich Cont Cavour. 

C. — I veiii diio su soa barba, 
Già ch’a s’god d’i me sagrin : 
Catarroiis, un me vei barba 
L’à ’l nodar già lì al cussin — 

E. — Succession, eredità, 

Fina i debit a son tassà. 

Su, su, su. 

Fora scu ; 

Gloria e onour 
Al magnifich Cont Cavour. 

C. — Sacherdio, che rigolissia! 
Chiel a m’veul propi sgnacà: 

E ben, chei*pa l’avarissia. 

Per vendetta i m’fareu fra — 

• 

E. — Patrimoni, dotassioun, 
Instrument, insinuassion. 

Su, su, su. 

Fora scu ; 

Gloria e onour 
Al magnifich Cont Cavour. 

C. — Per gavesse a soa tortura, 

I lo sciairo, a j’è nen aut 
Che stermesse an sepoltura: 

E ben, fouma Pultim sant! . . . 

- Ferma . . . Drit anticipà 
'cassia, d’tomba, e d’ciò martlà. 
Su, su, su. 

Fora scu ; 

Gloria e onour 
Al ma^ifich Cont Cavour. 

UN NEUV MONUMENT 


Sour scultour, bondisserea. 

Mi son vnulo a incomodè 
Pr’iina bela eccelsa idea 
Che ’l servel an fa bautiè. 

Già che a tuti i gavadent 
An Piemont s’fa un monument, 
Sour scultour, o ben o mal, 

Veui dco mi dventè immortal. 

Già che chiel con poca speisa 
D’grupion viv e d’grupion mort 
Dia gran patria piemonteisa 
A n’a fané d’tute sort, 

Sour scultour, i son dco mi 
Un boracio da sculpi. 

Oca 0 scimia, pito o gal, 

Veui dco mi dventè immortal. 



LXXI. — UN NEUV MONUMENT 


283 


Venta dunque ch’ara ciadela 
An s’j’orie ’n bertin da neuit, 
Una bouca faita a oufela, 

Una raoutria da pruss cheuit: 
Aria doussa, sguard uraan 
Coura d’un ours raordù dai can; 
E dur dur ans un trabial 
Pjireu ’l voul pr’esse iraraortal. 


La mia vita l’è connssua. 

Senssa grech, senssa latin, 

Con quaich pouver, quaich laitua, 
’M son fait cherde un Calepin. 
Eiverensse un diau e raes 
D’sour Baron e d’sour Marches 
Fina al gat e al papagai. 

Ai na va pr’esse iraraortal ! 

Per fè seurte d’ant mia gnuca 
Quaich fricieul bon pr’i giornai, 
Grata grata, pluca pluca, 

E '1 fricieul a surtìa raai. 

Ma rai, buio, j’eu raarlait 
Coraprà d’spirit bel e fait. 
Interesse e capitai 
Tant al rub, s’dventa iraraortal. 

Vmi a la moda per la scienssa 
1 congress, i bon disnè, 

Butme prest an diligenssa 
Con n’aptit da registrè. 

Senssa gnanca deurve ’l bech, 
Mach a veddme an bouca ’l stech, 
Disio tuti : « Che animai ! » 
Niente d’mei per vnì immortal. 


Un bel dì, mentre as farfouia 
D’inni al Papa e d’vers al Re, 
Ecco ’l popol, furb Gribouja, 
Ch’as fa in musica groiipè. 

Per tut lo ch’a peussa vnì 
I cantroujo dco ’n po mi. 

Ma an person? pa tant stivai ! 
Spale al mur pr’esse immortai ! 

A sostai le neuve idee 
Mandà an piassa Carignan, 

Ai na fusslo die livree, 

J’eu tiraje|^tute a man. 

Or Brighela, ora Pajass, 

Per Revel o per Ratass 
J’eu sautà per tuti egual. 

Gran segret per vnì immortai ! 


■Cd bv Google 


LXXI. 


UN NEUV MONUMENT 


285 


Democratich, dottrinari, 

Tuta bourra d’servel guast. 
Mentre j ’ait fasìo d’iunari, 

Mi pensava ai bibin d’Ast. 
Gnun, votand, l’à mai sciairà 
S’j’era drit o s’j’era astà. 
Pruca, crous, berrta, pivial, 
Ai va d’tut pr’esse immortal. 


La virtù l’è mai nascosta, 
L’amour d’patria fa vnì grass, 
E T tor civich in composta 
M’à butame sout so pnass; 

Peui Cavour, om da ambalsmè, 
Prim spassin e prim mnisè 
M’à creà dia capitai. 

Oh bontà, bontà immortai ! 

Sout ai teit, ant le boschere. 

Da per tut j’eu ficà ’l nas. 

J’eu scrolà bronsse e caudere, 
J’eu nufià tute sort d’vas. 

J’eu armuscià, j’eu ciagoujà, 
Sout la panssa j ’eu gratà 
Del Cont Verd fina al cavai. 
Che valour pr’esse immortai ! 

Sour scultour, là brav, ch’am tassa 
Per blason un sach d’monà, 

Na Fascetta, na ramassa, 

Con un pnel ancaussinà; 

Veui sul nas un gratachù, 

Sout Tassella un salam crìi, 

Un ciap rout per pedestal . , . 
Popol, guardie : a l’è imraortal ! 

UNA SCAPADA DEL VAPOUR (1) 


La notissia a l’è sicura, 

E1 Vapour s’è ribelà; 

Daje, ciaplo, tira, tsura, 

Cpur, galopa ... a l’è scapà ! 
E1 Vapour a l’à rason. 

Veulne pa tnìlo an person? 
Sciav del re o sciav del Papa, 
Scapa, scapa, scapa, scapa. 


(1) È noto corno nei primi giorni di novembre 1853 
la macchina del vapore fuggisse di mano agli artefici 
che la governavano, e si lanciasse con impeto fuori dello 
scalo, rovesciando uomini, argini e muri. L'Autore. 

Fieul dia luce e fratei di’ aria, 

E1 Vapour l’à j’ale d’feu, 

E voui ait veule ch’as caria 
Del fagot d’monsù Mayeu ? 

Fieul dia luce, oh che regai, 

Na livrea ministerial ! 

Sui barbis d’Paleocapa 
Scapa, scapa, scapa, scapa, 

0 Vapour, sariilo d’ volte 
D’i ministr pr’el bel mostass 
Che del scalo sout le volte 
T’deve morde to cadnass? 

Lassa dì ch’a j’è Cavour 
Ch’a languiss per noui d’amour ; 
Son basin ch’a san d’gialapa ; 
Scapa, scapa, scapa, scapa. 


J’è Cibrari, arca d’sapienssa, 

Ch’a deurv j’eui na volta ’l dì; 
J’è Batass con l’insolenssa 
D’un rat gross ch’a sa d’ciumì; 
J’è Alfons Prim, cusin d’Pluton; 
Ma ti, a coust d’brusè ’l pajon. 
Del fornel su per la capa 
Scapa, scapa, scapa, scapa. 

J’è Dabormida, a va dita, 

Ch’a fa a Kouma un gran fracass, 
Ch’tuti i dì s’mangia un gesuita 
Con el gust d’un ananass ; 

A j’è Lanssa e Bopcompagn, 

A j’è Asteng ch’a nufia ’l scagn; 
Tuta malva, tuta rapa; 

Scapa, scapa, scapa, scapa. 

A diran ch’a son custodi 
Del stendard dia libertà. 

Sì, con d’iegi piene d’frodi 
Ch’l’oppression a l’à detà. 

Genio insigne da gablè. 

Dignità da polajè. 

Eroism da ciapa-ciapa . . . 

Scapa, scapa, scapa, scapa. 


Voltlo pura da ogni banda 
Coust Piemont carià d’bindei, 
E t’vedras, eterna landa, 

Neuv abus e catar vei. 

Stampa libera e comprà. 

Foro esclus e confermà, 

Popol neuv, frusta gualdrapa. 
Scapa, scapa, scapa, scapa. 

UAgmis ranssi a j’è d’gabasse, 
D’colar sporch ai n’a j’è d’pouss; 

J’è d’canonich d’tute rasse, 

D’batù neir e bianch e rouss. 
D’fratarie guarda che nià! 

Frà descauss e frà caussà, 

Frà dia coupa e frà dia trapa . . . 
Scapa, scapa, scapa, scapa. 

A l’è merit l’impostura. 

Onestà la corrussion; 

Con la crapula e l’usura 
A trionfa l’ambission. 

L’egoism vii e crudel 
Con soa tnaja e so raartel 
T’sara ’l col e ’t romp la crapa. 
Scapa, scapa, scapa, scapa. 

Scapè ! e peui ? Dove, in sostanssa, 
Dove fermesse, dove andè? 

Spagna, Kussia, Alraagna, Franssa, 
Elo nen tut un liamè ? . : . 

Ti va sempre : va, va, va. 

Finché Dio per sua bontà 
T’benedissa con la sapa. 

Scapa, scapa, scapa, scapa. 

L’UMANITÀ E ’L MEKLUSS 

OSSIA 

CAVOUR E ’L CHOLERA 


Pan! Pan! Pan! — Oh che tapage ! 
Ohi elo lì ch’am ven a schè? 

— I son mi clij'm da fè viage, 

E in Piernont i veui passè. 

— Dame sì to passaport. 

— Tlo darà per mi la Mori. 

— Dis to nom, mostass d’gratusa. 

— Son el Cìiolera — Oh ch’a scusa ! 

— Son vini ani, o plissé graìne, 

CKla moral i v'eu insegna, 

E vouijiit j'eve butame 
Ani el bandi d’i desmentià. 

Per tut lo feu dvù tournè 
Mie lession a rinfreschè. 

— 0 che scola bosarona ! 

— Temerari! — Ch’am perdona ! 

Illustrissim, fra noni grandi 
Dvouma nen tirè ’l coutel ; 

Per piè ’l sang cliiel s’buta in andi, 
Mi l’è ampess ch’i pio la pel ; 
Fouma dunque per nost mei 
N’alleanssa da fratei, 

N’alleanssa mai pi routa. 

— SUI d'ipocrita ! — Ch’a scouta ! 


Mi vers chiel, per dila ciaira, 

I l’eu molte obbligassion. 

Vint agn fa, soa ghigna maira. 

So mantel carià d’tacon, 

L’àn fait credde che un pcit rat 
A l’aveissa d’democrat. 

— Massa stupida e indiscreta, 

Son el Cholera! — Ch’a speta ! 

Vedend peni che chiel s’herlica 
Con pi aptit i pi pitoch, 

I l’eu dit: A l’è dia erica; 

Sia lodato ’l can d’san Koch. 

Adess dunque fouma i cont : 

Volend tourna entrè in Piemont, 

Cosa meditlo, eccellenssa ? 

— I t'm'esamine ? — Oh ch’a penssa 

— J'Italian venta educheje, 

Specialment i Piemonteis, 

E per lò hsogna ferteje. 

— Su coust punt souma già inteis. 

— Tut in pouver: magasin, 

Banche, fahriche, mulin . . . 

— Chiel del mond veul fè d’polenta! 

— Son el Cholera! — Ch’a senta ! 


Quant’a j’omni ch’a ramassa, 

Ch’a bastona pura ben; 

Sarìa mei perdne la rassa, 

E mi soul i basto nen. 

Ma ’l merluss, i dnè, ’l carbon, 

L’amid, l’indich, el couton, 

Tut lo, guai s’a lo scompagina! 

— A mi d'or din? — Ch’a s’immagina ! 

I veui macb ch’as persuada 
Che se chiel am tira a fil, 

Con d’profum e con d’pomada 
D’cloro, d’canfora e d’asil, 

Savreu dco fè mia rason ; 

Chiel el granf e mi ’l cordon, 

Chiel diarrea, mi malva pura. 

— Una sfida? — Oh ch’as figura ! 

— Cloro e canfora am despiaso, 

E Vasil am dà al servel. 

— A l’è dunque propi el caso 
D’un tratato fra mi e chiel. 

— Negoussioma — Ch’a dìa su. 

— Mi veui d’omni — Mi veui d’scu. 

— Mi un mard'sang — Mi un pouss d’sovrane. 

— Mi sepolcri — E mi dugane. 

— A Vè dii; l'umana pa^ta 
Tm'ahandmie e ’l sang uman. 

— Ma ’l cacao guai s’a lo tasta, 

Guai s’a intorbida ’l safran ! 

— Veustu dunque deurvme Vuss? 

— Sì, s’am lassa stè ’l merluss. 

— Accetta senssa riserva: 

Largo al Cholera — Ch’as serva! 


Digitized b' 


LXXIT. — LA POMADA d’ PROTOCOL 


295 


LA POMADA D’PKOTOCOL 


Libertà? Progress? Giustissia? 
Popol? Patria? Nassion? 

Bravo chiel: che rigolissia 
Pr’andè drit ant el padlon ! 

1 son stoufi d’fè ’l poeta, 

D’batme i fianch e d’tirè ’l col ; 
Chi m’regala la riceta 
Dia pomada d’protocol? 

— Kegalè? cousta l’è drola: 

Tut as compra a msura e a peis. 
Va a ciamè, pover badola, 

A Cavour ch’a sa l’ingleis. 

— Là, passienssa! negoussiouma, 
Ben ch’i l’abia 1 borsot frol. 
Cos’ai vaio pr’andè a Kouma 
Con d’pomada d’protocol? 

La pomada venta fela 
Prima d’tut, e fela ben. 

Ai va un chilo d’grass d’eri vela 
E d’peil d’volp un liter pien; 
D’euv d’serpent ai va set greuje, 
Dodes fidicli d’torsacol; 

Peni fa beuje, beuje, beuje 
La pomada d’protocol. 


D’croch e d’pinsse ai va n’armari, 
Ai va un sach d’rampin e d’rei; 
Foudrà d’tola ai va n’seartari 
D’credit giouvo e d’debit vei; 
D’euli d’frotole a la douja 
Minca tant va dait un scroi ; 

E peni rouja, rouja, rouja 
La pomada d’protocol. 

Dop tut lò venta ricoure 
Ai barato da spessi ar: 

Ai va un onssa d’sirop d’moure 
Dl’onestà centra ’l catar; 

Mioula d’porch, estrat d’anguila, 
Unguent ranssi d’babi mol; 

Peni distila e peni distila 
La pomada d’protocol. 


LXXIV. — LA POMADA d’ PROTOCOL 


Vers la neuit bsogna a la porta 
Tambussè d’quaich architet 
Pr’un bel tipo dia strà storta 
Ch’mena an cesa e mena al ghet ; 
D’i pouss mort ai va la lista 
Dal Monsnis fina al Mogol; 

E peni pista, pista, pista 
La pomada d’protocol. 


D’i convent an fond la nita 
Venta dco slunghè la man; 

Ai va d’cape d’Barnabita, 
D’bicochin d’Domenican ; 
D’Gesuiton, ma d’bona rassa; 
Ai va d’maschre d’savi e d’fol; 
E peni siassa, siassa, siassa 
La pomada d’protocol. 

Per condì ben ben la bagna 
Die nassion ant l’arsenal. 

Venta piè d’siringhe d’Spagna 
E d’brochette d’jPortugal; 

Corda d’Viena tant ch’a basta 
Per dè ai Sant l’ultim tracol ; 
Peni ampasta, ampasta, ampasta 
La pomada d’protocol. 

Ai va d’grech studià an Bertoula, 
D’corn portà da Stupinis; 
D’giurament ai va n’ampoula, 

Ma d’coui fin lustrà a Paris; 
Pouver d’Berna mal andaita, 
Cioche d’Napoli in bemol; 

E con lò l’è bel e faita 
La pomada d’protocol. 

— Mille grassie: oh che fortuna, 
Son dco mi ’n gran diplomati 
Là, sour Cont, ch’am manda duna 
Per le poste a salvè ’l Stat. 
Londra, Malta, Atene, Zara, 
Guardò sì n’aut rompacol. 

E ti, popol, paga cara 
La pomada d’protocol. 

LA CRIMEA 


L’alleanssa a l’è conchiusa, 

I Cosach a son spedì; 

Menzikof l’à ’l prè ch’ai brasa, 
E Nicola as rusia i dì. 
Bonaparte, oh che bontà! 
Bonaparte a n’à basà, 

E pr’el col, felice idea, 

An rahela ant la Crimea. 


A l’è giusti Dal dì ch’j’avouraa 
Dia bandiera tricolour 
Fait custodi i cerich d’Rouma 
E dia Boursa i stucadour, 
Dvio saveilo, povri olouch. 

Che un bel dì, filez^ soroìich. 
Cousta rassa maccabea 
N’ambarchrìa per la Crimea. 

Santament su la frontiera, 

Fra Croat e fra Italian, 

D’Alp immense una barriera 
L’à stendù d’Nossgnour la man; 
E noi furb, con spa e sakò, 
Sout brassetta ai fieni d’Haynò, 
Con Fransoni e Menabrea 
Piouma ’l plot per la Crimea. 


Ma passienssa; i dvouma parte 
Per protege i drit die gent; 

A lo giura Bonaparte, 

Cli’a l’è pratich d’giurament; 

A lo giura lord Raglan, 
Can-Robert, ch’a l’è un gross can; 
E i starouma anima mea 
Con i babi ant la Crimea. 

J’alleati as peul nen disse 
Quant’amour l’àn pr’el Piemont; 
An darlo tritura d’bisse 
Senssa gnanch mostrane ’l cont. 
Vint ch’i l’abio, a l’è peni dit 
Ch’a lassran d’i Moscovit 
Oss e pel, milssa e corea, 

Tut per noni ant la Crimea. 

Ben ch’a dovrà la scuinoira 
Con doe man sour cont Cavour, 
Su la Stura e su la Dojra 
D’iiberai tant a j’ n’è ancour: 
L’è vnua l’ora d’fè pra net; 
Ragg del cheur e d’ l’ intelet, 
Progress, patria, onour... cerea, 
Tut a baila ant la Crimea. 


J’ouma fané d’sacrifissi, 

J’ouma avune d’i magon. 

Ma ’l racolt d’i benefissi 
L’è tut nostr in conclusioni 
Or e sang j’avouma dait. 

Ma as dirà ch’i souma stait 
Trasportà ’n papa-carea 
Dal Rubatt ant la Crimea. 

Sogn crudel ! Sfidand in guerra 
I pericoul e la mort, 

Tuti un dì dia patria terra 
Souma vdusse in man le sorti 
L’Italiana libertà 
Sul Tesin j’uoma sognà. 

Con la touss e la diarrea 
Per desviesse ant la Crimea. 

Doe riscosse j’ouma faje 
Con valour, ma senssa fnit; 

Perdù e vint j’ouma d’bataje, 

E l’avnì rivelrà tut! 

Tost 0 tard ventlo inissiè 
La riscossa ch’a fa tre? 

D’i Croat con la livrea 
La inissiouma ant la Crimea. 

Salutand la greca sponda, 

Maravià d’veddne a passe, 
Ipsilanti, Epaminonda 
Pioumsse guarda a nominò: 
Pioumsse guarda a parlò fort; 

A poudrìo sentine i mort 
D’Missolungi e d’Mantinea: 
Stouma cinto, eroi d’ Crimea! 

Là, partouma; a l’ò tut una! 

Con el coeur sciapà an doni toch, 
An ghignon a la fortuna, 

Irrità d’tanti pacioch, 

A l’ò mei cede al destini 
El spetacol l’ò a la fin ! 

As invita la platea 
Al quint at ant la Crimea. 

SUPPLICA CHINEISA (1) 


Maestà, tuti a consento 

Ch’j’eve un cheur onest e uraan, 
.Mai minist ch’av rapresento, 
Sacherdìo, che rasse d’can ! 

Su la moutria l’an dipinte 
Le virtù d’Caifa e d’Pilat : 

Gran Monarca, a son set grinte, 
Deje ’l sbrat. 


(1) NeU’edizione originale precede quest’ «c Avviso ai 
« Lettori : — Sin qui si è molto disputato sull’antichità 
« della China. Ora è noto che un valente bibliofilo sta 
« per pubblicare una nuova scoperta da lui fatta sopra 
« i popoli dell’Asia, donde risulta, fra le altre cose, che 
« molto prima delle conosciute dinastie di Ydo e di Ciun 
« imperava sopra i Ghinesi la dinastia degli imperatori 
« Kio-Kan-Ili con una specie di patto cittadino in tutto 
« simile agli Statuti e alle Costituzioni dei nostri tempi. 

« Queirinfaticabile annalista, mio ottimo amico, mi ha 

A la pubblica quajetta 
A dan driuta scussa deuit; 

E1 bilanss a fetta a fetta 
A lo mangio, anche nen cheuit ; 
A ciagoujo, a rumio, a toujro, 

A divoiiro fina i piat : 

Gran Monarca, a son set oujro, 
Deje ’l sbrat. 


« comunicata una rappresentanza del popqlo di Nankino 
« aH’imperatore contro i sette ministri che in suo nome 
« governavano costituzionalmente il celeste impero. Leg- 
« gendo questo prezioso documento, io vidi con maravi- 
« glia come le questioni allora agitate nell'Asia sian le 
« stesse che agitansi ai dì nostri in Europa ; la qual cosa 
< giova sempre più a dimostrare che l’uomo è in tutti i 
« paesi e in tutti i tempi lo stesso. Mi parve che di co- 
« testa rappresentanza si potesse fare ima libera tradii- 
« zione in versi piemontesi, e vi diedi opera con qualche 
« notevole cangiamento accomodato ai nostri usi, ai no- 
ti stri concetti, e ai giorni nostri. 

« Questa traduzione ora la commetto al pubblico, non 
« senza protestar prima contro qualunque allusione che 
i< far si volesse. Non dimentichino i discreti lettori che 
« questa Canzone fu composta da più di un milione di 
« anni, e che le invidiabili condizioni del Piemonte non 
« hanno che fare colle vicende allora infeliftissime della 
« China ». 

Promettend pi pan che touma, 

A l’an mnane a l’ospedal; 

A fan l’oca e ’l pito a Kou-Ma, 
E a Nankin veulo fè ’l gal; 
Berlicand le sante ampoule, 
Parie pa d’rifounnè ’l Stat? 
Gran Monarca, a son set cioule, 
Deje ’l sbrat. 


Lour a piumo la giustissia, 

Lour a sgorgio l’onestà; 

Dia virtù fan d’argalissia 
E d’triaca dia vrità ; 

Per fè d’taller, per fè d’crausser 
A impegnrio fina ’l Senat: 

Gran Monarca, son set mausser, 
Deje ’l sbrat. 

An marcando ans la frontiera 
Coum d’mouton da protocol, 

E ai nemis d’nostra bandiera 
An consegno lià pr’el col ; 
Nostre povre ultime greuje 
A fricasso i diplomai. 

Gran Monarca, a son set pleuje, 
Deje ’l sbrat. 

Bel pais l’an fait na tmna, 

Del Statuto un trabuchet, 

Na barraca dia tribuna, 

E dia stampa un foutù ghet. 
Povra patria : pioura, suda, 

T’as le schergne e ’l mal sul pat. 
Gran Monarca, a son set Giuda, 
Deje ’l sbrat. 


Tuti i dì na neuva tassa, 

J’euv ancheui, i trouss doman ; 
La serventa, la pajassa. 

Le gaiine, j’aso, i can; 

A Nossgnour j’è da fè ’n quader 
S’an tassran nen fina i rat. 

Gran Monarca, a son set lader, 
Deje ’l sbrat. 

Pover popol, d’toa miseria 
Spera nen fè compassion. 

Prima at dio: vatne an Siberia, 
Peni, s’it broncie: va an person. 
Sestu candi coum un liri? 
T’seurte neir coum un monat. 
Gran Monarca, a son set sbiri, 

Deje ’l sbrat. . 

I SO amis son le manette, 

So alleati a son j’arcè, 

So argoment le bajonette, 

E so apostol i gablè; 

Bassa grama, rassa croja, 
Smens d’gesuita e nià d’croat. 
Gran Monarca, a son set boja, 
Deje ’l sbrat. 

LA KATOJRA 


La ratojra l’è un bel mobil, 

Peulo diio fina i rat ; 

Ma l’è dco n’istmment nobil 
Per la gloria e ’l ben del Stat. 

Se an Piemont del gran bonheur 
An va an brod el sang del cheur, 
Lo sa ’l Po, lo sa la Dojra, 

L’è tut merit dia Ratojra. 

L’è pa d’vajre ch’i cherdìo 
Rispetabil per da bon 
Dnans a j’omni e dnans a Dio 
La virtù die convinssion. 

Se la fede, se l’onour. 

Se dia patria l’amour 
Son virtù ch’a spusso d’slojra, 

L’ è tut merit dia Ratojra. 

J’era un temp ’l pregiudissi 
Ch’as serveiss la libertà 
Con na vita d’sacrifissi 
E d’doulour ben souportà ; 
Ma se adess pr’esse aplaudì 
Ai va d’oujro ben farssì, 
Italian, d’ 1’ erca pastojra 
Dì pur grassie a la Katojra. 


L’istrussion, droga splufrìa ! 
Gloria stupida el talent ! 
D’boursa o d’ curia feve arpìa 
E bandiera d’ogni vent; 

Feve un cheur d’grata-papè, 
Un mostass d’cicolatè, 

Una lenga da tesojra, 

Et latis Ubi, 0 gran Katojra. 

Sout la volta afrousa e scura 
Dov’as fabrico i pacioch, 
D’pcà mortai studiene pura, 

I n’a treuve d’tuti un poch ; 
J’è l’orgheui, j’è Tegoism, 
L’ambission, el gesuitism; 
Ma del lass e dia pessiojra 
Tut l’onour va a la Katojra. 

0 Piemont, o patria terra, 

To destili l’è pur funest ! 

T’as convent, imposte, guerra, 
Carestia discordia e pest ; 

T'as la touss, t’as el sangiut, 
T’as ’l fidich mes distrut, 

E la mort at fa la viojra, 
Argrignà sout la Katojra. 


La giustissia, antica pruca, 

A Turin a l’è fiour d’iait ; 

S’a j’è niente ch’an antruca, 

Lo ch’è nostr a l’è nen d’jait; 

Ma oumne ’l cheur strensù d’magon 
Per lungh stent, lunga person? 

0 lumassa, lumassojra, 

T’moustre i com da la Katojra. 

Che passiensse, che ciadeuvre, 
Pr’arambesse al portafeuj ! 

E per tnilo, oh che maneuvre. 

Che angavign, che batibeuj ! 

Centro, malva, terss partì. 

Che diau elo tut lolì ? 

Rassa tisica e rablojra, 

Desciodua sout la Katojra. 

E1 Piemont l’à le baricoule, 

A smia ’n ciouch pià pr’i cavej. 

J’è d’sventure al mond ridicoule, 

E le nostre a son parej. 

Foumlo pura proclamè 
Da la punta del ciochè: 

Con le mole e la scumojra 
E1 Piemont l'è ant la Ratojra. 

LA COLPA E LA GAMELA 


Una volta ant la barraca 
D’coust mond voi, stoufi d’marciè, 
As toujrava la triaca 
Con la pruca e i barolo. 

Sul baciass d’ l’umanità 
La gran nav l’a cambià vela, 

E tut va, tut va, tut va 
Con la coupa e la gamela. 

Per chi veul, cedola e banca, 

Papè fauss, argent comptant; 

Chi veul nen, marche, arma bianca, 
Itataplan, tambour hattant. 

Viva ’l saber e la spà. 

Viva ’l dassi e la gabela; 

Tut a va, tut va, tut va 
Con la coupa e la gamela. 

Che talent ! Busti a la boursa, 

A l’a quasi un raes milìon. 
Che brav om ! l’a fait arsoursa 
Mitraiand patria e nassion. 
Violenssa e faussità, 
Ameringhe a la canela ; 

Tut a va, tut va, tut va 
Con la coupa e la gamela. 


— I la supplico, Eccellenssa, 

Pr’un impiegh — Spiegomsse prest. 
— J’eu studià — S’podìa fé senssa. 
— I son pover, sì, ma onest. 

— Patanù, toa droga plà 
Al museo t’peule portela. 

Tut a va, tut va, tut va 
Con la coupa e la gamela. 

D’Carolina, oh ch’i sarìa 
Fortunà s’i fussa spous. 

Chila dco; ma papà a cria 
S’a j’è nen die pile e d’crous. 

Amour pover e spiantà, 

Oh che brut Porincinela ! 

Tut a va, tut va, tut va 
Con la coupa e la gamela. 

Bon sofà, bon feu, bon chilo, 
Glorie intrepide d’ancheui ; 
E1 telegrafo a peni di lo, 
Trufadour da portafeui. 
Amour d’patria? Ciuto la! 
Publich ben? Frusta ratela! 
Tut a va, tut va, tut va 
Con la coupa e la gamela. 


Carià d’ani e d’iterissia 
Veul risorge una nassion ; 

Ma a confida ant la giustissia, 
Ant so drit, ant soa rason. 

Popol stupid e dsarmà, 

Cheus, fricassa ant toa padela. 
Tut a va, tut va, tut va 
Con la coupa e la gamela. 

Coust mond perfid, coust mond reo 
Don Mastai veul convertì 
Con le doublé d’un ebreo, 

Con le bombe d’un bandì. 

San Pè s’grata la cirià 
E a sa ’n foutre coum toujrela. 
Tut a va, tut va, tut va 
Con la coupa e la gamela. 

Con pistola e carabina 

A va ’n piassa un sfrosadour ; 

Guarda un poch la ghiliotina, 

Peui s’proclama imperatour. 

Dio proteg Soa Maestà, 

Ai fa ’l Diau la sentinela ; 

E tut a va, tut va, tut va 
Con la coupa e la gamela. 

LE DOE 


Prim Emigra 


Fieul d’na mare oppressa e sciava, 
Del Croat sout al baston, 

Sentìa l’aria ch’am mancava 
Sout al pois die umiliassion. 
Con la ment piena dl’avnì, 

Con la man dsoura ’l fusi, 

J’eu mach sempre sospirà 
Onour, patria, e libertà. 


D’i tiran sfidand la rabia. 

Sul sentè die proscrission 
J’eu stancà d’i dsert la sabia 
E le spranghe die person. 
Con la scala lì dai pè 
Sul patiboul per monte, 

1 v’eu ancora salutà, 

Onour, patria, e libertà. 

EMIGKASSION 

t 


Second Emigra 


Con la panssa ben rotonda, 
Bianch e rous coum una fioiir, 
Per la bruna e per la bionda, 
Pr’el vin douss e per l’auiour, 
Su la barca del piasi 
I vogava neuit e dì, 

Pien d’rispett e d’devossion 
Al risot e ai macaron. 


Ch’an guerneisso Alman o Russi, 
Con la corda o con ’l knout, 
L’era l’ultim d’i me crussi, 

Mn’a fasìa coum d’un ciap rout. 
Ma imputeme gnun poudrà 
Ch’j’abia mai, mai desmentià 
(Oh amour sacro dia nassion!) 

E1 risot e i macaron. 

Prim Emigra 

Finalment Dio veul ch’a spounta 
Per l’Italia un dì glorious. 

« E ben, Rouma, sestu prounta? », 
Da là dsoura a cria na vous. 

E mi in terra e mi sul mar 
Tut me sang, dall’Etna al Var, 
Esultand v’eu consacrà, 

Onour, patria, e libertà. 

Fra ’l splendor d’un’ora d’gloria. 
Mentre d’anime ampautà 
Spermio ’l frut d’una vitoria 
Ch’a l’avìo nen merità. 

Solitari e pensierous, 

Senssa impiegh e senssa crous, 
Mach per voui j’eu palpità, 

Onour, patria, e libertà. 

A son nen al mond eterne 
Le indulgensse del destin, 

E die nostre ire fraterne 
L’era giust ch’i vdeisso ’l fin. 

Con el cheur ch’a stensìa lì, 

A Milan j’eu dit: bondì, 

E in Piemont m’àn seguità, 

Onour, patria, è libertà. 

Second Emigra 

Mentre j’autri as affanavo 
Sout al feu die sing giornà 
A buschesse quaich strass d’bravo, 
Con la giunta d’quaich sabrà, 

Dia rason seguend el lum, 

Mi m’iassava mnè dal fum, 

Nen die bombe e del canon, 

Ma da coul d’i macaron. 

Vist Kadetzki a Ivè la sola , 

Vist i Taicc a foute 1 can, 

E mi fora con na tola 
Da fe sgiai a Gengis-Kan. 

Son vestirne tut d’vlù, 

'M’son butà ’n capei pontù 
Con un bel piumas d’capon; 

Gran risot, gran macaron! 

Ma Radetzky l’insolenssa 
Alo pa d’toumè al Tesin? 

E mi medita, e mi penssa, 

E peui zàccate a Turin. 

Prima ’l Circoul j’eu odorà, 

Peui Giobert j’eu berlicà, 

Peui Revel, peui Cameron; 

Oh virtù d’i macaron ! 

Prim Emigra 

Almen veddlo, almen guardelo 
Peuss ancor me car drapò. 
Viva Italia !... Ma cos’elo ? 
Somne an si’ Adige o sul Po? 
N’autra specie d’neuv Croat 
Am dis: Fora, Democrat! 
Dove mai, dov m’eve mnà 
Onour, patria, e libertà? 

Neuvi esilii e neuva guerra 
Am son dunque destina? 

0 d’ Alfieri illustre terra, 

Ant che man t’ses mai cascà! 
Da j’intrigh d’na rea fassion 
T’ses tradìa, povra nassion! 

0 Piemont, at vendichrà 
Onour, patria, e libertà. 

Second Emigra 

Vdua l’Italia in fond la nita, 
Centra i gheu repubblican, 
Pagnottista per la vita, 
l’eu baulà per dodes can. 

I l’eu fait tuti i mestè, 

J’eu con grassia tnù ’l candlè, 
J’eu portà tuti i galon; 

Oh santissim macaron! 

Giù dia Stura e giù dia Dojra, 
Dop avei mnà ben el pnass, 
Son rangiame a la rastlojra 
Sout Cavour e sout Katass. 

El Piemont a l’è mai stait 
Coum ancheuj vaca da lait. 
Viva ’l bast, viva ’l grupion, 
Viva ’l ris e i macaron! 

J’AMOUK D’DON MAKGOT 


lNoì dichiariamo aUamenle di amare 
con sincerila la l’alria e lo Slalulo. 

Abmoma, novembre 1857. 


Un doutour, persona esperta 
D’vei catari* e d’neuv rangot, 

A l’a fait na gran scuverta 
Ant ’l fidich d’don Margot. 

Pover preive, a dventa un stech, 
A smìa franch un babi sech. 
Ch’iv la dia la novità ? . . . ' 

Don Margot r è innamorà. 

Pian pianin, s’i steve cinto, 

D’coust neuv cas veui rendve cont : 
So gatii a l’è ’l Statuto, 

So sospir a Tè ’l Piemont, 

La bandiera tricoulour 
A lo buta tut soiit sour; 

D’i bei euj dia libertà 
Don Margot l’è innamorà. 

Quand as parla d’Monarchia, 

Chiel dia gol s’iecca i barbis; 
Mach ch’a vada in sacrestia, 
Peni ’l Ke l'è tut so amis. 

Chiel e ’l Papa, chiel e ’l Ke 
A son doni ch’a fan nen tre. 
Del codin d’Soa Maestà 
Don Margot l’è innamorà. 

Per ch’a regna la parola. 

Per ch’a domina ’l pensè, 

Chiel stamprìa su d’pasta frola 
Fina ’l Quia conturhas me. 
D’test ebraich e d’test latin 
L’a tut pien el bicochin; 

Del biet d’Pasqua antabacà 
Don Margot l’è innamorà. 


Per ch’i sio dnans a la lege 
Tuti ugnai, ma per da bon. 

Ogni abus chiel veul corege 
Con l’amel dl’inquisission. 

Cosa sonne i magistrat? 

Sugh d’anguila e mioula d’rat. 
Dia legai die tnaje foà 
Don Margot l’è innamorà. 

Guai la Camera a tocheje, 

Guai ch’ai bustico ’l Senati 
A cria subit: deje! deje! 

A fa d’saut da cavai mat. 

Deputati e Senatour 
Chiel veul frà, preive, e confsour. 
Dia Nassion ancapussà 
Don Margot l’è innamorà. 

Sicuressa die persone, 

Garanssia domiciliar, 

A son droghe bele e bone 
Per d’ barato da spessiar. 

Ch’a sia ciair o ch’a sia scm’, 
eriche, sbiri, e stè sicur. 

Die manette ben lustrà 
Don Margot l’è innamorà. 

D’ogni sort d’gabele e d’tasse 
Chiel a l’è nemis giurà. 

E1 pais elo ant le strasse? 

Vaio ’l Stat al Mont d’Pietà? 

Con la cioca del convent 
Chiel sciod l’or e sciod l’argent. 
Dia tariffa d’soe mistà 
Don Margot l’è innamorà. 

I progress e le rifourme 
Don Margot chiel sì ch’ai veul: 
Poche ciancie, gnune fourme, 

Chiel va drit coum un cravieul. 

I n’avrouma d’giubilei, 

D’ahitin e à’Agntis Bei! 

Del doui dsember dia cirià 
Don Margot l’è innamorà. 

Giù la coussa, giù la malva! 

Sia per bel o sia per brut, 

Chiel la patria la veul salva 
E ’l Statuto a lo veul tut. 

Fè la preuva, deje man 
Per ch’a monta su al prim pian, 
E i vedrè che rana plà 
Don Margot innamorà. 

GIANDOUJA 


Im ciamo Giandouja, 

I stagh a Turin; 

I beivo a la douja, 

I mangio d’grissin; 
D’butir l’an fertame 
E1 fidich e ’l prè: 
Giandouja l’an fame, 
Giandouja veui stè. 

I l’eu na gualdrapa 
Foudrà d’baracan, 

Na cera da Papa, 
N’aptit da Sovran; 

A m’an regalarne 
Un pnass da stampò: 
Giandouja l’an fame, 
Giandouja veui stè. 

Sul col j’eu na coussa 
Ch’a vai per doui mlon; 
Sul front j’eu na broussa, 
Sul nas un bouton; 

Per lenga j’eu d’iame 
Da punse e tajè: 
Giandouja l’an fame, 
Giandouja veui stè. 

Feu d’porti dia fera, 

D’ciochè ch’a s’mio d’fons, 
l’eu ’n bel cavai d’pera 
E tre cavai d’brons; 

A m’an piturame 
Per dnans e darè: 
Giandouja Fan fame, 
Giandouja veui stè. 

I son d’pasta frola 
S’am guardo d’bon eui; 

I seu fè ’l badola 
Per piase ai subieui. 

Ma m’ciamne a l’esame? 
Son forca per tre: 
Giandouja Fan fame, 
Giandouja veui stè. 

Lesend la Gazetta, 

I dvento n’omnon; 
D’istà a la Crosetta 
Vad belve d’coul bon; 
A barsiga, a dame, 
Son franch un grivoè: 
Giandouja l’an fame, 
Giandouja veui stè. 

La boula, la taja, 
L’usciè, l’esatour. 

Che porca bataja! 

Che fiero brusour! 

Le braje son lame, 

L’è fiap el gilè . , . 
Giandouja l’an fame, 
Giandouja veui stè. 

Slinguè per le cote 
A Tè me vei pcà; 

Am piaso le tote 
Nè fie, nè marià; 
D’contesse, d’madame, 
Seu ’n foutre cos fè: 
Giandouja l’an fame, 
Giandouja veui stè. 

Per flema ch’i l’abia, 

S’am gatio ’l coudin, 

I sauto dia rabia 
Farei d’un bibin; 

I ciapo ’n fass d’rame, 

I braso ’l pajè: 

Giandouja l’an fame, 
Giandouja veui stè. 

Pagand la gabela, 

I son eletour; 

I fas sentinela 
Al cofo d’Cavour; 

D’sità l’an crearne 
’Ses volte Consiè: 

Giandouja l’an fame, 
Giandouja veui stè. 

Vad vedde miss Eia 
Quand j’eu quaicos d’rout; 
Si j’eu ’l stomi an canela, 
Vad beive ’l vermout; 

Per medich son piarne 
Vin, lait e cafè: 

Giandouja l’an fame, 
Giandouja veui stè. 



330 


CANZONI PIEMONTESI 


Doe volte la smana 
I son Giacobin; 

D’i frà la campana 
Am fa drissè i brin; 

A son d’plisse grame 
Ch’a venta desblè: 
Giandouja l’an fame, 
Giandouja veui stè, 

Son d’secol ch’am touca 
Per vai e per brich 
Pasgiè con la ronca 
E un bast da borich; 

Ma ’l mond vaio in fiame? 
Contag, viva ’l Ke! 
Giandouja l’an fame, 
Giandouja veui stè. 

LA PIEMONTEISA 


Cansson d’gnera del 1859 


La spà ’n man e ’l casch an testa, 
Con la meccia sul canon, 
Piemonteis, a na gran festa 
A n’invita la Nassion. 

Pian, ra-ta-plan, 

Marche an avant; 

Pian, ra-ta-plan, 

Peu su j’Alman. 

A son d’secoi ch’j aspetouma 
Coust gran dì, coust gran moment; 
Speta, speta, alfin i souma! 

Viva Italia! Oh finalment! 

Pian, ra-ta-plan, 

Marche an avant; 

Pian, ra-ta-plan, 

Feu su j’Alman. 

D’nostre lacrime a ridìo . . . 

Om dsarmà l’à sempre tort. 

La rason fomssla, per Dio! 

Con el saber dnans la mort. 

Pian, ra-ta-plan, 

Marche an avant; 

Pian, ra-ta-plan, 

Feu su j’Alman. 

Fieui d’Italia, da la tomba 
In ciamave neuit e di; 

Sentve, sentve ’l son dia tromba? 
Fieui d’Italia, i souma sì. 

Pian, ra-ta-plan, 

Marche an avant; 

Pian, ra-ta-plan, 

Feu su j’Alman. 


Piena d’rabia e d’arroganssa, 

A cria l’Austria: « Chi va là? » 
A rispondo Italia e Franssa: 

« Popol, patria e libertà! » 

Pian, ra-ta-plan, 

Marche an avant; 

Pian, ra-ta-plan, 

Feu su j’Alman. 


jKjitizod b;' Googk 



LXXXII. — LA PIEMONTEISA 


333 


L’Italiana indipendenssa 
Dio la veni; a n’à dait chiel 
E1 coragi dl’insistenssa 
E Vittorio Emanuel. 

Pian, ra-ta-plan, 
Marche an avant; 
Pian, ra-ta-plan, 

Feu su j’Alman. 

Libertà per ti a garegio 
Con neuv slanss Popol e Re; 
A lo san Como e Castegio, 

E Palestro e Frassinè. 

Pian, ra-ta-plan, 
Marche an avant; 
Pian, ra-ta-plan, 

Feu su j’Alman. 

A la guera, a la bataja, 

Coust vei mond as rinovrà ; 
Dal batesim dia mitraja 
A risorgg l’umanità! 

Pian, ra-ta-plan, 
Marche an avant; 
Pian, ra-ta-plan, 

Feu su j’Alman 


CANZONI PIEMONTESI 


I BOUGIANEN 


I Bougianen an dio: 

Famosa novità! 

Già tuti a lo savio 
Da doni mil ani ’n sa. 
Kiputassion franch giusta: 
Sul Po,^sul Var, sul Ben, 
A l’è na storia frusta 
Che noi bougiouma nen. 


Lo san s’a l’è nen vera 
Guastalla e San Quintin, 
Pastrengli, Goito, Peschiera, 
Palestre e San Martin. 

• Geneuria farisea, 

Venie acertevne ben? 

Lo san fina an Crimea 
Che noi bougiouma hen. 

I BOUGIANEN 


Cosa mai venie? 1 souma 
Na rassa d’fafiochè 
Ch’n ciò quand i piantouma 
Gnun an lo fa gavè. 

Per l’italiana gloria 
Un di ’s butomne an tren? 
An pisto la sicoria, 

Ma noi bougiouma nen. 

Oh quanti affann, oh quanti 
Sudor a n’è costà 
L’impresa d’andè avanti 
Pr’aveite, o libertà! 

Ohimè, che tassa amara! 
Ahi, che crudel velen! 

Ma gnanca dop Novara, 

Per Dio, bougiouma nen. • 


Re Bomba e ’l diau ch’io pluca 
Torno a Caserta a spass; 
Boboli as beiv so Duca, 

I Taicc torno a Biagrass; 

« 

As toma a piè Marforio 
So vei serpent ’n sen; 

A Albert succed Vittorio, 

E noi bougiouma nen. 


CANZONI PIEMONTESI 

Pien d’debit e pien d’cnissi 
Per divossion d’fratei, 

S’i fusso Alman o Russi, 
N’avrio ringrassià mei. 

E daie e pista e caria, 

E1 sach a Tè già pien: 
Mandroumne tut an aria? . . . 
Noi ciuto, e bougianen. 

La lealtà? la fede? 

Istorie d’foifotù; 

Esse d’ Cagliostro erede, 
Suprema die virtù. 

Stort pass, fausse parole, 

E la fortufla a ven. 
Magnifiche subiole: 

Noi ciuto, e bougianen. 

An lasso ant le disgrassie. 

Fra ’l sangh e fra ’l dolor: 
Ma bravi! tante grassie! 

I s’ricordrouma d’ior. 

Genio del Po e dia Doira, 

Se ti t’destisse nen, 

Ch’a vado a soa rastloira. 
Noi ciuto, e bougianen. 

Ma, cribio, ’l temp s’ambreuja: 
Papa, Franseiss, Alman, 

Per piene fin la greuja 
Al scur as dan la man . . . 
Fora i barbis ch’a luso, 

E con la spà ant i ren 
Adoss ai bruti muso . . . 
Contagg, bougioumne nen? 


22 

L’oltracolata schiatta che s’indraca 
Dietro a chi fugge, ed a chi postra il dente 
Ovver la borsa come agnel si placa, 

Si farà centra te . . . Dante. 


A l’è lunga, per Dio! l’è un an ch’im lasso 
Kompe cristianaraent i chitarin 
Da una turba d’can cerber ch’a s’amasso 
A derae l’arma apress, seira e matin! 

A l’è un an ch’a tapagio, un an cb’a crio... 
A l’è lunga da bon, lunga, per Dio! 

% 

Ma cosa ? mach un an ? . . . Dal prim moment 
Che, dia vita inespert, j’eu pretendù 
D’emanciperae con i sfors dia ment 
Da la gran gerarchia d’i foifotù, 

J’un con le torcie, j’autri con le tnaje, 

L’an criame a le spale: « daje! daje! » 

Sul matin dia pi bela e cara età, 

Se^uitand i fantasmi dl’illusion, 

Pr’un pover branch d’iaur im son rablà 
Sul sentè die vigilie e d’i magon, 

Crivlandme l’intelet e la memoria 
Pr’una pugnà d’coul fum ch’as ciama gloria. 

Pigurandme che ’l solch dl’esistenssa 
A fuss semnà d’giunchilie, e nen d’papaver, 
Am guidava ’l souris dia confidenssa • 

Con l’anima sul front, ’l cheur sui laver, 

E a travers ai colour dia fantasia 
Im creava un mond in poesia. 

Piand per divisa la vrità, j’eu scrit 
Con liber entusiasm in vers e in prosa; 
Odiand l’adulassion coum un delit. 

Sul Tever j’eu invocà Salvator Eosa (1), 

J’eu cantà Missolungi su la Sena, 

J’eu presentà sul Po ’l Vampiro (2) in scena. 


(1) Salvator Rosa. Commedia in cinque atti, rappre- 
sentata la prima volta il 12 luglio 1828 in Torino , e 
quivi data alle stampe nel 1835 (Tipografia Ghirio e 
Mina — Biblioteca teatrale economica). 

(2) Il Vampiro. Commedia in cinque atti, recitata la 
prima volta in Torino il 16 luglio 1827 (Edita nella ci- 
tata Biblioteca nel 1835). 

E cosa n’aine otnù?. . . cosa? un brevet 
D’invetive, d’ingiurie, d’insolensse. 

Chi ’ra ciamava un sonaj, chi un foutrighet, 
Chi un scritour stipendià da d’Eccellensse; 

E ’l Parnaso cambiand in sacristìa, 

A m’an butà ’l mantel dl’ipocrisia. 

Stanch d’i ragir, die insidie, die ciapette 
D’j’invidious, d’j’intrigant, d’j’anim pervers, 
Stanch die ciaciare insulse die gasette, 

Stanch d’martlerae ’l cupiss con d’rime e d’vers, 
Sul mar dia vita j’eu cambià la barca, 

J’eu dvert el Fabro e j’eu sarà ’l Petrarca. 

A l’era pochi dì che d’mia carriera 
I m’avanssava su la neuva strà 
Quand (istoria fatai, ma istoria vera!) 
Desviandme una matin, im son trouvà 
Solitari e desert ant un canton, 

Slungà dsoura la paja dia person. 

Im son vist sout le volte d’un segret, 

Sout le fra del silenssio e del dolour, 

Con la mort ch’am prontava ’lcatalet 
Fra le esequie d’i sbiri e del sotrour, 

A l’ombra d’quatr arcade alfrouse e scure 
Trassà da l’architet die sepolture! 

Lunghe a l’ero le neuit, lungh i moment! 

Ma fra tanti sagrin, fra tante pene, 

A vnia soens a spasgieme dnans la ment 
Un pensò ch’a seuliava mie cadene, 

E una vous doussa an fond al cheur 
Am fasìa benedì quasi ’l maleur. 

Bop sent e otanta dì, fra le ansietà 
B’una vita fierissima e crudel, 

J’eu torna vist, j’eu torna salutà 
La verdura d’i camp, l’azur del cel; 

J’eu torna sentì ’l balsam dl’aria pura, 

E ’m son cherdume in pas con la sventura. 

In pas con la sventura ?... Ah ! giusta aloura 
J’eu dvù ciamè in socours tut me vigour; 
Giust coul dì là m’è rubatame dsoura 
Tut lo ch’a l’a ’l destin d’pi traditour; 

A coul dì, a coul moment, a l’era dita 
Ch’i dvia conosse ’l mond, j’omni e la vita. 

Coni che tant as vantavo d’essme amis, 
Ch’j’avria daie me sang a custodì, 

Am salutavo con un freid souris, 

0 as voltavo da là vdendme da sì, 

Coum s’a bischeisso d’nen aveime vist 
A surtì d’an person con dnans el Crist. 

Sercand ant l’arsenal dUiniquità 
Tut lo ch’un peul trouvè d’pi micidial, 

Con l’arma dl’assassin e da stermà 
A l’an portarne al cheur un colp mortai, 

E a l’an prouvà che pr’inventè d’martiri 
A j’è d’coui ch'as n’intendo pi che i sbiri. 

Cheur da tigri! ... Iv conosso, iv leso ant j’euj 
Dov av rusia la spina ch’i’eve ’n sen: 

Anime d’pauta vernisà d’orgheuj, 

I lo intendo, i lo sciairo ch’av conven 
Ch’i sia barbarament sacrificà 
Per gaveve la marca dia viltà. 

Feve avanti, parlè, moustreme i guai, 
Moustreme le sventure ch’j’eu semnà-, 

S’elo tasse per mi d’i funerai? 

J’elo staje die vidue desolà? 

Dov sonne i tribuna!, le proscrission. 

Le sentensse, le corde, e le person? 

E d’voui stessi, d’voui ait ch’im bute an crous. 
Farisei d’contrà d’Po, cos n’elo stait? 

Routond e grass e fresch e prosperous, 

I feve adess lo ch’j ’eve sempre fait; 

I mangie, i belve, i deurme, j’andò a spass, 
E i tire drit a fè ’l beat Michlass. 

Chi seve, fier censour, fieri Caton, 

Ch’im propone a model vostre virtù? 

Una rassa gloriosa d’Pantalon, 

D’coui ch’a l’an per servel d’mioula d’sambù, 
Ch’a giudico ex abrupto e senssa appel 
Dal tribunal suprem d’piassa Castel. 

D’coui Canning, d’coui Perriè, d’coui Richelieu 
Ch’a l’an studià ’l drit public sui rampar, 
Che, applaudend al teatro un pas de deux, 

A mando Soult sul Ren, Clausel sul Var, 

Che tra i sorbet e le granite as glorio 
D’fò ’l boneur die nassion dal cafè Fiorio; 

D’coui Platon da armanach e da giomai, 

D’coui Fabii ch’as profumo a la mille fleurs, 
D’conla specie d’Temistocli sarvai 
Ch’a van a Maratouna dal trateur; 

Dispost pr’una pension a berlichè 
La pouver dov el^diau a buta i pè; 

D’coui famous rompa scatole ch’a veulo 
A speise del bon sens dventè oratour; 

D’coui ch’a penso andè ai posteri s’a peulo, 
Deprimend j’autri, fò discoure d’iour; 

D’coui ch’a pretendo figurè ant la storia 
Contand che ’l Papa a spousa Dona Gloria. 

Su, courage, su via, continuè pura, 
Ingiuriè, caluniè, tirè pur drit; 

J’avrè mai ’l piasi d’feme paura. 

Mai la consolassion d’saveime afflit. 

J’eu con mi pr’affrountè la maldicenssa 
Me courage, me genio e mia consienssa. 

LA SENTENSSA L’MINOSS 


Mischialo a quel callivo coro 
Defili Angioli che non furon ribelli 
Né fur fedeli a Dio, ma per se foro. 

Dante. 


Al pais eh’ a s’ ariva da ogni banda 
Fiand post al velocifero dia mort, 

Dov tati a sbarco ansem a una locanda, 
Grand e peit, povr e rich, deboi e fort, 

Una matin j’è rubataje giù 
Un minist ch’a Fa fait Ferbo forcù. 

A marciava con n’aria d’simiteri, 

Pian, pian, fertandsse '1 front, rusiandse i di, 
Coum s’a Faveissa da travonde Algeri 
0 a Faveiss Wellington da digerì, 

E, guardandlo ben fiss, un i sciairava 
Cb’sul stomi Favia ’l Papa ch’ai roujava. 

Dop avei blinblinà da sì e da là, 

A s’è fermà ans la riva d’na bialera, 

E dsour na barca frusta e sgangarà 
Ecco un vei barcareul con brusca cera 
Che, aussand ’l rem per deje ’l bon prò fassa. 
Ai dis: « Toch d’un coujon, ven sì ch’it passa ». 

A noui, povri cristian, coul pcit debù 
D’una frev tersa Tavrìa fait l’effet. 

Ma un minisi, sì ch’ai fa, chiel l’a cherdù 
Ch’a fuss na caramela d’Lafayet, 

E a l’è montà ans la barca dia laguna 
Figurandse d’rampiè su la tribuna. 

Dia dal fium, fra d’i camp, d’i bosch, d’i prà, 
D’i filagn d’mouscatel, die vigne d’freise, 

A l’a vist furmiolè na quantità 
D’anime ch’a smìavo ombre chineise, 

Che ant la celeste patria ’s divertìo 
Gatiandse i goumo per dè gloria a Dio. 

Astà sout la verdura d’un pinacoul, 

Kangiandse gravement i manighin, 

Colbert e Kichelieu fasìo j’oracoul 
Parland con Castelreagh e Mazarin; 

Tuta gent che pr’onour dia Monarchia 
L’avrìo fait basè ’l diau ant na cuchìa. 

Nost minist che dcò chiel per el trono d’Franssa, 
Per la causa monarchico-europea, 

S’era fasse vnì tanti dolour d’panssa 
Fin ch’a Fa dovù strense la corea, 

Dacant a Mazarin s’è andasse a stè 
Disend: « Ch’a scuso, i son monsù Perriè ». 

Apena sentì lò, coni quat padrouni 
A son ausasse tuti maravià, 

Guardandse e borbotand fra d’iour: « Coujoni! 
« Sì ch’i sarìo pa mal ancanajà! 

« Un bourgeois! un liberal! un dottrinari!... » 
E con lò Fan voltaje ’l tafanari. 

Coul pover Casimir Fè restà lì 
Coum s’a fuss d’cartapista o d’princisbech, 
Ambajà, stralunà, reid, angrumlì, 

Parei d’un tabaleuri e d’un blambech, 

Quand ecco a ved spuntò da poc lontan 
Foy, Manuel, e Benjamin Constan. 

Ai cour ancontra spalancand i brass, 

Sclamand: « Oh! seve sì me cari amis? » 
Foy, ch’a Fè sempre stait un bon fiolass, 

A Fera già lì lì per fè un souris... 

Ma tut ant un moment na vous funesta 
A cria: «Foy, cosa fastu? arresta! arresta!» 


» 

Cos’elo? ... A guardo tuti ant una volta 
Da coula part ch’a l’an sentì Ja vous, 

E con na faccia livida e stravolta, 

Con i laver violet, con j’eui sagnous, 

A veddo un’ombra pensierousa e soula 
Con una riga d’sang antoum la goula. 

Dnans a Perriè piantandse immobilment, 

Ai dis: « Guardme... M’conostu?... I son un om 
« Ch’i t’as vendù, ch’i t’as tradì vilment: 

« I son Menotti ! ! !» A coul terribil nom 
E1 pover president del jyste milieu 
Prima l’è dventà verd, peni l’è vnù bleu. 

E Menotti a sogiuns: « I son mi coul 
« Che, inganà da toa non intervenssion, 

« J’eu cherdìi che in Italia i ragg del soul 
« A spunteisso dal Var o dal Simplon, 

« E intant ti dal Monsnis t’fasìe baboja 
« Per veddme a torse ’l col per man del boja. 

« Ma cosa parine d’mi? quanti Italian, 

« Mandà per ti in esilio o carcerà, 

« A mangio bagnà d’iacrime un toch d’pan 
« Stentatament concess da la pietà, 

« Intant che ti t’fas d’iegi e t’pìe die msure 
« Pr’insultè fierament a soe sventure . . . 


« 

« Guarda la giù coui povri disgrassià, 

« Circondà d^a una nuvoula d’dolour: 

« Guarda . . . A son Poloneis sacrifica 
« Da ti, dai to artifissi traditour; 

« Con le man soulevà, guarda, o crudel, 

« Per la Polonia a imploro ancora ’l cel. 

« Guarda... Coui là a son d’Belgi ch’t’as ridout 
« Con protocol a la disperassion; 

« Coui ch’it vedde là giù, cli’a piouro d’fout, 
« A son d’Paris, d’Grenoble, d’Nimes, d’Lion, 
« Che, ciamandte d’travai, d’pan e d’socours, 

« T’j ’as mandà d’cartatouce e d’bei discours. 

« Guarda... » Ma ant coui moment a curiosè 
Minoss a l’è passà da conia banda, 

E vdend fra ciair e scur monsù Perriè, 

« Cosa », as buta a criè, « cos’è sta landa? 

« Senssa ’l dispositiv d’una sentenssa 
« Ti t’vene a fichè sì? che impertinenssa ! 

« Adess a mi . . . Chi è là ?... » Zichin zichet, 
A j’è sautaje fora quatr arciè 
Con el pnass fait a serp, con doni cornet, 
Nobilissim emblemi d’so mestè, 

Ch’a l’an pialo, ampactalo, anvertojalo, 

E delicatament l’an berlicalo. 

Pounfate !... A l’an campalo ant na baciassa 
Bov la giustissia eterna a lo tormenta 
Tnendlo da j’anche an giù ficà ’nt la glassa, 
E da ramburì an su ’nt la peis bujenta; 
Così, mes ant el geil, mes ant el feu, 

A treuva dcò a l’infern el juste milieu. 


29 maggio 1832. 


23 

L’OEDINANSSA 


La ville de Paris est mise eo élal de siége. 
Ordonnanc» iSjuin i832. 


Voui ch’i m’eve prestà vostra assistenssa 
A l’occasion ch’j’eu fait con Carolina 
Prima un Tratato, peni na Conferenssa, 
Per stampala sovrana sitadina ; 

Voui ch’i n’eve scoutà, titoul per titoul 
J’articoul, i paragrafi, i capitoul; 

Voui ch’i la vdìe giurè tuta confusa 
D’contentesse d’un trono patriot, 

Avrijve mai cherdù che con la scusa 
Ch’a Tè mi ch’i veui feme san-culot 
Am butrìa, pr’un ciochè piand una busca, 
La capitai del regno an saussa brusca ? 

Mi ch’i dventava mair, mi eh’ i vnìa bleu, 

Per tant ch’j afè dl’interno andeisso ben, 
Mi, dvot del centro, amis del jetsfe milieu, 
Ventlo pa vedde lì tut ant un nen 
Con d’ legi che gnun sa dov diau ai pesca 
Buteme ’l pat social ant l’aqua fresca ? 

I Deputati a l’an la frev tersana. 

La Camera d’i Pari as rusia i dì, 

L’ordin public a baia la forlana 
Al son d’un armonious ciarivarì. 

La libertà s’andeurm ant soa garita, 

E me popol sovran a l’è ant la nita. 

J’eu bel sitè d’ Statuti nassionaj, 

Parlè d’ giustissia, espone mie rason: 

Per desfesse dl’ambreui d’i tribuna] 

Chila am sciod al moment na Commission, 
Eorgiand a l’ateliè d’ monsù Guizò 
D’ Montesquieu con d’ giberne e con d’ sakò. 

E tut lolì perchè? Povri tavan, 

Ch’iv lasse angabiolè da die promesse. 
Imparò coum a trato e coum a fan 
Quand a dvento sovrane le metresse, 

E ch’av serva d’esempi con la bela 
Un povr innamorà ch’a va ’n canela. 

A datava ancor nen da quindes dì 
La possession del trono e dia courona, 

Che la Charte comenssava già a scrussì 
Pr’un atach d’anfreidour a la Bourbona, 

E con mila pretest mia neiiva Kgina 
Am comenssava a dè bren per farina. 

S’im presentava pr’implorè quaich grassia, 

Am rispondìa con aria d’impassienssa 
Che un’ora prima l’avìa pià la cassia, 

Che coni dì lì l’era nen dì d’udienssa, 

E, an qualità d’Canslè quand j’insistìa, 

Am sarava sul nas la Canslarìa. 

Na bela volta finalment i tento 
D’feje vedde ch’i sciairo i so soutman, 

Ma chila, su le furie, am dis ch’i dvento 
Un gof Carlista, un gheu Republican : 

Mi j’invoco Tarticoul trent-e-tre, 

E chila am volta un maestous darè. 

S’i vnouma a parie d’j’esteri, am rispond 
Ch’a van in carta d’musica j ’afè , 

Che chila a stà an s’ia soa con tut ’l mond, 

Ch’a ten mesa l’Europa ant so. paniè, 

Ch’as ritiro i Prussian, che i Russi a dsarmo... 
Cose da dò d’antende al cavai d’marmo. 

I seu ch’a manda e ch’a ritira d’plich 
Per feme d’contraband ... I seu ch’as god 
A dè d’parole dousse a Metternich, 

A touchè ’n poch el goumo a Nesselrod, 

E con lord Grey a s’conta per sicur 

' Ch’a j’è staje quaicos tra ciair e scur. 

A fa ’l commess d’ frontiere per la Spagna, 

A fa per l’Inghilterra ’l ciapa ciapa ; 

As lassa dè dia strusa da l’Almagna, 

Dal port d’Ancona a fa bochin al Papa ; 

E su mia faccia, senssa serimonia, 

Un Cosach ai squinterna la Polonia. 

S’a ved ch’i fossa ’l fier, chilo a m’angheusa 
Countandme che i Carlista a pio l’abriv, 
Ch’a j’è coni da la breta color d’reusa 
Ch’a veulo butè ’l trono a l’ablativ, 

E ch’a s’è piasse un Robespier sul fait 
Cariand una pistola d’ ris al lait. 

A dovrà d’espression d’gata morbana, 

Parfumà con d’ essenssa d’ gratacui ; 

A parla del gran Popol, dia gran Smana, 
Dia gran Rivolussion, del gran meis d’ Lui ; 
Ma d’eseguine i pat s’i veui parlò, 

Am pia subit un ton da meis d’ Genè. 

E dop avei giugà l’onour al lot, 

Rompù dia fede publica ’l sigil, 

Avei butà Tlndipendenssa al crot, 

E la Gloria ant le man d’ monsù Persil, 
Cherdla pa d’ampatè soa causa persa 
Pasend al Belgio odorè ’l fum d’ Anversa? 

Ma se i Kappresentant a son d’ grupion, 

E ben, tut un a l’è, sautouma ’l foss, 
Tambussouma a la Court d’Cassassion, 
Dov’a j’è d’avocat con d’iiber gross, 

Dove monsù Dupin con toga e baver 
A fa vnì ’l sang violet fina ai papaver. 

A l’Edit barbaresch del stat d’assedi 
J’oponreu Vatel, Grossio e D’Aguesseau; 
Ma s’ i vedreu ch’ai sia pi gnun rimedi 
E eh’ venta frise, da vourei o no, 

Sciavo! i bruso la Charte, i pio ’l breviari 
E i vad a cantè ’l Passio a san Saivari. 

AL POETA DEL POPOL (1) 


Esequie dia Poliss. 


Soldals franfais, il D’est qa'une vlctoire: 
Cesi d'éire libre, el vous ne l’éles pas. 

BéBARGSa, Le cordon sanUaire. 


A sospira Paris, la Fransea a pioura !... 
Ohimè ! cos’elo ? — Béranger l’è mort ! 
Crudel notissia ! ma perchè soutsoura 
Perchè ’s butto crouton, caserme e fori? 
D’un fieul del popol sout la povra stanssa 
Oalon, plache, apoulet, cos veulne dì ? 
Cantour dia libertà, cantour dia Franssa, 

Oh t’às fait ben, oh t’às fait ben d’murì! 


(1) Questi versi vennero in luce per la prima volta con 
una Poesia del Prati sotto il titolo : In morte di Bé- 
ranger. Versi di G. Prati e A. Brofperio. Torino, 
1857 ; opuscolo in-8® di pag. 24. 

Antourn a to convelli con la front anta 
I serco ’l popol dTranssa vincitour, 

E i veddo un popol ricainà con d’pauta, 
Ch’a regala d’ croussà per fete onour. 

Gent ch’a teno al pais i pè ans la panssa, , 
Mach a guardè toa tomba a son sburdì. 
Cantour dia libertà, cantour dia Franssa, 

Oh t’as fait ben, oh t’as fait ben d’ muri ! 


Vive! e perchè? ... La gioirà, la grandessa. 

La virtù, la giustissia, la vrità, 

Son cambiasse in musei, bast e cavessa ; 

Mirt e laur Fan prodout paja e stangà; 

Verm d’alcova, d’missal, d’ boursa e d’ finanssa. 
Sul scheletro del Stat son fasse ’l ni. 

Cantour dia libertà, cantour dia Franssa, 

Oh t’as fait ben, oh t’as fait ben d’murì ! 

Perchè vive ? La Russia a tors le corde ; 

Londra a pia pr’el colet, stermand la man ; 

A Madrid preive e frà continuo a morde ; 

A Viena ’s turniss d’forche per Milan; 

A Paris binerai e contraddanssa ; 

A Roma vei pcà d’Eva e feuje d’fi ! . . . 
Cantour dia libertà, cantour dia Franssa, 

Oh t’as fait ben, oh t’as fait ben d’murì ! 

T’as scarpisà le boje panatere 

D’poliss e d’ court, d’ caserma e d’gabinet; 
Ministr e diplomat t’as piaje a pere, 

Tiare e courone t’as mandaje al ghet; 

E peui ? Guarda d’ gesuita che abondanssa ! . . , 
A grigna ’l Papa, Bomba as lecca i di ! 
Cantour dia libertà, cantour dia Franssa, 

Oh t’as fait ben, oh t’as fait ben d’ muri ! 


Una nav, it l’as vista, a l’ è partìa, 

Criand popol, Italia, e libertà ! 

Un pugn d’eroi, oh gloria, oh maravìa ! 

Le Termopili al mond l’à rsuscità. 

Viva ’l colar, a cria la maggioranssa, 

Viva ’l pai, viva ’l knout, viva ’l bujì ! 
Cantour dia libertà, cantour dia Franssa, 

Oh t’as fait ben, oh t’as fait ben d’ muri ! 

Disme, 0 cantour dia Franssa, astu nen d* volte 
Falite a vive gheu, soul e passient, 

A fè toa ca die stelle sout le volte, 

A confidè ant el Dio dia hram geni? 

E1 Dio d’i boursareui, che Dio dia ganssa ! 
Chiel sì d’miraco ch’a na fa, chiel sì ! 
Cantour dia libertà, cantour dia Franssa, 

Oh t’as fait ben, oh t’as fait ben d’murì ! 


' 1 

T’as forgiane d’cansson — El feul del Papa, 
L’Om rouss, la Mori del JDiau, Turlututù, 
Le Tote, Padre Eterno, i Ciapa ciapa, 

El Can d'san Rock, i Singher, i Panssù ! 

E tut lò per scursete la pitanssa !... 

Perchè nen cantè ’l Passio? Aut mei per ti ! 
Cantour dia libertà, cantour dia Franssa, 

Oh t’as fait ben, oh t’as fait ben d’ muri ! 


Armusciand la politica triaca 

Con el muso ant la grupia del Govern, 

I t’as mai gentilment voltà casaca 
Per servì Satanass e Padre etern. 

Dignità? convinssion? pudour? coustanssa? 
Droga frusta, fer rout, decot mufi. 

Cantour dia libertà, cantour dia Franssa, 

Oh t'as fait ben, oh t’as fait ben d’murì ! 

Pecatour senssa tropa ipocrisia. 

Pi eh’ le dame at piasìo le madamin; 

Bele e grassiouse. Lisa e Kosalìa 
T’amave senssa piume e crinolin. 

Streita moralità, larga osservanssa; 

Oggi amour in Ebreo s’è convertì. 

Cantour dia libertà, cantour dia Franssa, 

Oh t’as fait ben, oh t’as fait ben d’murì ! 

Apostol die nassion, dal sen dia tomba 
T’ vedde la vita esilio o disonour ; 
Lamoricière a speta invan la tromba, 
Chairas as bat la front per gran doulour. 
Sue, Blanc, Ugo, Quinet, santa alleanssa ! 
Ma a santifico i Ke stole e fusi ! 

Cantour dia libertà, cantour dia Franssa, 
Oh t’as fait ben, oh t’as fait ben d'murì ! 

Nà pcit, oscur, e sout un trist pianeta, 

A ti son arambame umil scolè : 

Grand om, gran sitadin, e gran poeta, 
Stendme la man e ajutme a tribulè. 

Eia propi sepolta ogni speranssa? . . . 

Oh! s’a spunta la luce d’un bel di, 
Cantour dia libertà, cantour dia Franssa, 
Leva la testa, ciamne, i souma si ! 

EPIGKAMMA 


PER LA FESTA d’sAN MICHEL. 


L’è ancheui la festa d’ san Michel, del brau 
Che con la spà l’a scassà ’l diau d’an cel ; 
Ma se ’l diau a scassava san Michel, 

Tuti ancheui a fario la festa al diau. 

AI GESUITA D’ SVISSKA (1) 


Che diau v’elo mai sautave, 
Reverendi, ant el servel 
D’andè vive ’n mess le crave 
Per dì messa a Guglielm Teli? 
Veddve nen ch’a l’è n’ingrat, 

Ch’a s’arvolta, ch’a fa ’l mat? 
Vnì ’n Piemont, povri Gesuita, 
Fin ch’a j’è Dia Margarita 
Ch’av fa beuje la marmita. 


Guglielm Teli a l’è un eretich 
Ch’a s’ampipa d’i rochet, 

Mach a veddie a ven frenetich: 


(1) Inedita — Fa parte di un Manoscritto m-12<> della 
Biblioteca civica di Torino, intitolato : Racolta 'd Poesie 
piemonteise ’d vari Autour. 

Pieve guarda ... Sti barbet 
A fan nen tante parole; 

Keverendi, aussè le sole, 

Vnì an Piemont, povri Gesuita, 
Fin ch’a j’è Dia Margarita 
Ch’av fa beuje la mannita. 


J’eve bel portè la tunica 
Del color d’vostra conssienssa, 
Minacieje dia scomunica, 

Deje gratis l’indulgenssa, 
Insegneje ’l Catechism, 

Debiteje d’esorcism . . . 

Vnì ’n Piemont, povri Gesuita, 
Fin ch’a j’è Dia Margarita 
Ch’av fa beuje la marmita. 


J’eve bel avei Lusema 
E Fribourg ant vostre manie, 

Fè la court a chi gouvema, 

Filè douss, nouvè coum d’anie, 

Fè d’novene ant i convent, 
Guglielm Teli av moustra i dent... 
Vnì ’n Piemont, povri Gesuita, 
Fin ch’a j’è Dia Margarita 
Ch’av fa beuje la marmita. 

D’ans i roch d’ogni bricòla, 

Dant el creus d’ogni valon, 

As sent mach una voss sola: 

Deje al luv... Fora i caplon... 

Giù Fribourg... A bas Luserna... 
E i Gesuita a la lanterna... 

Vnì ’n Piemont, povri Gesuita, 
Fin ch’a j’è Dia Margarita 
Oh’av fa beuje la marmita. 


Fieni d’Lojola, scapè via, 

Fò ’l baul e piè la posta; 

A sa ’l Ciel s’am rincressrìa 
Oh’av toucheissa quaich batosta, 
Ch’i perdeisse ’nt el trambust 
CouDcapel a l’ultim gusti 
Vnì ’u Piemont, povri Gesuita, 
Fin ch’a j’è Dia Margarita 
Ch’av fa beuje la marmita. 


Vnì ’n Piemont. A l’è mach sì 
Povri agnei, ch’i seve a soussta; 
Cosa venie ’ndè perii? 

Vostra patria elo nen cousta? 
Tuti j’autri av buto fora. 

Ma Beroldo av paga ancora . . . 

Vnì ’n Piemont, povri Gesuita, 
Fin ch’a j’è Dia Margarita 
Ch’av fa beuje la marmita. 

I seu ben eh’ ant nost paìs 
A j’è ’l club d’i lampadari, 
Capitai vostri nemis, 

Ch’a l’an nom j’umanitari; 

Ma lolì ch’av crussia pà, 
J’arangerouma coum a va. 

Vnì ’n Piemont, povri Gesuita, 
Fin ch’a j’è Dia Margarita 
Ch’av fa beuje la marmita. 


I tamprouma giù ’l Ricovero, 

S’a l’è coul vost desideri, 

1 scaudour, j’asii d’i pover . . . 

I ampicrouma dco Valeri, 

E ’nt le sale d’i Cernissi 
I piantrouma ’l sant’Uffissi. 

Vnì ’n Piemont, povri Gesuita, 
•Fin ch’a j’è Dia Margarita 
Ch’av fa beuje la marmita. 


Des Ambrois, Villamarina, 

A l’an pena a tnisse drit; 
A l’è morta la Gallina, 

E Revel a l’è un coscrit; 

L’arcivesco e padre Guala 
Ai butràn la martingala. 

Vili ’n Pieraont, povri Gesuita, 

Fin eh’ a j’è Dia Margarita 
Ch’av fa beuje la marmita. 

Se Sostegn av manda a spass, 

A j’è Avet ch’av fa spaletta; 

Carlo Alberto a l’è ’n matass 
Ch’ai comando per stafetta, 

E a s’amusa a moulè d’iansse 
S’ia brossura die Speransse (1). 

Vnì ’n Piemont, povri Gesuita, 

Fin ch’a j’è Dia Margarita 
Ch’av fa beuje la marmita. 

Dunque vnì, me cari amis. 

Ma vnì prest... Chi sa ch’an ciapa 
Una volta ’l schiribiss 
D’fè dcò noni quaich burla al Papa 
E d’mandeve an parpajola 
A balè la ferrandòla ! 

Vnì ’n Piemont, povri Gesuita, 

Fin ch’a j’è Dia Margarita 
Cli’av fa beuje la marmita. 

(1) L’Autore allude al libro di Cesare Balbo , venuto 
allora in luce, intitolato : Le Speranze d'Italia. 

24 


Digitized by Google 



370 


POESIE VARIE 


KISPOSTA DEL SUPERIOUR 
D’IiGESUITA SVISSER 


J’eu lesù, me car amis, 

La proposta ch’it m’as fait: 

I sperava ’nt coust pais 
D’vive mei, d’nouè ’nt el lait, 
I m’acorso che coust mond 
L’è pi nen così rotond, 

I m’acorso, i veddo ben 
Che me roch a taca nen. 


Però noui sperouma ancora 
D’ficougnesse ant quaich canton, 
E s’i peuss mandò an malora 
Libertà, costitussion, 

Oh che gust, oh che piasi! 
Sauto fora e regno mi . . . 

Ma pur trop i temo ben 
Ch’i me roch a taco nen. 

Oh che gent, oh che canaja! 
L’è passà ’l temp d’i cavè, 
A l’è guasta sta canaja, 
L’an lassaje rasounè. 

Centra tute j’intenssion 
D’santa Cesa e d’i caplon, 
Tireje d’roch, tirejne ben, 
Pest al diau! a taco nen. 


Ma, s’as ciàpola al Congress, 

Mi preparo i me canon ; 

Pi d’sent foumne a m’an promess, 
An compenss dl’assolussion, 

Ch’a faran giunè i mari 
S’as diciaro nen per mi. 

Se a sti farfo ai pias el fen, 

E1 me roch a tacrà ben. 

San Lojola a l’è ’n babbeo: 

Se ’l proget a va d’baraca. 

Itti fass turch, im fass ebreo; 

S’a faliss la mia triaca, 

Ch’a s’aspeto un bel subrich 
Guizot, Peel e Metternich. 

A l’è giusta lo ch’ai ven. 

Se me roch a taca nen. 

Con tut lò, se st’aflfè sì 
A fa fiasch e finiss mal, 

Al Piemont con tut piasi 
I rindoubbio ’l servissial; 

Ma con pat e condission 
Che ’l Govern sia d’i caplon 
E che ’l roch a taca ben, 
Altrimenti i na fass nen. 

Che ’l diau mangia ’l cont Alfieri, 
Bin ch’a sia già doumestià; 

Un auter tant ai Ministeri, 

Dia Margrita eccettuà; 

L’è ’n brav om coul La-Margrita 
Ch’an fa beuje la marmi ta 
E as divert a tnine ’n sen 
Senssa temma del velen. 


I v’averto ch’a son degn 
Del favour d’mia protession 
Padre Guala, ’l cont Coulegn, 
Bens d’Cavour, Sallier, Franson. 
A son d’erlo tant ardì 
Ch’im na guardo fina mi; 
Cousti sì dispero nen 
Che me roch a taca nen. 

President dia Kevision 
Ch’a continua pur Borron, 

Gasca, Promis e Vachin; 

Ma ch’as fassa dcò ’n pertus 
Pr’un sant’om, per padre Angius; 
Tut el mond a na conven 
Ch’i so roch ai tira ben. 


Pi gnun liber, pi gnun giournai, 
A l’è cosa soùtinteisa; 

A lesran i liberai 
La Gazetta piemonteisa. 

Con d’Bomani e d’Bianchin 
J’anlevrouma d’oche e d’crin. 
Oh che genii! s’ai sousten 
Un partì ch’ai paga ben. 


Quand che ’l mond sia pien d’pover, 
Che i pi dot sio d’suhiole, 
Sopprimend scaudour, ricover, 
Società, risparmi, e scole, 

I poudrouma ancora fè 
Un quaich aut pcit affé. 

Oh coul tempi coul temp a ven. 
Perchè ’l cheur am na dis ben. 

Lolì fait, i s’i tenrouma dur 
Fin ch’a vena un sera-sera. 

Nost Carlin a l’è sicur 
Ch’a fa ’n viagi an Inghilterra. 
Noui sarouma fortunà 
S’i salvrouma la cirià; 

Ma ’l Gesuita a l’è ’n velen 
Ch’as trasforma e ch’a meur nen. 

BAST VEI E GRUPIA NEUVA 


I. 

Fe baudetta, o Piemonteis, 

Italian ste su content ; 

San Martin ant manch d’un meis 
V’à forgiave un Parlament. 

Che fiour d’omni, che serve], 
Quante crous, quanti bindej, 

Che agnolot, che macaron. 

Che talent, che talenton 1 

Viva l’Italia 
E Flandinet, 

Cavour, Uabormida, 

La borsa e 1 ghet : 

Viva la gloria 
E i pito grass. 

Viva Lamarmora ! 

Viva Ratass! 

II. 

Liberaj ste ardì ans la piota 
Per desfeve d’i Convent 
J’eve Folto e ’l cont La-Mota 
Picinel, Despine e Ajrent; 

Dal Colege d'Mombersè 
Dsoura Paso ai ven Cornè, 

E da Susa a tir da ses 

Ant na gorba av mando Agnes. 

Viva la fabrica 
D’i c-o — co, 

L’onour, i tapari, 

La Doira e ’l Po ; 

Viva ’l connubio 
E i so scartocc, 

Pajassa elastica 
D’i can babocc. 

m. 

D’an Savoja a veno aposta 
Per ciadleve un po’ i Vescvà . 
Roux-Vallon e ’l marches Costa, 
Menabrea, Lachenal, Mongelà ; 
Per couj ch’veulo incamerè 
Guardò li ch’a j’è Ginè, 

Per fe sgiai a Lambruschin 
Guardò lì ch’a j’ò Bertin. 

Viva le pillole, 

I fiour d’sambù, 
L’estrat d’sicoria, 
L’erbo fourchù. 

Viva i cantaridi 
E l’esatour, 

La bagna d’trifole 
E i pom d’amour. 

IV. 

Per fe i Codici Campana 
L’à un servel d’ i pi perfet ; 
Per la guerra a j’è Mellana, 
Per la pas j’è Sanguinet; 
J’eve un Bo, j’eve un Torel, 
Un Martin, un Martinel; 

E pr’ andè al marcà d’Poirin 
Un Cavai e un Cavallin. 

Evviva l’inclita 
Virtù d’ i gnouj 
E la santissima 
Rason d’ i frouj. 

Viva ’l telegrafo, 
L’onour e ’l lard. 

Viva la ghulia ! 

Viva Sicard! 

V. 

Pr’eloquenssa a j’è Vicari ; 

I vedrè che fiour d’discours 
Fra Michlin e Melegari, 

Fra Richetta e ’l marches Ours ! 
A saran i Ciceron 
Duverger, Crosa e Brignon : 

I Demosteni a saran 
Tola, Spinola e Veran. 

Viva la patria, 

I marenghin, 

Bruto, Temistocle 
E San Martin. 

Viva le cedole. 

La seda e ’l vlù, 

Caloss e Bolmida 
E ’l salam crù. 

VI. 

Fra una Massa e una masetta 
J’elo gran diversità? 

Da una Lanssa o una lansetta 
Elo mei esse scortià? 

Senssa cresta j’eve un Gal 
Sgrapiand ben e cantand mal. 
Da san Remo, oh che Platon ! 
Da Civass, che lasagnon ! 

Viva la machina 
D’j’ordin del dì, 

Le carte-pecore, 

I rat mufi ; 

Le legi, i codici, 
J’avis, j’edit. 

Le pesse d’ Genova, 
I rognon frit, 

VII. 

A Cortmìa l’àn fait na Sapa; 
A Savona a j’è un Sapin; 
Da Carrù con stola e capa 
An spedisse un capucin. 

A ven chiel e so mortè 
Alfons Prim da Pancalè, 

E da Bioni an mando giù 
Una Seia ambourà d’ scù. 

Viva la fabbrica 
D’i canestrej 
E la politica 
D’ fris e bindej. 

Viva l’emporio 
D’i gratacuj 
E la magnanima 
Virtù d’i muj. 



POESIE VARIE 


vm. 

Dal Mogol e da la China, 

Povra patria despiantà, 

To Farini e to Farina 
I t’j’as propri desnicìà! 

Blono, Arnulf, Notta, Migliet 
T’àn già piate fina ’l let, 
Imperiali e Montisel 
At pijran fina la pel. 

Viva la cronaca 
D’i borsareuj, 

Viva la tattica 
Ch’a sgura j’euj. 

Viva i Pelopidi 
Che al Mont d’Pietà 
La fede pubblica 
L’àn impegnà. 

IX. 

L’àn stendi! su j’oss d’Vochieri 
Un Mantel da polajè; 

A nom d’Ast, patria d’Alfieri, 
Oh Baijn it fass bajè ! 

Per la causa d’j’Italian 
Montfalcon l’è un Tamerlan; 
Per sostai la libertà 
A l’è un Cesare Arconà. 

Evviva i brocoli, 

Le rave, i fons, 

Cibrari, Aristide 
E ’l cavai d’brons. 

Viva la stupida 
Nià d’i pajass, 

E Bianchi Giovini 
E Satanass. 

X. 

Pr’ el sublime a j 'è Genina, 

Pr’ el grassious a j’è Dassian, 
Pr’ el baroch a j’è Kavina, 

Per l’eroich a j’è Pessan. 

Per dì d’ Fater giust coum l’or, 
Largo fieuj, a j’è Gerbor; 

Per di àHAve da bon pat 
J’è Marongiu fiour d’oblat. 

Viva le passere, 

I papagaj 
E le prolifiche 
Gabie d’sonaj. 

Viva la mitria, 

Viva ’l merluss. 

Viva le decime, 

E padre Angius. 

XI. 

Un spessiar ch’as dama Anglesio 
Autament l’à protestà 
Che un barato coum Bersesio 
Dai so empiastr a l’è scapà. 

Da Thonon o poch o prou 
L’àn sghiciannlo un aut Jacquemou, 
E Nicola dal Kremlin 
A fa i corn a Nicolin. 

Viva le cabale , 

Viva j’ambreuj 
E la combricola 
D’i portafeuj. 

E1 guano, el fosforo, 

E1 gran, el ris, 

L’Italia libera 
E le pernis. 

XII. 

Douj Michlin e douj Cadourna ! ! 

Douj Cadourna e douj Michlin!! 

J’è da perde la cabourna 
E piè ’l diau pr’i manighin. 

A Caluso a l’àn elet 
Un Scapin senssa causset; 

A Novara, sachernon, 

Venta seurbe un cont Asnon. 

Viva la celebre 
Stirpe d’j’olouch, 

E j’amis dramma 
Taice e sourouch. 

I rompa scatole 
D’tute le età 
E j’illustrissimi 
Sgoori d’sità. 

XIII. 

Marchesas e Marcheson, 

Principot e Principin, 

Cavajer, Cont e Baron, 

Baronet e Baronin; 

Cape, crous, pniche e ricam, 

Buvatass e matafam, 

San Martin sia ringrassià, 

A salvran la libertà. 

Viva ’l serraglio 
D’i pom codogn, 

Lanterna magica 
D’ tuti i mascogn. 

Viva le cariche 
E le penssion, 

Viva la grupia ! ! 

Viva i grupion ! ! 

Lugano, 1853. 

AN OCASION 

DEL CONGKESS D’I SCIENSSIATI 
A TURIN (1) 


Consolasaion d’I lEDorant. 


Per counosse ’l mal dal ben, 

Me car Toni, ai veul d’prudenssa; 
Ant le cose a venta nen 
Giudichè da l’apparenssa; 
L’esterior quaich volta ingana, 

A j’è T diau ant la soutana; 

Sout na cera da bagian 
Tante volte a j’è ’n savan. 


(1) Inedita, e tratta da vecchia copia manoscritta, pos- 
seduta dall'Editore. — Il Congresso avvenne nel 1840. 

A j’è d’stomi da baloss 
Souta ’l manto dia virtù; 
N’uniforme carià d’crouss 
A cheurv d’volte un folfoutù; 
Ant le braje d’un strasson 
Tante volte a j’è un riccon; 

E souvens a j’è d’bagian 
Ant la toga d’un savan. 

A sto mond, me car amis, 

A l’è facil d’esse dupa, 

Piè na vaca pr’i barbis, 

Na gaiina per na pupa; 

J’è pa niente da stupisse, 

Fina ’l Papa s’è falisse, 

Fina ’l Papa ... e tuti a san 
Ch’a l’è ’l tipo d’i savan. 

Giosuè s’è dco inganasse, 

Coum an conta Galileo, 

Quand che ’l sol a s’è fermasse 
Per fè ciair ai souri Ebreo; 

E noni aitri, povri pito, 
Pretendoumne esse pi drito? 
D’vedde tut ciair e lampan, 

S’as falisso sti savan? 

A sto mond a bsogna propi 
Andè adasi a giudichè; 

Me car Toni, a son già tropi 
Coni ch’a veulo critichè; 

Lour a couro a routa d’col, 
Dand dl’aso a De-Candòl, 
DTimbecil a Talieran . . . 

Povri dot! povrì sa vani 

Per prouvete lon cb’it dio, 

Dà un’occiada a sto Congressi 
Quanti j’elo ch’i j’avrio 
Gnanca daje un doui e mess 
D’ion ch’a l’an sout al capei 
Ant la cassia del servel, 

Ch’i t’ias vduie Pindoman 
S’ia bouletta d’i savan! 


Quanti ai n’elo ch’as disia 
Ch’a l’aveisso consumà 
Pi d’ barbèra a l’osteria 
Che d’inciost e d’euli a ca? 
Gent ch’a smiavo d’articioch, 
D’tabaleuri (guarda ’n poch 
Cosa l’è ’l giudissi umani). 
Me car Toni, a son d’savan. 

Pr’esempi, coul marches 
Ch’a fa finta d’capì tut 
Lon ch’as disputa an Congress 
Per fò vedde ch’a l’è istnit, 

Che con aria d’protession 
A fa d’segn d’approvassion 
T’lou cherdìe un tulipan . . . 
Penssa gnanca, a l’è ’n savan. 

Coul gianfoutre d’un tenent, 
Profondissim ant la scienssa 
D’piantè d’poulf al vint per sent, 
E d’pagheje quand ch’ai penssa, 
Coul ch’l’è stait boucià tre vote 
Dnans ch’a intreiss ant j’arme dote 
A fè ’l toulo e ’l mangiapan, 

Me car Toni, a l’è un savan. 


Coul dotour an chirurgia 
Ch’a sa gnanca fè un papin, 
Un cautèri, una sagnia, 

Eanchè ’n dent o n’ajassin, 

A la barba d’so bindel 
Turi a dio ch’a l’è n’ousel, 
N’impostor, un ciarlatan . . . 
Penssa gnanca, a l’è ’n savan ! 

E coul medie piantacuche, 

Ch’a veul fene andè an calour 
Mac a forssa d’mangiè d’suche, 
D’spinass e d’caulifiour, 

Ch’a fa seurte d’fie e d’fieui 
Dant el ris, dant’i faseui, 

Tlou cherdie un tulipan? . . . 
T’ses falite, a l’è ’n savan. 

Coula talpa d’un spessiari 
Ch’a cred d’esse un Bertolè 
Per n’strass d’elettuari 
Con quaic toujro ch’a sa fè, 
Ch’a possed el gran segret 
Per fè ’l lustr ’l pi perfet, 

Per guarì la morva ai can, 

Me car Toni, a l’è ’n savan. 


Coul badòla d’un prevost, 

Coul teologo ch’a smia 
Un paisan bagnà ant Tinciost, 
Pien d’superbia e d’asnaria, 
Coul contin, coul cavajerucc, 
Coul cojon dn’impiegatucc, 
Coul scudè, coul ciamberlan, 
Son na maniga d’savan. 

E peui dop ch’am dio ancora 
Che ’l Piemont a l’è andarè! 

Andarè ’l Piemont? A sfora 
A la niente da invidiè 
Nè a l’Italia nè a la Franssa 
Sì a j’è tut an abondanssa: 

J’ouma d’vin, d’carnassa, d’pan, 

Fin na mandria d’savan. 


FINE. 

